هەڵدان و درووست بوون و پێگەیشتن (Becoming) لە ڕەوتی چوونە پێش لەگەڵ کاروانی خەبات دا!، لە پێوەندی دەگەڵ ژیان و خەباتی هاوڕێ کاک لوقمان مێهفەر، ئەندامی ڕێبەرایەتی حیزبەکەماندا ، برایم لاجانی – PMNews\nکە لە چەند رۆژی ڕابردوودا ماڵاوایی لێکردین و چووە نێو ڕیزی کاروانی شەهیدان و گیان بەختکردوانی ڕێبازی حیزبەکەمان و خەباتی ئازادیخوازانەی خەڵكی کوردستان.\nهەروەها سڵاو دەنێرم بۆئێوە خوشک و برایانی خۆشەویست، بەشداران و گوێ گرانی ئەو وێبنارە، ئەو کۆبوونەوەیە، کە بۆ رێزگرتن و بەرز ڕاگرتنی ناو و یادی هاوڕێی خۆشەویستمان کاک لوقمان مێهفەر، پێکهاتووە.\nخۆشنیە لە پێوەندیی دەگەڵ مەرگی ئینسانەکاندا قسەبکەی، بەتایبەتی مەرگ و شەهید بوونی ئەوکەسانەی کە هەم وەک هاوڕێ و هاوسەنگەر و هەم وەک دۆست و ئاشنا بۆمان ئازیزن.\nبەڵام بۆئێمە، تێکۆشەرانی ڕێگای ئازادی و دێموکراسی و مافە نەتەوایەتیەکانی میللەتەکەمان، قەدەر وایە کە جارێ هێشتاش هەر دەبێ لە موناسەبەتی وەک ئەوەی ئێستادا لەدەوری یەک کۆبینەوە، تا ناو و یادی هاوڕێ و هاوسەنگەرە گیان بەختکردوەکانمان بەرز ڕاگرین.\nلە پێشدا بۆ ئەوەی پەیمان و بەڵێن لەگەڵ ئەوان و ئامانج و ڕێبازەکەیان نوێ کەینەوە. پاشانیش بۆ ئەوەی ڕێز لە خەبات و تێکۆشانیان بگرین و ژیان و خەباتیان بکەینە سەرمەشقی ژیان و خەباتی خۆمان.\nلەوەش زیاتر بۆ ئەوەی تایبەتمەندیە بەرز و ئینسانی و شۆرشگێریەکانیان بکەینە سەرچاوەی ئیلهام. بۆ ئەوەی ژیانی خەباتگێرانەیان بکەینە سەرلەوحەی کار و تێکۆشانی خۆمان تا باشتر بتوانین درێژە بەو ڕێبازە بدەین کە ئەوان پێیدا ڕۆیشتن. تا باشتر بتوانین ئەو میراسە سیاسی یە بەرینە پێش کە ئەوان بۆیان بە جێ هێشتووین و بە ئێمەیان سپارد.\nلێرەدا هەوڵدەدەم زۆر بەکورتی هەندێک لە سەرخەتە بنەڕەتیەکانی داستانی ژیان و خەباتی نەمر کاک لوقمان میهفەر بخەمە بەرباس.\nکاک لوقمان هێشتا لاوێکی ١٦ و ١٧ساڵانە بوو کە لە جەنگەی گەشەی خەباتی سیاسی و تەشکیلاتی حیزبەکەماندا، پاش سەرکەوتنی شۆڕشی گەلانی ئێران، پێی نایە مەیدانی خەبات و لە ڕیزەکانی یەکیەتی لاوانی دێموکراتی کوردستانی ئێراندا خۆی دیتەوە.\nیەکەم جار من لە بنکەی حیزب لە پاسگای سێڵوێ دیتم. هەندێک عەسکەری عێراقی سنووریان پەڕاند بوو، پێشمەرگەکان گرتبوویانن، لە پاسگای سێڵوێ لە بنکەی حیزب لە زیندان دابوون. من لە خزمەت نەمر کەک سەید رەسوڵی بابی گەورەدا بووم کە بۆ لێکۆڵینەوە و چارەسەری وەزعی ئەوان چو بووە سێڵوێ. کاک لوقمان لەوێ بوو. قەتم لەبیر ناچێ کاک لوقمان بە شەهیدی نەمر کاک سەید ڕەسوڵی بابی گەورەی گوت لێرە ئەمن خەڵک بە نمایندەی قاسملووم دەزانن. کاک سەید رەسوڵ کە سایکۆلۆژی لاوانی چاک دەزانی و ڕێبەرێکی گەورە و جەماوەریی حیزب بوو، گوتی کاک لوقمان جەنابت لێرە بەدواوە نمایندەی منیشی.\nمەبەستی کاک لوقمان ئەوە بوو كە خەڵک ئاوام وەردەگرن و بۆ خۆشی هەرخۆی ئاوا دەناساند.\nلە زانستی پێداگۆگی و سیکۆلۆژی گەشەکردندا، ئەوە زۆر گرنگە شاییت بە خۆ بێ و بڕوات بەخۆ بێ و تەجەسومێکی موسبەت و پۆزەتیفت a positive self image لەخۆت هەبێ.\nفەیلەسوفی هاوچەرخی ئیسڕائیلی پرۆفیسۆر یوڤاڵ نوح هەراری، نوسەری باناوبانگی ساپیەنس، واتە مێژووی گەشەی مرۆڤ، دەڵێ ئەوەی ئێمە ئینسانەکان لە مەمکدارەکانی دیکە، لە ئاژەڵەکانی دیکە، جیادەکاتەوە بریتیە لە توانای داستان و ئوستۆرە دروست کردن، بریتیە لە توانای خەڵق کردنی حکایەت و داستان و ڕۆیشتن بە دوای ئەو داستانانەدا. میعراج و وەحی ئیلاهیش کە پێغەمبەران، پیاوچاکان و عارفانی وەک مەولانای روومی و مەلای جزیری ئەزموونی دەکەن، جۆرێکی دیکەیە لەو تەجروبەیە.\nپاش دەیان ساڵ خوێندن و خوێندنەوە و دەرس گوتنەوە و حیزبایەتی و شارەزایی لە میتۆدەکانی لێکۆڵینەوەی زانستیدا، بڕوایەکی نزیک لە یەقینم هەیە کە هەر ئەو وێنە موسبەتەی کە کاک لوقمان لە سەرەتادا لەخۆی هەبوو، وەک ئەو ئینێرژیە تاریک و نادیارەی گالاکسەکان، واتە گەلە ئەستێرەکان بۆ پێشەوە پاڵ پێوەدەنێ، ئەوی لە خەباتدا، لە کاری حیزبی و تەشکیلاتی دا، لە ژیان و گەشەو هەڵداندا بردەسەر.\nئەو وێنە پۆزەتیفە کە هەر لەسەرەتای تەمەنی لاویەوە کاک لوقمان لەخۆی هەبوو، وەک ئینێرژیەکی مداوم، ئەوی بردە پێش و کردی بەو تێکۆشەرە تەواو عەیارەی کە لەو چەند دەیەیی دوایی دا بە گشتی و لە سەرپێچە تووندە کانی مێژووی حیزبدا،بتوانێ مەئموریەت و مەسئولیەتی گەورە لە حیزبدا قبووڵ بکات و بە ڕووسوریش لە ژێریان بێتەدەر.\nئەو جەوهەر و تێمپرامێنتە بوو ئەو نەمرەی کردە ئەو کادرە بەوەجەی حیزب کە دواتر نەک هەر لە ناوچەیەکی بچکۆلەی وەک بەربنە، بەڵكوو لەسەرتاسەری کوردستاندا، وەک نوێنەری بیر و ڕێبازی قاسملوو، وەک یەکێک لە ڕێبەرانی حیزبی پێشەوا و قاسملوو و هەزاران شەهیدی دیکە، یانی حیزبی دێموکرات، دەرکەوێ و وەرگیرێ و بناسرێ و بدرەوشێتەوە.\nڕۆژ لە ئاسۆ هەڵدێ و لە کەلەپۆ ئاوا دەبێ. بەو هەڵاتن و ئاوابوونی بێ وچانەی تۆماری ڕۆژ و هەفتەو مانگ و ساڵەکان دەپێچێتەوە و ماشەری ڕۆژگار هەڵدەکاتەوە. قەتاری زەمان بە خێرایی باو و بروسکە بەسەر شێلمانی تەمەنی ئەو خەڵکەدا دێ و ڕادەبرێ. لەو بگرە و بەردەدا دەستە دەستە مرۆڤ لە نێو دەچن و خۆیان و ناویان دەبنە بڵقی سەر ئاو و دەپوچێنەوە. کار و ناویان دەچنە هەمبانەی فەرامۆشیەوە و لە بیر خەڵک دەچنەوە. بەڵام ئەوانەی ژیانیان بۆ خزمەت بە میللەتی خۆیان، بۆ بردنە پێشی عەداڵەت و ئازادی، بۆ دیفاع لە مافە کانی مرۆڤ، بۆ پشتیوانی لە چەوساوەکان و مەزڵوومان، بۆ بردنە پێشی مەسەلەیەکی ڕەوا و بەرحەق تەرخان دەکەن، قەتاری زەمان لە ئاست ئەوان چاوی کوێر دەبێ و دەستی ڕەق دەبێ . ئەوان لە ویژدانی میللەتی خۆیاندا بە زیندویی دەمێننەوە.\nئاخر ژیان و خەباتی ئەوان خزمەتە بە گەل و نیشتیمانی خۆیان، بە ئازادی و بە عەداڵەت. گەل و نیشتیمان و ئازادی و عەداڵەتیش لە زەمان و ڕۆژگار بە هێزترن و هەمیشە خۆیان نوێ دەکەنەوە.\nلە خۆڕانیە ئەرمەنیەکان کە لە مێژوودا زۆر کارەساتیان بەسەرهاتوون، دەڵێن ئینسان ڕۆژێک هەر دەمرێ، جاکەوایە چ شانازیەک لەوە گەورەترە کە مرۆڤ لە پێناوی گەل و نەتەوە و نیشتیمانی خۆی دا بمرێ. لە پێناوی ڕزگاری وڵاتی خۆی دا بمرێ.\nوەک وتمان ڕۆژانە خەڵکێکی زۆر لەدایک دەبن و دێنە سەر دونیا. گەورە دەبن دەچنە مەدرسە، دەچنە بازاری کار، یان دانشگا و مەدرەکێک وەردەگرن و ڕەگەڵ لەشکری بێکاران دەکەون یا لە کارخانەیەک یا لە جێگایەک کار دەکەن و پاشان هاوسەرگیری دەکەن و دەمرن. ئەوە پرۆسەیەکی گشتیە.\nلەو نێوەدا هەموو ئەوانە بەکەمێک جیاوازیەوە وەک یەک دێن و تێدەپەڕن. نەزم و نۆڕمی گشتیش ئەوەی دەوێ. بنەماڵە و دایک و باوک ئەوەیان دەوێ. دەوڵەت و مەدرەسە و پۆلیس و ئاسایش ئەوەیان دەوێ. کلیسا و مزگەوت و تێمپەڵ هەر ئەوەیان دەوێ.\nبەڵام هەندێک کەس هەن نایانەوێ وەک ئەو خەڵکە بن. ئەوان بە پێچەوانەی ئەو ڕەوتە گشتیە دەیانەوێ جیاوازبن. ئەوان دەیانەوێ لە دونیایە حاڵی بن، لە دونیا تێبگەن. دەیانەوەی وەک حەزرەتی ئیبڕاهم بە گژ بتەکان دا بچنەوە. دەیانەوێ بە دژی ئەو نەزمە، بە دژی ئەو بێ عەداڵەتیە کە لە گۆڕێ دایە بێنە مەیدان.\nبۆ کارێکی لەو چەشنە و بۆ هاتنە مەیدانی خەباتێکی لەو چەشنەش، مرۆڤ پێویستی بە ئازایەتی و جورئەت و شەهامەت و ئیدامەکاری و مانەوە وسووربوون لەسە ڕێباز و ئامانج هەیە. ئەو جۆرە کەسانە، وەک ماسیە ڕەشە بچکۆلەکەی سەمەدی بهرەنگی، دەبێ قاوغی خۆیان بشکێنن و گۆمی مەندی ژیانی ئاسایی جێ بێڵن و بەرەو چۆم و ڕووبار و دەریاکان سەرهەڵگرن تا لە دونیا بگەن و فەلسەفەی ژیان فێربن و لە مانای قوڵی ژیان و جوانی و خۆشەویستی بگەن.\nلە ساڵانی کۆتایی دەیەی شەستی میلادی دا جارێک سەمەدی بهڕەنگی بە خوێندکاران و ڕوناکبیرانی ئێرانی کە ئەودەم لە پاتوقەکانی شەقامەکانی دەوروبەری زانستگای تاراندا ئێواران لێک کۆدەبوونەوە دەڵێ ئەگەر دەتانەوێ ڕیسالەتی خۆتان بەجێ بێنن، بڕۆن لە تێکۆشەرانی کوردستان فێربن بزانن چۆن بەگژ ئەژدیهای زووڵم و ستەم دا دەچنەوە. سەمەد ئەو قسەیەی کاتێک کردوە کە لە کوردستان جوڵانەوەی خەباتگێرانەی ساڵانی ٤٦ و ٤٧ی هەتاوی لە گۆڕی دابوو. ئەو دەم کە خەباتگێرانی وەک شەریفزادەکان، لاجانیەکان، موعێنی و ئاوارە و زەنگەنەکان، دووڕگەی ئارامی حەمە ڕەزاشایان وەلەرزە خستبوو.\nدوکتۆر محەممەد مهدی ئەردەبیلی، لە جەژنی کۆتایی دەورەی خوێندنی خوێنکارانی فەلسەفە لە زانکۆی تەباتەبایی دا، ڕوو لە خوێندکارەکان دەکا و دەڵێ ئەو مەدرەکەی ئەمڕۆ وەری دەگرن، هیچ بایەخێکی نیە. ئەگەر بەڕاستی عاشقی فەلسەفەن. ئەگەر دەتانەوێ لە دونیا بگەن و شوێنەواری لەسەر دانێین و بیکەن بە شوێنێکی باشتر بۆ ژیان، دەبێ جیاواز بن. جیاواز بوونیش، ماڵیاتی دەوێ. دەبێ وەخت و تەمەن و ئینێرژی بۆ تەرخان کەی، دەبێ مایەی بۆ دانێی، دەبێ فیداکاری و گیان بازی بۆ بکەی و ئامادەی چوونە سەردار بی. دەبێ عاشق بیت. ئەو کەسەی عاشقە لە پێناو عیشقی خۆی دا هەموو شتێک دەکات. وەک پەپوولە بە دەوری شەمعی خۆی دا دەسورێتەوە و ئەگەر سوتاش هەر سەرمەستی عیشقی خۆیەتی. مەجنون ڕوو لە کەژ و کێو دەکا و فەرهاد بێستتون بە عشقی شیرینەوە دادەتاشی. دیارە لەو جۆرە حاڵەتانەدا ئینسان تەنیا بۆخۆی دەبێ بە دوای عیشق و بیرو باوڕی خۆی دا بڕوا و گوێ نەداتە ئەوەی کە خەڵک چت پێدەڵێن و لەو رێگایەدا چت بەسەر دێ. مەبەست ئەوەنیە مرۆڤ بیر نەکاتەوە، مەبەست ئەوەیە گەڕان بەدوای حەقیقەت و ئازادی دا جورئەت و لە خۆ بردوویی و پاکباختەیی دەوێ.\nبەڵێ ئەو ڕێگایە ئینسانی ڕەند و عاشقی دەوێ. هێمنی نەمر دەڵێ:\nهەتا دواپشوو ڕێبواری ڕێگای عیشق و ئازادیم\nئەگەر بێجگە لە ناکامیش نەبینم بەرهەمێکی تر\nدیارە وەک وتمان ئەو جۆرە ژیانەش ماڵیاتی دەوێ. ماڵیاتەکەی جاری وایە هەر ئەوەنیە کە گیان دادەنێی و دەڕۆی، جاری وایە منداڵ و نەوەکانیشت لەو ئاگرەدا دەسوتێن. وەفایی ئەو مەبەستە بە جوانترین شێوە بەیان دەکات.\nهەر کەسێک هات و گوتی من عاشقم بڕوامەکە\nتا لەسەر گۆنای نیشانەی زەخمی مارانگاز نەبێ.\nشجاعت، کلید فلسفی زیستن است، دکتر محمدمهدی اردبیلی YouTube\nلەو ڕێگایەدا لەباری مادی و لەززەتە ڕووکەشەکانی دونیاوە هیچمان دەستناکەوێ. بەڵام چوونە پێش بە ڕێگای خەبات دا، دەمان کات بە خەباتگێر، بۆ خەباتگێربوون دەبێ مرۆڤ ئامادەی قومارێ بێ، ئامادەی مایە لەخۆ دانان بێت و لەوەش زیاتر تەنانەت ئامادەی سەردانانیش بێت. جارێک دوکتۆر سەعیدی نەمر پێی گوتم برایم ئەگەر نەبووبامە پێشمەرگە، لە باشترین حاڵەتدا مامۆستایەک بووم سەد دووسەد خوێندکار دەیان ناسیم و هیچی تر. بەڵام ئەوەتا ئێستا لەهەموو کوردستان خەڵک بە کوری خۆیانمان دەزانن.\nکاک لوقمان بەوجۆرە هاتە نێو تەشکیلات و لەگەڵ کاروانی خەبات دا چۆپێش. بە مایە لەخۆدانان و فیداکاری، بە بڕوا هێنان بە ڕیسالەتی حیزبی دێموکراتی کوردستانی ئێران، گەیشتە ئەو دەرەجەیە لە هەڵدان و گەشە، کە وەک هەموو ئەندامانی رێبەری حیزب، ببێتە جێگای هیوا و ئومیدی خەڵکی کوردستان.\nئەمن پێم وایە سێ هۆکاری سەرەکی لەسەر گەشە و هەڵدانی کاک لوقمان لە تەشکیلاتدا کاریگەریان هەبووە.\nپێش هەموو شتێک وەک باسم کرد ئەو هەر لە لەحزەی ئەوەڵەوە شایی بەخۆی بوو، موسبەت تەماشای خۆی دەکرد، مەوجودیەت و ڕیسالەت و هەویەتی خۆی لە خەبات و تێکۆشان و کوردایەتی دا دۆزی بۆوە. لەوەش زیاتر تێمپڕامێنتی کاری سیاسی و خەباتگێرانەی تێدابوو.\nئەوە، ئەو بنمایەیە زۆر گرنگە. لە فێنۆمینۆلۆژی و میتۆدۆلۆژی هێرمۆنۆتیکدا دەگوترێ لەکاتی لێکۆڵینەوە لە دیاردەیەکدا، هەرگیز نابێت تایبەتمەندیە جەوهەریەکەمان لەبەر چاوان ون بێت.\nوەک باسم کرد ئەو جەوهەر و شایی بەخۆبوونە، ئەو بنمایەی کە وای لە کاک لوقمان کردبوو، وێنەیەکی پۆزتیڤ و موسبەتی لە خۆی هەبێ، لە چوونە پێشی ئەو نەمرەدا لە مەیدانی خاباتدا، فاکتۆرێکی بنەڕەتی بوو.\nمەسەلەی دووهەم ئەوەیە کە کاک لوقمان هەر زوو ڤیزشن واتە پەیام و ڕیسالەتی حیزبی دێموکراتی کوردستانی ئیرانی ناسی و وەریگرت وخۆی و خەبات و تێکۆشان و فەلسەفەی ژیانی خۆی لەگەڵ ئەو ڕیسالەتە و ئەو پەیامە لێک گرێ دا.\nلەو چل سالەدا، زۆر جاراران، حیزبی ئێمە و خەباتی میللەتی ئێمە توشی هەوراز و هەڵدێر و گەوە و گێرەو کێشەی نێوخۆیی سیاسی و تەشکیلاتی و شەڕ و شکان و پاشەکشە بووە.\nمانەوە و ڕاوەستان لەبەرانبەر ئەو هەموو نا هەمواری و چاڵینجانەدا، سووربوون لەسەر ئیدامەکاری و درێژەی خەبات بەڕاستی سەختە. ئینسان دەبێ حەوت جار جەرگی بەقەدەر سێڵ بێ تا بتوانێ خۆی تێدا ڕاگرێ.\nجارێک دوکتۆر قاسملوو گوتی حیزبایەتیم نەکردبا قەت سەرم سپی نەدەبوو. ئاخر جگە لە پیلانەکانی دوژمن، جگە لە نەداری و هەژاری و مەینەت بەشیەک کە لەو رێگایەدا بۆمان دێتە پێش، ململانێی سیاسی و تەشکیلاتی و دەروون حیزبی و کێشەو نەخۆشیەکانی نێو کۆمەڵگای دواکەوتووی کوردەواری، کە بەجۆرێک لە حیزبیش دا ڕەنگ دەدەنەوە، دەردی هەرە سەرکین، دەردی سەرباری هەموو دەردانن. بەڕاستی زۆرتر ئەوانەن کەسانی خەباتگێر بەلادا دێنن.\nئەو جەوهەرەی لە کاک لوقمان دا هەبوو بۆ کاری سیاسی، ئەو توانایای کە بۆ خزمەت بە حیزب و ئامانجەکانی حیزب لەخۆی نیشان دەدا، ئەو مەسئولیەت قبووڵ کردنەی کە هەمیشە بەشیک لە فەلسەفەی ژیان و خەباتی بوو، کاک لوقمانیان وا لێ کرد لەمەیدان دا بمێنێتەوە و هەمیشەش ئاسۆی خەبات و پەیامی حیزب و دروشم و سیاسەتەکانی حیزبەکەمان بکاتە قوتبنمای کار و تێکۆشانی خۆی. قورئان داوا لە ئیمانداران دەکات دەست بە گوریسی خواوە بگرن و بەری مەدەن. (واعتصموا بحبل الله). ئاخر ئەوجۆرە ستڕا تیژیە، لە سەر پێچە سەختەکاندا، لە تۆفان و گێژەڵوکە و گەردەلولەکاندا، مرۆڤ لە کەوتن و هەڵدێران و کوێرزەینی سیاسی و بێ بەسیرەتی دەپاریزێ.\nبەوجۆرە بڕوای ئەو بە ئامانجەکانی حیزب و ڕیسالەتی حیزب و ئامادەیی بۆ کار و مایە لەخۆدانان ئەویان کردە ئەو رۆڵە تێکۆشەرەی حیزب کە دواتر لە ڕیزەکانی تەشکیلاتدا گوڵ بکا و وەک هەزاران کچ و کوڕی دیکەی نێو بنەماڵەی گەورەی دێموکرات، ببێتە جێگای ئومێدی خەڵکی کوردستان.\nئەندڕاگۆگی، واتە پێداگۆکی گەورە ساڵان دەڵێ هیچ شتێک وەک مەسئولیەت قبووڵ کردن ئێمە ناباتە پێشێ. ئەوە لە حیزبایەتی و کاری سیاسی و خەباتگێرانەدا هەر زۆر ڕاستە. ئەگەر برای تێکۆشەرمان کاک مستەفا هیجری هەروەها هاوڕێی خۆشەویست کاک حەسەنی شەڕەفی و بەندەی موخلیستان و سەدان و هەزاران کادری دیکەی حیزب لەو خەباتەدا بەرپرسایەتیمان قبووڵ نەکردبا، قەت نەدەبووینە ئەو کەسەی کە ئێستا هەین یان هەبووین.\nوەک باسمان کرد کاک لوقمان کە هاتە ناوچەی پیرانشار لاوێکی تینئیجەر بوو. زوو لە نێو ڕیزەکانی تەشکیلاتی یەکیەتی لاواندا گوڵی کردو و بوو بە سیمایەکی خۆشەویست. هەر لەو دەورەیەدا بوو کە دەگەڵ ماڵی مامۆستا مەلا عەبدوڵڕەحمانی لاهیجانی ئاشنابوو و ژیانی هاوبەشی لەگەڵ خوشکە خەدیجەی لاهیجانی پێکهێنا.\nئەو ڕووداوە شوێن پێ و ڕەگی کاک لوقمانی لە نێو تەشکیلاتی حیزب ، لە نێو بیۆسفیری حیزبی دێموکرات و کولتوور و فەرهەنگی حیزبی دێموکراتدا بەجۆرێک داکوتا، کە بە هیچ ڕەشەبایەک نەلەرزێ.\nمامۆستا مەلارەحمان لاجانی، یا بە وتەی خەڵکی پیرانشار كاڕەش کەسایەتیەکی سیاسی و حیزبی ناسراو بوو. قارەمانی بەربەرەکانی و خۆڕاگری نێو سیاچاڵەکانی ڕێژیمی شابوو. بۆ ماوەیەکی زۆر لە زیندانەکانی رێژیمی شادا مابۆوە. وەک زیندانیەکی سیاسیی خاوەن ئیعتیباری سیاسی و جێگای متمانەو ڕێزی خەڵک و بێروڕای گشتی بوو.\nهەر لە سەرەتای دەست پێکردنی شۆڕشە گەلانی ئێران بەرپرسی شوڕای ئینقلابی شاری پیرانشار بوو. کەسایەتیەکی تەشکیلاتی و گەورەی حیزبی بوو لە پیرانشار. دۆستایەتیەکی نزیکی لەگەڵ کۆڵەکە گەورە و کادرە قەدیمیەکانی حیزب لە ناوچەکانی دیکەی کوردستان، لە ناوچەکانی سندوس و شنۆ و لاجان و پیران و بەربنە و نەڵێن و بەری مێرگاندا هەبوو. یەکێک لە کۆڵەکە پتەوەکانی تەشکیلاتی حیزبیش بوو لە نێو خەڵکی پیرانشار. وەک سەید حاجی کەڵەوی، عەوڵای مەلا عوسمانی، مام عەوڵای سەعیدی، کاک حەمەدی سەروکانی، وەک وسێنی ئەستیە، مەلا سادقی زەندی، سەید حەسەنی بابی گەورە، مەلا محەممەدی عوسمانی، وەک دامرۆتێ، وەک مامە سوارە سەکر، وەک مەلا رەسوڵی گەردی، کاک خدری میشەدێ، مەلا بایزی محەممەدی و مەلا نەجمەی ئاڵواتان، وەک مام رەسوی ئەمین عەشایری، وەک قادر لاجانی، وەک فەقێ رەسوڵی پایموزد، وەک کاک فەقێ برایم، وەک مەلا محەممەدی پوریا و دەیان کادری تێکۆشەری دیکەی حیزب کە پێش شۆڕش و دوای سەرکەوتنی شۆڕش لەو ناوچەیەدا کاری حیزبی و تەشکیلاتیان کردبوو. خۆ لە خۆڕانیە ئێستاشی دەگەڵ بێ لە پیرانشار، هیچ هێزێکی سیاسی دیکە ناتوانێ ڕەقابەت و ململانێی سیاسیی لەگەڵ حیزبی دێموكرات بکات. ئەو ڕەگە پتەوانەی حیزبی دێموکرات لەو ناوچەیە دای کوتاون، بەشێكی زۆری بۆ ئەو کۆڵەکەو پنجە تەشکیلاتیانەی حیزب لەوێ دەگەڕێنەوە.\nچەند ڕۆژ پاش شەهید بوونی کاک دوکتۆر قاسملوو، ڕۆژێک مامۆستا بانگی کردم و بۆ پەیمان نوێکردنەوە و بۆ پشتیوانی و هاوپێوەندی نیشاندان دەگەڵ رێبەری حیزب چووینە خزمەت کاک دوکتۆر سەعید. مامۆستا پێی وت بۆیە هاتووم تا بە ناوی هەموو میللەتی پیرانشاری، وەک نوێنەری مەنگوڕ و مامەش و پیران، لەو وەزعە سەختە دا پشتیوانی خۆمت پێ ڕاگەیەنم و داوات لێ بکەم بەرپرسایەتی بردنە پێشی ئەو ئەو حیزبە وەئەستۆی خۆت بگرە. ئەمن پشتیوانیت لێدەکەم و لەگەڵتم. کاک دوکتۆر بە چاوی پڕ لە فرمێسکەوە هەستاو هات دەستی دەدەستی مامۆستا ناو سوپاسی ئەو هەڵوێستەی کرد. ئاخر ئەو دەیزانی لەو هەل و مەرجەدا کە ئەو دەم حیزبی ئێمەی تێدا بوو، ئەو قسانەی مامۆستا چ مانایەکی بەرز و مێژووییان هەیە. بەڕاستی ئەو نوێنەری میللەتی پیرانشاری بوو. خەڵکیش هەرئاوایان چاو لێ دەکرد.\nدواتر کاک مراد تاقانە کوڕی مامۆستاش هەر لەو ڕێبازەدا سەری نایەوە. پێگەو جێگەی ماڵی مامۆستا لە نێو خەڵک و حیزبدا هێندە گەورە و بە هێزبوون، کە کاک لوقمانیش دەیتوانی وزەو ئینێرژی وکریدیبیلیتی یانی ئیعتباری سیاسی و کۆمەڵایەتیان لێوەرگرێ.\nدەڵێن لە پەنا هەر پیاوێکی سیاسی و خەباتگێڕی گەورە ژنێکی گەورەو مەزن هەیە. ئەگەر ئەوە لە هیچ شوێنک ڕاست نەبێت، لە پێوەندی دەگەڵ کاک لوقمان و براژنە خەدیجە دا بەتەواوی ڕاستە. نەک هەر ئێمە کە دۆست و ئاشنای بنەماڵەی ماڵی کاک لوقمانین، بەڵکوو ئێستا هەموو بەدەنەی حیزب و تەشکیلاتی حیزب دەزانێ کە خوشکە خەدیجە بەڕاستی قەڵایەکی گەورە و پتەو بوو بۆ پشتیوانی لەکاک لوقمان و لە تێکۆشانی سیاسی و حیزبایەتی ئەو نەمرە. لەوەش زیاتر بۆ ئێمەش و بۆ هەموو ئەوکەسانەش کە لە نێوخۆ و دەرەوەی حیزبی دێموکراتدا پێویستیان بە موحیبەت و چاکە و گەورەیی و دڵ فرەوانی خوشکە خەدیجە بووە، هەر ئاوابووە. ئێستا پێشمەرگەکان خوشکە خەدیجە بە خوشکی گەورەی خۆیان دەزانن . گەورەیی و موحیبەتی خوشکە خەدیجە بۆ حیزبەکەمانیش مایەی شانازی و ئیفتیخارە. ئەو پەیکەرەی ئازایەتی و رووحیەی بەرزو لە شکان نەهاتوویی یە. لە یەک قسەدا لە مەزهەبی خوشکە خەدیجە دا دیفیتیزم و شکەستپەزیری نیە. ئەوە فەرهەنگی حیزبی دێموکراتە. ئێمە لە جنسی دار حەیزەرانین، لە ژیر فشاردا ڕەنگە بچەمێینەوە، بەڵام قەت ناشکێین.\nئەمڕۆ وێنەیەکیم دی کە پاش ئەو کارەساتە چۆتەسەردانی پێشمەرگەکان لە قەندیل و کێلەشین جێگایەک کە لەو چەند ساڵەی دوایی دا کاک لوقمان بۆ جۆش دان و سازمان دانی سەرلەنوێی خەباتی چەکداری، زەحمەتی زۆری تێدا کێشا. ئەو ڕووحیەی لە باوک و براکەی وەک میرات بۆ ماوەتەوە. مامۆستا لە ئاخرین لەحزەکانی ژیانیشی دا، دڵی تەنیا بە عیشقی ئازدی و چوونە پێشی حیزبەکەی، لێی دەدا.\nدوای ئەو کارەساتە من و دایکی زانای لە خزمەت هەڤاڵان کاک سەید رەسوڵ و کاک محەممەدە ڕەشەدا، بۆ هاوپێوەندیی نیشاندان دەگەڵ گەلاوێژ گیان و بەیان گیان کە لە نۆروێژ دەژین، سەردانمان کردن. بەیان بۆی گێرامەوە گوتی دایکم بە ورەیەکی بەرزەوە لە نەخۆشخانەڕا زەنگی لێداوە و پێی گوتوم، ئەوە لوقمانی دەبەمە گۆڕستانی شەهیدان، تەسلیمی خاكی نیشتیمانی دەکەم و لەوێرا دەچمەوە ماڵێ.\nئەو غروور و ئیفتیخارە لەو شەرایتە سەختانەدا، هەر لە ژنێکی وەک خوشکە خەدیجە چاوڕوان دەکرێ.\nئاخر گۆڕستانی شەهیدان لەفەرهەنگی حیزبێکی خەباتگێڕی وەک حیزبی ئێمەدا، قەبرەستانێکی ئاسایی نیە کە ئەوەی دەچێتە ئەوێ بکەوێتە نێو هەمبانەی فەرامۆشیەوە و لەبیر بچێتەوە. قەبرەستانی شەهیدان لە فەرهەنگی حیزبی دێموکراتدا زیارەتگایە. شوێنی پەیمان نوێکردنەوەیە. جێگای بە خۆداچوونەوە و خۆ سازمان دانەوە وکۆکردنەوەی ورە و هێزی ئەژنۆیە بۆ رێپێوانی زیاتر.\nلەو شوێنە کە خوشکە خەدیجە باسی دەکات، سەدان تێکۆشەری ئەو حیزبە کە هەموو ژیانی خۆیان لە خەباتدا داناوە، بە خاک سپێردراون. لەوێ ڕێبەرانی وەک کاک سەلامی عەزیزی، جەلیلی گادانی، چەکۆ، سەید رەزا دروودگەر و نەسرینی حەداد و سوهەیلا خاتوون و کەریم سەقزی و مەنسور فەتاحی و دەیان کادر و پێشمەرگەی دیکەی بەوەجی ئەو حیزبە بەڤخاک سپێردراون. لەوێ مامۆستا مەلا رەحمان لاهیجانی و دایکە مەلا ژن و کاک رەسوڵی باوکی ڕاسان واتە نەوە جوانەکەی کاک لوقمان بە خاک ئەسپێردراون.\nکاتێک بەیان ئەو قسەی دایکی بۆ گێڕامەوە، دەستبەجێ گوتم بەیان گیان ئەوە سوننەتی بنەماڵەی ئێوەیە، دایە مەلا ژنیش، واتە دایە گەورەش ئەو دەم کە تاقە کوڕەکەی شەهید دەبێ و دەچێ تەرمی پیرۆزی بێنێتەوە هەر هەلوێستێکی ئاوا لە خۆی نیشان دەدات.\nپۆلێک لە کادر و پێشمەرگەکان لە گوندی زێوەی قەراخ پیرانشار دەکەونە شەڕێکی دەستەویەخە لەگەڵ دوژمن. کاک مراد بریندار دەبێ و دواتر شەهید دەبێ. پێشمەرگەکان تەرمی کاک مراد لەو وەزعە سەختەدا ڕادەگوێزن بۆ نەمنجێ و لە جێگایەک دەیشارنەوە. کاک محەممەدە ڕەشە کە فەرماندەی پێشمەرگەکان دەبێ دەگەڵ کاک لوقمان وەڵام دەنێرن بۆ شار کە خەبەر بدەنە داک مەلاژن و لەو رووداوە ئاگاداری کەن. زۆر ناکێشێ هەر ئەو شەوە دوژمن بە شوێنی شاردنەوەی تەرمی کاک مرادی شەهید دەزانێ و دێن دەگەڵ خۆیان دەیبەن بۆ نێوشار و بنکەکانی سوپا. ئێمە ئەو کادرانەی حیزب کە بەرپرسایەتی سیاسی و تەشکیلاتی حیزبیمان لەسەر شان بوو، ڕاپۆرتەکانی پێوەندیدار بەو کارەساتەمان لە دەیان کاناڵەوە پێ گەیشتن، دایە گەورە بە رێنوێنی تەشکیلاتی حیزب دەگەڵ چەند کەس لە خێرومەندانی شاردەچێ تەرمی کاک مراد، کوڕە تاقانەکەی وەردەگرێتەوە. لەژێر فشاری خەڵکدا رێژیم ناچار دەبێ کە تەرمی کاک مرادی شەهید بدەنەوە دەست خەڵک و بنەماڵەکەی. کە مامۆستا ژن دەگاتە سەری وەک کێوی قەندیل بە هەیبەتەوە لەسەری ڕادەوەستێ و بێ ئەوەی خۆی تێکداو بێ ئەوەی فرمێسکی لە چاوی بێ، بەدەستی خۆی تەرمی کاک مراد دە پێچێتەوە. هێندە بەسام دەبێ بەرپرسانی دەزگا ئەمنیەتی و نیزامیەکانی رێژیم لە هەیبەت و گەورەیی و سامی ئەو ژنە کوردە دەترسن و سەریان سوڕدەمێنێ. ئیدی تەرمی کاک مراد وەردەگرێتەوە ودەیباتەوە ماڵێ و دەی شوا. جا لە چوار دیوارێ ماڵێ خۆی دا، دوور لە چاوی دوژمنان ئەوجار بۆی دەگریا. خەڵکی پیرانشار ئەو هەڵوێستە ئازایانەی داک مەلاژن قەت لە بیرناکەن و ڕۆژێک دێ میللەتی ئێمە لە ڕۆمان و فیلمە سینەماییەکانی دا ئەو سەحنە مێژووییانە، بەرجەستە بکات.\nئێمە ساڵانێکی زۆر هەم لە شاخ و هەم دواتریش لە ئاوارەیی دەشتی کۆیەدا لەگەڵ خوشکە خەدیجە جیرانی ماڵ بە ماڵێوە بووینە. دایکی زانای دەگێڕیتەوە کە هەر کات وڵات بێ دەنگ دەبوو، براژنە خەدیجە بە تەنێ دەچۆوە ژوورێ و بۆ کاک مرادی شەهید، بۆ تاقە براکەی شێنی دەگێرا و دەگریا و بە دەنگە خۆشەکەی کاک مرادی دەلاواندەوە. نەی دەهێشت کەسیش پێ بزانێ. بەڵام ئەمن کە جیرانی دیوار بە دیوارەوە بووم گوێم لەو گریان و شینگێریە دەبوو، گوێم لە خوشکە خەدیجە دەبوو کە برا شەهیدەکەی دەلاواندەوە و پێی هەڵا دەگوت و داستانی قارەمانەتیەکانی براکەی لە شەرەکاندا بە لاواندنەوە دەگێڕایەوە. ئاخر کاک مراد لە دەیان شەڕی قارەمانانەدا لە شەڕەکانی جادەی سەردەشت پیرانشار و شەڕەکانی دیکەی ناوچەدا شان بەشانی باقی پێشمەرگەکانی دەستەی شەهید ساڵح لاجانی و لکی سێی هێزی ئاوارە و دواتر هێزی قەندیل ئازایەتی و قارەمانەتی لە خۆی نیشان دابوو. چەند جار لەو شەڕانەدا بریندار بوو.\nدوێنێ و پێرێ کە ڕێوڕەسمی بە خاک سپاردنی کاک لوقمان بوو سەفیە پێی گوتم وەرە تەماشاکە براژنە خەدیجە دەسماڵی سپی هەر لەسەرە و دەسماڵی ڕەشی لەسەر نەناوە و لە جیاتی ئەوە ئاڵای کوردستانیشی هاویشتۆتە سەر دەسماڵە سپیەکەی. دایکی زانا گوتی دەگەڵ باجە پەروانە قسەم کردوە گوتوومە وەزعی براژنە خەدیجە چۆنە، لە وەڵام دا دەڵێ گوتی ئەو هەر دەڵێ سەری ڕێبەری حیزب و سەری کاک مستەفا هیجری خۆش بێت. ئێمەش لەکاتی قسەکردن دەگەڵ خوشکە خەدیجە دا بەڕاستی هەر ئەو هەڵوێستەمان دیتوە. بەڕاستی ئەو دڵی ئێمەی دەدایەوە.\nبەڵێ دەبێ هەموومان فێربین سوژدە بۆ ئەو ئازایەتی و فیداکاری و بڕواو ئیمانە بەرین. بەوجۆرە خوشکە خەدیجە جارێکی دیکەش هەر ئەو پەیامەی ناردەوە کە کاتی خۆی داک مەلاژن لە کاتی وەرگرتنەوەی تەرمی کوڕە تاقانەکەی دا ناردبووی. ئەو هەڵوێستانە دەبێ بکەینە سەرمەشق و سەرچاوەی ئیلهام و هەوێنی فێربوون و پوختە بوون و گەشەکردنی حیزبیانەو تەشکیلاتی و خاباتگێڕانە.\nمیللەتێکی ژێر چەپۆکە پێویستی بەو سەرمەشقانە هەیە. دەبێ ئەو هەڵوێستانە بە خەتی زێرین لە مێژووی خەبات و تێکۆشانی حیزبەکەمان و بزووتنەوەی میللی و دێموکراتیکی کوردستاندا تۆمار بکرێن.\nگەشەو هەڵدانی کاک لوقمان لە تەشکیلات دا ئەوەشمان نیشان دەدات، ئەوەشمان بۆ دەردەخات کە تەشکیلاتی حیزبی دێموکرات، ژینگەو ئەتمۆسفیری حیزبی دێموکرات، دانشگایەکی گەورەیە و قوتابخانەی پێگەیاندنی ڕێبەرانی لێوەشاوەی میللەتەکەمانە.\nئەو جاریش دەیلێمەوە لە حیزبی ئێمەدا کەس جێگای کەس ناگرێتەوە، هەرکەس جێگای خۆی دەکاتەوە، هەرکەس بە مایە لەخۆدانان، بە کار و مەسئولیەت قبوول کردن و هەوڵدان بۆ فێربوون و گەشەکردن و بە بەکار هێنانی تواناکانی بۆ خزمەتی حیزب، ئەگەر لە لایەک کۆمەک بە بردنە پێشی کاروانی خەبات دەکات، لە لایەکی دیکەشەوە بۆخۆشی لەگەڵ ئەو کاروانە دەچێتە پێش و بە وتەی میشیل ئوباما، لە دوا دێرەکانی بیۆگرافیاکەی خۆی دا، خۆشی درووست دەکات.\nمیشێل ئووباما خانمی یەکەمی پێشووتری ئەمرێکا لە دوا دێرەکانی کتێبە پڕ خوێنەرەکەیدا (Becoming) بەوجۆرە لە ڕەوتی گەشە و هەڵدانی ئینسانەکان دەدوێ و دەڵێ:\nواتە بۆ من گەیشتن بە جێگایەک، گەیشتن یا نەگەیشتن بە ئاوات و ئامانجێکی تایبەتی نیە. لە جیاتی ئەوە من ڕۆیشتن بەو ڕێگایەدا بە چوونە پێش و هەڵدان، بە وەسیلەیەک بۆ گەشەو تەکامولی زۆرتر و بە رێگایەکی بەردەوام و هەمیشەیی بەرەو خۆ پێگەیاندنی زۆرتر و باشتر بوون دەزانم. ئەو سەفەرە قەت تەواو نابێ.\nئەگەر ئەو ڕۆژە دێنمەوە بیری خۆم کە بۆ یەکەم جار کاک لوقمانی لاوم دی و بەراوردی دەکەم دەگەڵ نەورۆزی ئەمسال کە لەسەر مەسەلە سیاسی و حیزبیەکان پێکەوە دەدواین و ئەو لە مەوقعیەتی ئەندامی هەیئەتی ئیجرایی ناوەندی سیاسی حیزبەوە مەسەلەکانی باس دەکردن، زۆر بەباشی ئەو مەودا گەورەیە دەبینم و ئەو گەشەو هەڵدانە گەورەیە دەخوێنمەوە کە کاک لوقمانی نەمر پێی گەیشتبوو.\nلەو چەند ڕۆژەدا زۆر لەسەر کەسایەتی خەباتگێرانەی کاک لوقمان قسەکراوە و لە پەیامی ناوەندی سیاسیش دا، کارنامەی تەشکیلاتی کاک لوقمان باسکراوە بۆیە من لێرەدا ناچمەوە سەر ئەو مەسەلانە.\nلە کولتووری حیزبی ئێمەدا سیفات و تایبەتمەندیە بنەڕەتیەکانی تێکۆشەرانی حیزبی لە سیمای دێموکراتدا دەست نیشان کراون.\nلە جێگایەکی دیکەش ئەوەم گوتووە، سەرەڕای لێوەشاوەییە سیاسی و تەخەسوسیەکانی، ئەوەی کاک لوقمانی پێ دەناسرایەوە، ئەو پێوەندیە بەرین و بەربڵاوە سیاسی و تەشکیلاتی و کۆمەڵایەتی و ئەکادیمی و ئینسانی و خزمایەتی و پڕ لە سەمیمیەتە بوو کە ناوبراو لەگەڵ خەڵک، لەگەڵ جەماوەری حیزب، لەگەڵ بنەماڵەی شەهیدان وتەشکیلاتی حیزب، لەگەڵ مامۆستایان و خوێندکاران و ژینگەی خۆی هەیبوو. کاک دوکتۆر سەعید دەی گوت نابێ پێمان وابێ لەو شوێنەی کادرمان هەیە ئیدی پێویستیمان بە تەشکیلات نیە و لەو شوێنەش کە تەشکیلاتمان هەیە ئیدی پێویستیمان بە خەڵک نیە. ئێمە کادرمان بۆ ئیدارە و هەڵسوڕاندنی تەشکیلات دەوێ و تەشکیلاتیشمان بۆ چوونە نێو خەڵک و رێبەری کردنی خەباتی خەڵک دەوێ. کاک لوقمان ڕاست ئەو جۆرە مۆدێلەبوو لە کادری حیزبی. لەو جنسە لە کادرەکانی حیزب بوو کە کاک دوکتۆر سەعید نەمر،بۆ ڕاپەڕاندنی کاروباری حیزبی وەک ئۆکسجین بۆ تەشکیلات و بۆ خەبات بە پێویستیی دەزانین و تەکیەی لەسەر دەکردن و لە کار و تێکۆشاندا حیسابی لەسەر دەکردن.\nلەوەش زیاتر، ئەو هەر ئەوەنەبوو کە پێوەندیەکی بەرینی دەگەڵ خەڵک هەبێ، بە زمانێکی زۆر سادە و ڕەوانیش مەسەلە سیاسی و حیزبیەکانی دەبردنە نێو خەڵک و کۆمیونیکاسیۆنێکی زیندوی دەگەڵ خەڵک هەبوو.\nئەلحەق وەکیل یا موحامی و زمانحاڵ و نوێنەرێکی زیندووی خەڵک و بەدەنەو و بنەماڵەی شەهیدانیش بوو لە لای رێبەریی حیزب. ماڵەکەی هەمیشە پڕبوو لە میوان و ئەوکەسانەی کە بەهەرهۆیەکەوە بوو ڕێگایان دەکەوتە لای حیزب. ئەمن پێم وایە ئەگەر تێبینیە ئەمنیەتەکان نەبن، دەبێ ماڵی هەموو کادرەکانی حیزبی ئێمە ئاوا ماڵی خەڵک و جەماوەری حیزب بێ. لە حیزبی ئێمەدا کە حیزبێکی میللی و توودەیی یە، بۆرۆکراسی وشک وڕەق و مردوو دەبێ جێی نە بێتەوە. مێژوو دەگێڕێتەوە کە ماڵ و دەفتەری کاری پێشەوای نەمر هەمیشە بەڕووی خەڵکدا ئاواڵابووە. با ئەو سوننەتە ڕابگرین و دەوڵەمەندی کەین و بەرەوپێشی بەرین. ئەوەی کە حیزبی ئێمەی هەروا ئەکتوێل و زیندوو هێشتۆتەوە، ئەوەیە کە خەڵکی کوردستان حیزبی ئێمە بە حیزبی خۆیان دەزانن . هەربۆیەشە هەمیشە پشتیوانی لێ دەکەن.\nبنکەی مەڵبەندی سپی سەنگ لە بناری قەندیل لە جێگایەک بوو کە هەموو ڕێگاکان ئەو جێگایەیان دەگرتەوە. ئێمەش بۆ پاراستنی بنکەی مەڵبەند تێل دڕوومان لە دەوران دەوری ئەو شوێنەدابوو.لەسەردانێکدا کە کاک دوکتۆر قاسملوو میوانمان بوو، لەهەوڵین دانیشتندا گوتی ئەوە بە پێچەوانەی سوننەتی حیزبی دێموکراتە، بنکەو بارەگای حیزبی دێموکرات نابێ تێلدرووی بەدەورەوە بێ. بنکەی حیزبی دێموکرات دەبێ دەرگای ئاواڵابی بۆ هەموو کەس. ئەگەر قەرارە مەسەلە ئەمنیەتەکان لەبەرچاوبگرن کە دەبێ وەبەر چاویان بگرن، بە شێوەی دیکە دەبێ ئەو مەسەلەیە چارەسەربکرێ و بیری لێ بکرێتەوە.\nبەڵێ ئەو تێکەڵاویە بەرینەی کە کاک لوقمان لەگەڵ خەڵک هەی بوو، بە وتەی کاک دوکتۆر، هەڵقوڵاوی سوننەت و کولتووری حیزبی دێموکرات بوو. هەر ئەوەش بوو کە کاک لوقمانیان کردبوە رێبەرێکی جەماوەری. سەرەڕای ئەوانەش کانیەک بوو لە ڕووحیەی پێشمەرگانە و سەفای دەروون و سەمیمەت. بۆیە بە خۆت نەبوو زوو دەبوویە دۆستی. کاک لوقمان بەڕاستی باوکێکی باشیش بوو بۆ کچ و کوڕ و نەوەکانی و دۆستێکی بەوەفاش بوو بۆ هاوڕێکانی. لەماڵی خۆشی و لە نێو بنەماڵەکەشی دا بەڕاستی ڕەفتارەکانی دێموکڕاتیک بوون.\nلەباری تەشکیلاتیشەوە تەنانەت ئەگەر ئیختلافی سیاسی و نەزەریشت دەگەڵ هەبوایە، قەت ئەوەی دەگەڵ برایەتی و دۆستایەتی و هاوخەباتی تێکەڵ نەدەکرد.\nئەو شتانە ڕەنگە وەک شتی سەرەتایی بێنە بەرچاو، بەڵام لە خەباتێکی درێژخایەن و جدی و لە بنەماڵەیەکی گەورەی وەک حیزبی دێموکراتدا کە جیاوازی نەزەر و بۆچوون شتێکی سروشتیە، ئەو مەسەلە بەڕواڵەت بچوکانە، مەسەلەی بنەڕەتین و کاریگەری خۆیان هەیە. دەکرێ لەوبارەشەوە لەکاک لوقمانی نەمرفێربین.\nکاک لوقمان لەگەڵ کاروانی خەباتدا چووەپێش و گەشەی کردو مایەی بۆ خەبات داناو و هەربۆیەش لەو کاروانە پڕ لە شانازیەدا جێگای خۆی کردوە. ئەو شەپۆلی خەموپەژارەیەی کە بە بڵاوبوونەوەی خەبەری مەرگی کاک لوقمان، کەوتە سەر دونیای مەجازی ونێوژینگەی حیزب و بزووتنەوە، نیشانی دا کە تێۆشەرانی حیزبی ئێمە موڵکی گەل و سەرمایەی میللەت و کۆمەڵگای کوردستانن. بۆیە با هەموومان شانازی بکەین کە ئەندامی حیزبی دێموکراتی کوردستانی ئێرانین. با بە غرورو شانازیەوە بەو رێگایەدا تا سەرکەوتن بڕۆینە پێش. لەو رێگایەدا یاسەردەکەوین و جەژنی ئازادی میللەتەکەمان دەگرین، یان بەسەربەرزیەوە سەردەنێینەوە و دەچینە ڕیزی کاروانی شەهیدان و گیان بەختکردوانی ڕێگای ئازادی کوردستان.\nشانازی بۆ ئەوانەی لەگەڵ کاروانی خەباتی حیزبی دێموکرات و بزووتنەوەی حەقخوازانەی کوردستاندا دەڕۆنە پێش و لەو رێگایەدا مایە لەخۆیان و تەمەن و سەرو ماڵیان دادەنێن و کۆمەگ بە چوونە پێشی جوڵانەوەی میللی و دێموکراتی خەڵکی کوردستان دەکەن.\nهەموومان جێگای کاک لوقمان نەک هەر لە کۆڕی خەباتدا، بەڵکو لە نێو کۆڕی گەرمی دۆست و بنەماڵەکانیشماندا، بە خاڵی دەبینین و هەستی پێدەکەین. بەو هیوایەی بە سووربوون لەسەر رێباز و بردنە پێشی ئامانجەکانی، بتوانین رووحی کاک لوقمان و هەموو شەهیدانی حیزب و گەلەکەمان شادبکەین و ئاڵای تێکۆشانی حیزبەکەمان هەروا بەرز و شەکاوە ڕابگرین.\n١٧ی ئاپریلی ٢٠٢١\nقسەکانی کاک برایم بە ڤیدیۆ\nوتەی هاوڕێیان لە سەر کاک لوقمان


له‌گه‌ل به‌ریبه‌یان ئۆتۆمبیله‌که‌م به گڕ ده‌خست و تا به‌رده‌می نانه‌واخانه‌که لێمده‌خوری ، چوار پێنج کولێره‌ی گه‌رمم ده‌کڕی و ده‌گه‌رامه‌وه ماڵ.\nزۆربه‌ی به‌یانیان مام هاوارم ده‌بینی به شه‌له شه‌ل به‌ره‌و نانه‌واخانه‌که ده‌چوو. ئه‌م ڕێگا کردنه‌ی مام هاوار وایلێکردم چیترمنیش به سواری ئۆتۆمبیل نه‌چم بۆ نان کڕین.\nنانه‌واخانه‌که دوو کۆلان دوور بوو له‌مالی من و مام هاواره‌وه . زۆرجار له‌سه‌ر کۆلان توشم به توشی مام هاوار ده‌بوو، پێکه‌وه تا به‌رده‌می نانه‌واخانه‌که به قسه‌ی خۆش ڕێگامان ده‌کرد . به‌لام کێشه‌که‌م ئه‌وه‌بوو ده‌بوایه له گه‌ڕانه‌وه‌شدا له‌گه‌لی بگه‌ڕێمه‌وه چونکه شه‌رمم ده‌کرد به‌جێیبهێلم .\nچه‌ند به‌یانییه‌ک له‌گه‌لی ڕێگام کرد ، له پاشان ناچار بووم له درزی ده‌رگاوه چاو به کۆلاندا بگێڕم مام هاوار دیار نه‌بوایه به ڕاکردن خۆم ده‌گه‌یانده نانه‌واخانه‌که.\nله هه‌مووی سه‌یروسه‌مه‌رتر ئه‌وه‌بوو مام هاوار باوکی دوو کوڕی گه‌نج و دووکچی عازه‌ب بوو ، نه‌مده‌زانی چۆن ویژدانیان ڕێیده‌دا ئه‌و باوکه پیره‌یان بنێرن بۆ نان کڕین؟!\nهه‌رچه‌نده پیرێکی په‌ککه‌وته نه‌بوو ، لێ مرۆڤێکی ماندوو دیاربوو . مرۆیه‌کی بالا کورت وجامانه له‌سه‌ر کلاوه‌که‌شی وه‌ک زه‌ردێنه‌ی هێلکه له دووره‌وه ده‌بریقایه‌وه . چاوه‌کانی سپی سپی بوو، موی برۆکانی هه‌ر یه‌ک به‌لایه‌کدا ده‌رپه‌ڕیبوو . رووخۆشی و وته به نرخه‌کانی جوانیه‌کی تایبه‌تی پێ به‌خشی بوو!\nجار هه‌بوو له کاتی گه‌ڕانه‌وه‌مدا توشی مام هاوار ده‌بووم ، به بزه‌ی پێکه‌نین توانجی لێده‌دام و ده‌یگوت : هاوسێکه‌م گورجتر بووه ؟\nمنیش ده‌مگوت : مام هاوار ئه‌گه‌ر دوابکه‌وم ، به‌یانیان شه‌قامه‌کان قه‌ره‌بالخ ده‌بن و به دوو کاتژمێر ناگه‌مه سه‌رکار!\nمام هاوار وه‌لامیده‌دامه‌وه : ڕاست ده‌که‌یت کوڕم ،هه‌موو شت گۆڕاوه جاران له گه‌ڕه‌کێک یه‌ک ئۆتۆمبیل هه‌بوو که‌چی ئێستا مال هه‌یه دووی هه‌یه.\nگوتم : مام هاوار بۆ کوڕه‌کانت نانێری بۆ نان کڕین؟\nمام هاوار : جا کوڕم نه‌وه‌ی ئێستا که‌ی گوێ له دایک و باوک ده‌گرن !\nوتم : مام هاوار ده‌بێت فێریان که‌یت .\nوتی : کوڕم له‌بیرت نه‌چێت هه‌ندم خۆشده‌وێن نامه‌وێ له خه‌ویان که‌م .\nله‌دلی خۆمدا وتم : ئای که باوکێکی به‌سته زمانی ، به‌م ڕۆژگاره کوڕه‌کانت ده‌بینم موبایلیان له گوێچکدایه و به ئۆپله‌که‌یان فڕکان فڕکانیانه .\nبه‌یانیه‌ک دره‌نگ له خه‌و بێدار بوومه‌وه خێرا ئۆتۆمبیله‌که‌م داگیرساند و تیژ به‌ره‌و نانه‌واخانه‌که لێمخوڕی ، هه‌ر که له‌سه‌ر کۆلانه‌که پێچمدایه‌وه مام هاوارم بینی له ژێر دیوارێک به‌سه‌رده‌مدا که‌وتوبوو .\nگورج له ئۆتۆمبیله‌که دابه‌زیم مام هاوارم ڕاست کرده‌وه لێمپرسی : چیبووه مام هاوار ؟\nوتی : حه‌به‌کانم !\nوتم : بتبه‌م بۆ نه‌خۆشخانه ؟\nوتی : نا کوڕم زوو بچۆ مالمان حه‌به‌کانم بگه‌یه‌نه ده‌ست !\nمام هاوارم له‌کۆڵ کردو خستمه ناو ئۆتۆمبیله‌که‌م ، تا به‌رده‌م ده‌رگای مالیان لێمخوڕێ . هه‌ر له‌گه‌ل ده‌رگا لێدان خۆم کرد به ژوورا .\nدوو کوڕه گه‌نجه‌که‌ی پرسیان : چیبووه؟\nوتم : باوکتان بووراوه‌ته‌وه و داوای حه‌به‌که‌ی ده‌کات .\nوتیان : ئۆو دیسان حه‌به‌کانی له‌بیرچووه !\nیه‌کێ له کوڕه‌کانی ده‌رگای ئۆتۆمبیله‌که‌می کرده‌وه‌وحه‌بێکی خسته بن زمانی مام هاوار .\nپرسیم : ئه‌وه حه‌بی چییه ؟\nوتیان : حه‌بی نه‌خۆشی دڵه ..ئێستا چاکی ده‌کات!\nوتم : جا توخوا بۆ ئێوه شووره‌ی نییه باوکتان به‌م پیرییه ده‌نێرن بۆ نان کڕین؟\nهه‌ردوو کیان ملی خۆیان شۆڕ کرد وفزه‌یان له‌ده‌م ده‌رنه‌هات .\nله پاش چه‌ند خوله‌کێک مام هاوار به هۆشتر بووه‌وه و هه‌ستایه سه‌رپێ ، دوو کوڕه‌که‌ی بن باڵیان گرتوو بردیانه ماله‌وه . منیش سواری ئۆتۆمیله‌که‌م بووم و گه‌ڕامه‌وه به‌ره‌و نانه‌واخانه‌که .\nله پاش چه‌ند ڕۆژێکیتر دیسانه‌وه مام هاوارم بینی به‌ره‌و نانه‌واخانه‌که ڕێگای ده‌کرد . زۆر به‌زه‌ییم پێدا هاته‌وه وتم : مام هاوار چیتر تۆ مه‌یه بۆ نان کڕین ، له‌گه‌ل ده‌ستی خۆم نان بۆ ئێوه‌ش ده‌کڕم و به‌قه‌د ده‌رگای حه‌وشه‌که‌تانه‌وه هه‌لیده‌واسم .\nوتی : نا کوڕم ئه‌زێته !\nوتم : ئه‌زێت نییه و خێره !\nوتی : کوڕم ئه‌م خێره‌ت به قه‌د حه‌جێکه !\nوتم : جا منیش ئه‌و ها نه‌بێت قه‌د حه‌جم پێناکری !\nوتی : ده‌باشه منیش به‌یانیان له‌به‌رده‌م ده‌رگا چاوه‌ڕێت ده‌که‌م ؟\nوتم : ده‌رزه‌نێ نان به‌شتان ده‌کات ؟\nوتی : کوڕم من له‌به‌ر خاتری کولێره‌کان ده‌چم بۆ نان کڕین . ئه‌و کولێرانه وه‌ک ئه‌ستوورکه‌کانی ده‌ستی دایکم وایه !\nوتم : ئه‌ستوورک چییه ؟\nوتی : ئه‌ستوورک ..هه‌ر وه‌ک کولێره‌یه ، به‌س تام و چیژو بۆنێکی تایبه‌تی هه‌یه !.\nوتم : خه‌مت نه‌بێت دوو ئه‌ستوورکه‌که‌ت له بیر ناکه‌م .\nمام هاوار وتی : بێوه‌ی بیت کوڕم ..\nبه‌م شیوه‌یه هه‌موو به‌یانییه‌ک ده‌رزه‌نیک نان و دوو ئه‌ستوورکم بۆمالی مام هاوار ده‌کڕی به قه‌د ده‌رگای حه‌وشه‌یان هه‌لمده‌واسی ، به‌لام مام هاوار هه‌میشه بێدار بوو هه‌ر که گوێی له ده‌نگی ئۆتۆمبیله‌م ده‌بوو ده‌رگای حه‌وشه‌ی ده‌کرده‌وه به زۆر پاره‌که‌ی له ده‌ستم ده‌نا و سوپاسی ده‌کردم .\nچیرۆکی ئه‌م نان کڕینه‌م لای که‌س نه‌ده‌وێرا بدرێکنم نه‌کا گالته‌م پێبکه‌ن و بلێن : ئه‌ی مام هاوار دوو کوڕی هه‌یه ئیتر تۆ بۆ خزمه‌تکارییان بۆده‌که‌یت؟! .\nله هه‌مووی ترسناکتر ئه‌وه‌بوو ئه‌گه‌رهاوسه‌ره‌که‌م بزانێت نان بۆ ماڵی مام هاوار ده‌کڕم له مالش ده‌رمده‌کات.\nبه‌یانییه‌کیان وه‌ک جاران ده‌رزه‌نێک نانم بۆ مالی مام هاوار کڕی ، کاتێ گه‌یشتمه به‌رده‌رگای مالیان مام هاوار نه‌هاته ده‌ره‌وه . منیش کیسه نانه‌که‌م به قه‌د ده‌سکی ده‌رگاکه‌یان هه‌لواسی و گه‌رامه‌وه ماڵ.\nنانی به‌یانیم خوارد و ڕۆیشتم بۆ سه‌رکار.\nئێواره که گه‌ڕامه‌وه ماڵ له‌سه‌ر کۆلانه‌که‌وه بینیم به‌رده‌رگای مالی مام هاوار پڕ له خه‌لکه و داره‌مه‌یتێک له‌به‌رده‌م ده‌رگایان دانراوه . یه‌کسه‌ر زانیم مام هاوار گیانی سپاردووه .\nله‌به‌ر لۆمه‌ی خه‌لک چه‌ند ڕۆژێک نه‌چوومه سه‌رکار، له‌گه‌ل هاوسێکان سه‌رپه‌رشتی پرسه‌که‌مان کرد .\nپرسه ته‌واو بوو ، پووره (سورگڵ) هاوسه‌ری مام هاوار سوپاسی کردم وتی :خوا له هاوسێیه‌تیتان که‌م نه‌کات ... ئه‌و پیره‌مێرده‌م هه‌میشه باسی چاکه‌ی تۆی ده‌کرد .\nئیتر به‌یانیان به‌ته‌نیا ده‌چووم بۆ نانه‌واخه‌نه‌که‌و ده‌گه‌ڕامه‌وه ماڵ . خۆشه‌ویستی و یادی مام هاواربه‌رده‌وام له ئه‌ندێشه‌مدا ده‌خولایه‌وه .\nله‌دلی خۆم وتم : له‌وه‌بێ مام هاوار له کاتێکی باش مردبێت ، خوا خۆشی ویستووه نه‌یوستوه پیرتر بێت وله په‌ل و پۆ بکه‌وێت .\nبه‌یانیه‌کی زوو به خاوه خاو ده‌چووم بۆ نان کڕین بینیم پووره ( سۆرگل) کیسه‌یه‌کی له ده‌سته‌و به‌ره و نانه‌واخانه‌که ده‌چێت .\nئیتر له‌و ڕۆژه‌وه سه‌رم لێشوابوو و نه‌مده‌زانی چیبکه‌م !..خۆم له پووره (سورگل) بدزمه‌وه ؟ پێکه‌وه ڕێگا بکه‌ین ، به سواری ئۆتۆمبیله‌که‌م بیبه‌م  یان خۆم نانیان بۆکڕم؟\nله‌گه‌ل ئه‌وه‌شدا هه‌موو به‌ریبه‌یانیه‌ک پووره (سورگل)م ده‌بینی کیسه‌یه‌ک نانی به‌ده‌ستێک هه‌لگرتبوو ، به‌ده‌سته‌که‌یتری له‌تێ ئه‌ستوورکی له کیسه‌که ده‌رده‌کرد و ده‌یخوارد!.


كۆنووسی (چواره‌م) - Quality Assurance\nposted Mar 9, 2017, 7:05 AM by Hardawan Mahmoud\nكۆنووسی (چواره‌م) كۆبوونەوەی لیژنەی باڵای دڵنیایی جۆریی زانكۆی سەلاحەددین\nڕێكەوت: سێ شه‌ممه14/2/2017.\nسەرەتا بەڕێزد. نبیل عادل فخری بەرێوەبەری دڵنیایی جۆری زانكۆ بەخێرهاتنى نوێنەرانی دڵنیایی جۆری كۆلێژەكانی كرد، ،پاشان ئەم خاڵانه‌ی خوارەوە تاووتوێكرا:\nیەكەم: دەستخۆشی لە هەموو نوێنەرانی دڵنیایی جۆریی كۆلێجەكان كرد، لەسەر ئەرك و ماندووبوونیان. بەتایبەتی ئەو بەڕێزانەی كە له پشوى هاوين هەر بەردەوامبوون لە دەوام كردن و كاریان كردووە لە جێبەجێكردنی كارەكانی ڕیزبەندی نیشتمانی زانكۆكانی كوردستان، بۆ ئەو مەبەستە وەك پاداشتێكی مادی لەسەر داوای بەڕێوەبەری دڵنیایی جۆری زانكۆ بڕیاردرا بۆ هەر یەك لەو بەڕێزانەی لە پشووی هاوین دەوامیان كردووە (75) كاتژمێر زێدەكیییان بۆ هەژماربكرێت، كە لە ڕیگەی ژمێريارى كۆلێجەكانیانەوە فۆرمی كاتژمێرە زیادەكان پڕ دەكەنەوە.\nدووه‌م: نوێنەرانی دڵنیایی جۆریی كۆلێجەكان ڕاسپێردران كە لەماوەی دوو هەفتەدا، كۆرسبووكی تەواوی بابەتەكانی سەرجەم بەش و قۆناغەكان كۆبكەنەوە و لەسەر (CD) ڕەوانەی به‌رێوه‌به‌رايه‌تى دڵنيايى جۆريى بكەن، دوا وادەش بۆ ئەم پرۆسەیە ڕۆژی یەكشەممە ڕێكەوتی 26-2-2017 دەبێت.\nسێيه‌م: پاش ئەوەی كۆرسبووكەكان بەتەواوی گەیشتە بەڕێوەبەرایەتی دڵنیایی جۆریی، داخلی سیستمێكی ئەلیكترۆنی دەكرێت وهەموو كۆرسبووكەكان لەسەر وێبسایتی دڵنیایی جۆری زانكۆ دەدانرێت بەپێی كۆلێژ و بەش و قۆناغ پۆلێن دەكرێت بۆ ئه‌وه‌ى قوتابيان بە ئاسانی بتوانن سوودى لێوه‌ربگرن.\nچواره‌م: نوێنەرانی دڵنیایی جۆریی كۆلێجەكان ڕاسپێردران, كە لە سەرەتای مانگی نیسان 1-4-2017 دەست بكەن بەپرۆسەی فيدباكى قوتابيان. بۆ ئه‌مساڵ فۆرمى فيدباكى قوتابيان له فۆرمێكی (10)پرسيارى پێكهاتووه, پرۆسەی وەرگرتنی فیدباكی قوتابیانیش دەبێ لە ماوەی یەك مانگ كۆتایی پێبێت.\nپێنجه‌م: نوێنەرانی دڵنیایی جۆریی كۆلێجەكان ڕاسپێردران, كە به‌نووسراوى فەرمی و به واژۆى راگر كۆى گشتى ژماره‌ى قوتابيان ڕه‌وان بكرێت، تاوەكو لەسەر بنەمای ژمارەی قوتابییان بەپێی پێویستی كۆلێج و بەشەكان فۆرمى فیدباكی قوتابیان ئامادە بكرێت و بەسەر كۆلێجەكاندا دابەش بكرێت, دوا وادەش بۆ ئەم پرۆسەیە ڕۆژی یەكشەممە ڕێكەوتی 26-2-2017 دەبێت .\nشەشەم: تاووتوێكردنی پرۆسەی (اعتمادیة)، وەك هەنگاوێكی گرنگ لە پرۆسەی دڵنیایی جۆریی و هەڵسەنگاندا. بۆ ئەو مەبەستە بڕیاردرا كە لە ڕێگەی هه‌ڵسه‌نگێنه‌رى ده‌ره‌كى (مقوم خارجي) ئەم پرۆسەیە ئەنجام بدرێت بەو مەرجەی هەڵسەنگێنەرەكە له سنوری شارى هه‌ولێر بێت، چ لە زانكۆ حكومییەكان و یاخود زانكۆ تايبه‌تەكان بێت.\nحەوتەم: تاووتوێكردنی هەژماركردنی خاڵەكانی هەردوو پرۆسەی زانستخواز و هه‌گبەی مامۆستا له‌لايه‌ن سه‌رۆك به‌ش و لێژنه‌ى زانستى و ليژنه‌ى دڵنيايى جۆرى بۆ دۆزینەوەی میكانیزمێكی گونجاو لە هه‌ڵسه‌نگاندن و هەژماركردنی خاڵ بۆ مامۆستايان.\nهه‌شته‌م: پێشكەشكردنی سيمنارێك له‌لايه‌ن (مامۆستا هه‌رده‌وان مەحمود), سه‌باره‌ت به چۆنییەتی پڕكردنەوەو هەڵسەنگاندنی داتاشیتی پرۆسەی زانستخوازی بەردەوام و هه‌گبه‌ى مامۆستا.\nئامادەبووانى كۆبوونەوەكەئەم بەڕێزانەی خوارەوەبوون:\nم.ى. ديارى مسعود خليل\nم.ى.بوتان لطيف عبدالقادر\nم.ى.گۆران محمد فقێ


ئەپی Telegram بە ئامرازی دەستکاریکردنی ڤیدیۆکان و زیاترەوە نوێکرایەوە - Home4T\nالرئيسية / IFTTT / کەی ئای تی ئێن / ئەپی Telegram بە ئامرازی دەستکاریکردنی ڤیدیۆکان و زیاترەوە نوێکرایەوە\nئەپی Telegram بە ئامرازی دەستکاریکردنی ڤیدیۆکان و زیاترەوە نوێکرایەوە\nUser Home4T 6/06/2020 02:07:00 pm IFTTT, کەی ئای تی ئێن\nوەشانێکی نوێی ئەپی Telegram بە ژمارەیەک تایبەتمەندی نوێوە بەردەستکرا، یەکێک لەو تایبەتمەندییانە، بریتییە لە زیادکردنی ئامرازێکی تایبەت بە دەستکاریکردنی ڤیدیۆکان.\nوەشانە نوێیەکەی ئەپەکە ڕێگەت پێ دەدات دەستکاری ڤیدیۆکان بکەیت و ڕەنگ و ڕووناکییان بگۆڕیت، یاخود لەزگە و نووسینەکان و زیاتری بۆ سەر زیاد بکەیت. دەتوانیت خۆکارانە ڕووناکی ڤیدیۆکان باشتر بکەیت، هەروەها دەتوانیت دوو جار کرتە لە ناوەڕاستی ڤیدیۆکە بکەیت تاوەکو Telegram خۆی ئەم کارەت بۆ ئەنجام بدات.\nهەرچەندە Telegram بۆ ماوەیەکی زۆر لەزگەکانی بۆ تۆڕەکەی زیاد کردبوو، ئێستا دەتوانیت لەزگە و لەزگە جوڵاوەکان بۆ سەر وێنە و ڤیدیۆیەکان زیاد بکەیت. هەروەها تۆڕەکە بەشی Trending ـی لە پانێڵی وێنە جوڵاوەکان زیاد کردووە بۆ نیشاندانی وێنە جوڵاوە زۆرترین بەکارهاتووەکان.\nلە نیسانی ئەمساڵدا، تۆڕی Telegram ڕایگەیاند گەیشتن بە 400 ملیۆن بەکارهێنەری چالاک و کۆگاکەی خاوەن زیاتر لە 20,000 لەزگەیە، هەروەها ئەوەشی ڕاگەیاند کە لە ساتەوەختێکی ئەمساڵدا پەیوەندی ڤیدیۆیی بە کۆمەڵی پارێزراو بۆ تۆڕەکەی زیاد دەکات.\nfrom کەی ئای تی ئێن https://ift.tt/2BwbBTR


کێشه‌کان زۆرن به‌ڵام چاودێر له‌وبڕوایه‌دان یه‌کلایی کردنه‌وه‌ی دۆسێکانی تایبه‌تن به مشت و مڕی نه‌وت له نێوان هه‌رێم و حکومه‌تی نێوه‌نددا ده‌شێت وه‌ک ده‌روازه‌یه‌ک لێی بڕوانرێت بۆ ڕه‌واندنه‌وه‌ی هه‌موو ئه‌و ئاڵۆزیانه‌ی له نێوانیاندایه.\nهه‌موو شتێک له عێراق بۆته ڕێکه‌وتنی سیاسی، یان گونجاندنی سیاسی به‌بێ ئه‌وه‌ی لایه‌نه‌کان بیانه‌وێت له‌به‌ردانه‌واندن بۆ یه‌کتر بکه‌ن.\nئه‌مین به‌کر، ئه‌ندامی په‌رله‌مانی عێراق له فراکسیۆنی بزووتنه‌وه‌ی گۆڕان.\nکورد له عێراق زیاتر له 22 ساڵه خۆی فه‌رمانڕه‌وای خۆیه‌تی به‌ڵام هێشتا نه‌توانراوه فه‌رمانڕه‌وایه‌تیه‌کی وه‌ها بهێنرێته ئاراوه که بگوترێت کورد پشت به‌خۆی ده‌به‌ستێت بۆ بڕیاره چاره‌نوسسازه‌کان.\nئێستا که دانوستاندن ده‌ست پێده‌کاته‌وه پاش ئه‌و قه‌یرانانه‌ی گه‌یشته ئاستی کۆکردنه‌وه‌ی هێز به‌رامبه‌ر یه‌کتر، چۆن ئه‌م زه‌مینه‌یه ڕه‌خسایه‌وه تا هه‌ردوو لا جارێکی تر له‌سه‌ر یه‌ک مێز دابنیشنه‌وه و هه‌وڵی چاره‌سه‌رکردن بده‌ن.\nیه‌کێک له پرسیاره‌کانی تر ئه‌وه‌یه کاتێک بڕوایه‌کی زۆر هه‌یه که حه‌یده‌ر عه‌بادی سه‌ره‌ک وه‌زیر و نوری ئه‌لمالیکی سه‌ره‌ک وه‌زیری پێشووی وڵاته‌که دوو دیوی دراوێکن، چی وه‌های کرد کورد به‌ره‌نگاری مالیکی ببێته‌وه و به گه‌شبینیه‌وه له عه‌بادی بڕوانێت.


حاڵه‌ته تۆماركراوه‌كانی ڤایرۆسی كۆرۆنای نوێ له هیندستان كه یه‌كێكه له‌و وڵاتانه‌ی به‌توندترین شێوه ئه‌و په‌تا جیهانگیره كاریگه‌ری كردووه‌ته سه‌ری له میانی ٢٤ كاتژمێری رابردوودا، ٤٠٣ هه‌زار و ٧٣٨ حاڵه‌ت بووه.\nبەپێی راگەیەندراوێکی وەزارەتی تەندروستیی هیندستان لە میانی ٢٤ کاتژمێری رابردوودا، ٤٠٣ هه‌زار و ٧٣٨ حاڵەتی تووشبوون بە پەتای ڤایرۆسی کۆرۆنای نوێ تۆمارکراوە و چوار هەزار و ٩٢ کەسیش گیانیان لەدەستداوە.\nزۆرترین ژمارەی تووشبوون و گیانله‌ده‌ستدان به‌هۆی كۆرۆنا له رۆژێكدا له هیندستان تۆماركراون.\nلە کاتێکدا تێکڕای ژمارەی تووشبووانی پەتاکە لە هیندستان گەیشتووەتە ٢٢ ملیۆن و ٢٩٦ هەزار و ٤١٤ کەس، ژمارەی ئەو کەسانەی بەو پەتایە گیانیان لەدەستداوە بەرزبووەتەوە بۆ ٢٤٢ هەزار و ٣٦٢ کەس. ژمارەی ئەو نەخۆشانەشی چارەسەرکردنیان درێژەی هەیە گەیشتووەتە سێ ملیۆن و ٧٣٦ هەزار و ٦٤٨ کەس.\nژمارەی ئەوکەسانەی دژ بەو پەتایە ڤاکسینیان وەرگرتووە گەیشتووەتە ١٦٩ ملیۆن و ٤٤٠ هەزار له كاتێكدا ژماره‌ی دانیشتووانی هیندستان نزیكه‌ی یه‌ك ملیار و ٤٠٠ ملیۆن كه‌سه.\nژمارەی تووشبووانی کۆرۆنا لە هیندستان ٢٨ ملیۆن کەسی تێپەڕاند\nگوته‌بێژی ئاك پارتی: "له روانگه‌ی ئێمه‌وه په‌كه‌كه، په‌یه‌ده، یه‌په‌گه و داعش هه‌مان شتن"\nتوركيا.. شه‌ش هەزار و ٦٠٢ حاڵه‌تی تووشبوون و ١١٤ گیانله‌ده‌ستدان به كۆرۆنا تۆماركرا


کتێبی پیرۆز چۆن لە ئاسایشی جاویدانی دەڕوانێت؟\nپرسیار: کتێبی پیرۆز چۆن لە ئاسایشی جاویدانی دەڕوانێت؟\nوه‌ڵام: کاتێک کەسێک مەسیح وەکو ڕزگارکاری خۆی قبووڵ دەکات، پەیوەندییەک لەگەڵ یەزدان دروست دەکات کە زەمانەتی ئاسایشی جاویدانی دەکات. (یاقوب ١: ٢٤) دەڵێت: "بۆ ئه‌وه‌ی توانای هه‌یه بتانپارێزێت له كه‌وتن، به شادییه‌وه‌ش بێ گله‌یی له‌به‌رده‌م شكۆیه‌كه‌ی ڕاتانبگرێت." هێزی یەزدان توانای ئەوەی هەیە کە باوەڕدار لە کەوتن بپارێزێت. بەدەست خودایە نەوەک ئێمە، کە بمانباتە بەردەم شکۆیەکەی. ئاسایشی جاویدانیمان لە ئەنجامی پاراستنمانە لەلایەن یەزدانەوە نەوەک لە ئەنجامی بەدەستهێنانی ڕزگاریمانەوە بێت.\nمەسیحی پەروەردگار دەفەرموێت: "ژیانی هه‌تاهه‌تاییان ده‌ده‌مێ و هه‌رگیز له‌ناو ناچن، كه‌سیش له ده‌ستم نایانڕفێنێت. باوكم كه به منی داون له هه‌مووان گه‌وره‌تره، كه‌سیش ناتوانێت له ده‌ستی باوك بیانڕفێنێت" (یۆحەنا ١٠: ٢٨- ٢٩). باوکی ئاسمانی و عیسای مەسیحیش ئێمەی توند گرتووە. کێ دەتوانێت لەناو دەستی باوک و کوڕ دەرمانبێنێت؟\n(ئەفەسۆس ٤: ٣٠) پێمان دەڵێت کە باوەڕدارەکان "بۆ ڕۆژی ڕزگاری مۆرکراون." ئەگەر ڕزگارکردنی باوەڕدارەکان بەڕاستی پایەدار و ئاسایشی نەبێت، ئەوا ناکرێت تا ڕۆژی ڕزگاری مۆرکرابێتن؛ بەڵکو تا کاتی گوناهکردن و لە دین هەڵگەڕانەوە یان بێباوەڕی بەردەوام دەبێت. (یۆحەنا ٣: ١٥- ١٦) ئاماژە بەوە دەکات کە ئەوەی باوەڕ بە مەسیح بێنێت لەناوناچێت بەڵکو "ژیانی جاویدانی و هەتاهەتایی دەبێت." ئەگەر پەیمانی ژیان جاویدانی بە کەسێک بدرێت و پاشان لێی وەربگیرێتەوە، ئەوە ئیتر ناتوانیت پێی بڵێیت ژیانی جاویدانی. ئەگەر ئاسایشی جاویدانی ڕاست نەبێت، ئەوا پەیمانەکانی ژیانی هەتاهەتایی و جاویدانی کتێبی پیرۆز هەمووی هەڵەن و ڕاست و نین.\nبەهێزترین بەڵگەی ئاسایشی جاویدانی لە (ڕۆما ٨: ٣٨- ٣٩)دا هاتووە کە دەڵێت: "چونكه دڵنیام نه مردن و نه ژیان، نه فریشته‌كان و نه سه‌رۆكه‌كان، نه شته‌كانی ئێستا و نه شته‌كانی داهاتوو، نه هێزه‌كان، نه به‌رزی و نه قووڵی، نه به‌دیهێنراوی دیكه، ناتوانێت له خۆشه‌ویستی خودا جیامان بكاته‌وه ئه‌وه‌ی له عیسای مه‌سیحی گه‌وره‌ماندایه." ئاسایشی جاویدانی و هەتاهەتایی ئێمە پەیوەستە بە خۆشەویستی خودا بۆ ئەوانەی کە ڕزگاری کردوون. ئاسایشی جاویدانی ئێمە لەلایەن مەسیحەوە بەدەست هاتووە، خودا پەیمانی داوە و ڕۆحی پیرۆز مۆری کردووە.


داخستنی رێگای سلێمانی- كەلار بەردەوامە – تۆڕی میدیایی خەڵک\n2018/12/18 - 1:12 PM\nقائیمقامی دەربەندیخان رایدەگەیەنێت، پێویستە شۆفێران لە رێگای بناری بەمۆوە بەرەو كەلار هاتووچۆ بكەن.\nبەهۆی باران بارینی زۆرەوە ژمارەیەك پرد و رێگای هاتووچۆی هاووڵاتیان لافاو تێكی داوەو مەترسیش لەسەر هەندێكیان هەیە.\nناسیح حسێن قائیمقامی دەربەندیخان بە (خەڵك)ی راگەیاند، هەرچەندە زۆرترین باران لە هەرێمی كوردستان لە دەربەندیخان باریوە، بەڵام سوپاس بۆ خودا زیانی نەبووە، تەنها ئەوە نەبێت لەبەر سەلامەتی شۆفێران ئەو رێگا كاتییەی دروست كراوە لەنێوان دەربەندیخان – كەلار رامانگرتووە بۆ ئەوەی هەركاتێك ئاستی ئاو بەرز دەبێتەوە لە چەمی دەرە دۆینە كاریگەری لەسەر ژیانی هاووڵاتیان دروست نەكات.\nوتیشی”شێوازی هاتووچۆی هاووڵاتیان دەبێت لە رێگای بناری بەمۆ-وە بێت بۆ كەلار و هیچ مەترسییەكیشی نییە”.\nسەبارەت بە دەوامی فەرمانبەران و خوێندكاران، ناوبراو رایگەیاند، دەوامی فەرمانبەران ئاساییە و هیچ گۆرانكارییەك رووینەداوە، چونكە مەترسی لافاو لە ئارادا نییە.\nلە رێگای سلێمانی – كەركوك ئاستەنگی هاتووچۆ دروستبوو\nعیراق گەنم بۆ سودان دەنێرێت\nعیراق هاوكاری پزیشكی ڕەوانەی سودان دەكات


باڵیۆزی ئێران لە عێراق، لە ڕاگەیەندراوێکدا هۆکاری هاتنی قاسم سولەیمانی، فەرماندەی پێشووی فەیلەقی قودسی ئێرانی بۆ عێراق ئاشکراکرد و ڕایگەیاند، سولەیمانی بەنیاز بوو نامەیەک ڕادەستی حکومەتی عێراق بکات، هاوکات ناوەڕۆکی نامەکەش ئاشکرادەکات.\nئیرەج مەسجدی، باڵیۆزی ئێران لە عێراق، ئاماژەی بە ناوەڕۆکی نامەکەی سولەیمانیش کردووە و بەگوێرەی وتەی ئەو لە نامەکەدا سولەیمانی نوسیویەتی: “تاران پێشوازی لەهەڵوێستی عێراق دەکات بۆ نێوەندگیری نێوان ئێران و سعودیە و چارەسەرکردنی کێشەکانی نێوان هەردوو وڵات”.\nبە وتەی مەسجدی لە نامەکەی سولەیمانیدا ئەوەش هاتووە: “حکومەتی عێراق هەمیشە ڕۆڵی هەبووە لە کەمکردنەوەی ئاڵۆزییەکانی ناوچەکە، تاران لەلایەن خۆیەوە پێشوازی لە هەموو ئەو هەوڵانەی عێراق دەکات کە لەوبارەیەوە دەیدات”.\nهەرلە نامەکەی سولەیمانیدا بۆچوونی تاران لەبارەی بەرەنگاربونەوەی تیرۆر و بڵاوکردنەوەی ئاشتی و ئاسایش خراوەتەڕوو، بۆ سەقامگیرکردنی ئەمن و ئاسایشی ناوچەکە.\nباڵوێزی ئێران لە عێراقئەوەشی خستەڕوو، وڵاتەکەی دەیەوێت ناکۆکییەکانی لەگەڵ وڵاتی ئیمارات و سعودیەدا چارەسەربکات بە زووترین کات و پێشوازی لە هەوڵی هەر لایەنێک دەکات کە لەوبارەیەوە بکرێت، جا ئەو وڵاتە عێراق بێت یان هەر وڵاتێکی دیکە بێت جیاوازی نییە بۆ ئەوان.\nلە 3ی کانوونی دووەمی 2020 ڕابردوودا قاسم سولەیمانی، فەرماندەی پێشووی فەیلەقی قودسی ئێران و ئەبومەهدی موهەندیس، جێگری پێشووی سەرۆکی دەستەی حشدی شەعبی و نۆ کەسی دیکە لە بۆردومانێکی فڕۆکەیەکی بێفڕۆکەوانی ئەمریکی لە بەغداد کوژران .\n17:11 چوار شه‌ممه 04 ئادار 2020\nپێنج توشبوی ڤایرۆسی کۆرۆنا لە بەغدا چاکبونەوە


ئینھیومانز (زنجیرەی تەلەڤیزیۆنی) - ویکیپیدیا، ئینسایکڵۆپیدیای ئازاد\nئینھیومانز (زنجیرەی تەلەڤیزیۆنی)\nپەڕگە:Inhumans (TV series) logo.jpg\n8 (پێرستی ئەڵقەکان)\n٢٩ی ئەیلوولی ٢٠١٧ (2017-09-29) – ١٠ی تشرینی دووەمی ٢٠١٧ (2017-11-10)\nمارڤڵ ئینھیومانز یان تەنھا ئینھیومانز، زنجیرەیەکی تەلەڤیزیۆنی ئەمریکییە لەلایەن سکۆت باک بۆ ئەی بی سی، لەسەر ڕەگەزێکی مارڤڵ کۆمیکس بە ھەمان ناوەوە دروستکراوە. زنجیرەکە دەکەوێتە جیھانی سینەماییی مارڤڵەوە (MCU) و لەگەڵ زنجیرە تەلەڤیزیۆنییەکانی تردا دەڕوات. لەلایەن ستۆدیۆکانی ئەی بی سی و تەلەڤیزیۆنی مارڤڵ بە ھاوبەشی لەگەڵ بەرھەمھێنانەکانی دێڤێلینا بەرھەمھێنراوە، و لەلایەن کۆمپانیای ئایماکس بوجەی بۆ دابینکراوە لە ڕێکەوتنێکدا کە نمایشێکی شانۆیی بە زنجیرەکە بەخشی. باک وەک شۆڕەنەری زنجیرەکە خزمەتی کردووە.\nزنجیرەکە لەسەر بلاک بۆڵت، لە لایەن ئانسۆن ماونت ڕۆڵی گێڕدراوە، و ئەندامەکانی تری خێزانی شاھانەی ئینھیومانز دەسوڕێتەوە. ئەکتەرانی سێریندا سوان، کێن لێونگ، ئیم ئایکواکۆر، ئیزابیل کۆرنیش، ئێڵن وۆگڵۆم، ئیوان رێۆن ئەستێرەی زنجیرەکەن. ستۆدیۆکانی مارڤڵ ڕایگەیاند فیلمێکی ئینھیومانز لە ۲۰۱٤ وەک بەشێک لە قۆناغی سێیەم دەردەچێت، کاتێک ڕەگەزەکە بۆ یەکەم جار لە MCU لە بریکارەکانی شیڵددا دەرکەوتن. فیلمەکە لە لیستی ستۆدیۆکانی مارڤڵ لە نیسانی ۲۰۱٦دا لابرا، و زنجیرەی ئینھیومانز لە تشرینی دووەم ڕاگەیەندرا، و بەشێکی بە کامێراکانی ئایماکس تۆمار کرا. باک لە تشرینی یەکەم ھاتە ناو زنجیرەکەوە، و ماونت لە شوباتی ۲۰۱۷ بۆ ڕۆڵگێڕان ھەڵبژێردرا. تۆمارکردن لە ئازار بۆ حوزەیرانی ۲۰۱۷ پێچوو، تۆمارکردنەکە لە فڕۆکەخانەی پێشووی خاڵی سەرتاشانی وێستگەی ئاسمانی دەریایی لە کاڵاێڵۆوا و ناوچەی جیاواز لە دوورگەی ئۆواھوو ئەنجامدرا.\nئینھیومانز لەسەر شاشەی ئایماکس لە ۱ی ئەیلوولی ۲۰۱۷ دەرکەوت، یەکەم زنجیرە تەلەڤیزیۆنی ڕاستەوخۆ بوو وا بکات. پێش ئەوەی زنجیرەکە لە ۲۹ی ئەیلوول لەسەر ئەی بی سی پەخش بکرێت و بە ھەشت ئەڵقە تەواو بوو، نمایشە شانۆییەکە دوو ھەفتە بەردەوامبوو، زنجیرەکە لە ۱۰ی تشرینی دووەم کۆتایی ھات. زنجیرەکە بەرەوڕووی بەسەرداچوونەوەی نەخوازراو و نرخاندنی تەلەڤیزیۆنی نزم بووەوە، لە ئایاری ۲۰۱٨ ئەی بی سی زنجیرەکەی ھەڵوەشاندەوە.\nدوای کوودەتایەکی سەربازی، خێزانی شاھانەی ئینھیومانز بۆ ھاوایی ڕادەکەن، کە دەبێت خۆیان و جیھان ڕزگار بکەن.\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری IMAXDistributor نەدراوە\n^ ھەڵەی ژێدەرەکان: تاگی <ref> ھەڵە؛ ھیچ دەقێک بۆ ژێدەری Premise نەدراوە\nئینھیومانز لە بنکەدراوەی ئینتەرنێتیی فیلمەکان\nوەرگیراو لە «https://ckb.wikipedia.org/w/index.php?title=ئینھیومانز_(زنجیرەی_تەلەڤیزیۆنی)&oldid=907854»\nزنجیرە تەلەڤیزیۆنییە ئەمریکییەکان، دەستپێکردنی ٢٠١٧


(وه‌رگێڕی ناشاره‌زا، وه‌رگێڕانی سه‌قه‌ت) _ ڕۆمانی ده‌رگای ته‌باشیربه‌نموونه_ … سه‌دیق سه‌عیدڕواندزی – Dengekan\nbySadiq Said Rwandze\tJuly 26, 2018\tGeneral, Literature, Slider\nله‌م ساڵانه‌ی دواییدا، بزاوتێكی گه‌وره له‌وه‌رگێڕان له‌نێوه‌ندی ئه‌ده‌بی كوردیدا ده‌ركه‌وتووه. كه‌تیایدا ده‌یان به‌رهه‌می نووسه‌رانی دنیا به‌زمانه جیاوازه‌كان وه‌رگێڕدراونه‌ته سه‌رزمانی كوردی. ئه‌وبزاوته‌به پێی پاشخانی ڕۆشنبیری وه‌رگێڕوئاستی زانین و شاره‌زاییان له‌زمان ده‌گۆڕێت. واته‌ئه‌زموونه‌كان جیاوازن. دیاره‌ئه‌مه‌ش به‌هۆی نه‌بوونی نێوه‌ندێكی تایبه‌ت به‌وه‌رگێڕانه كه‌تیایدا ستافێكی شاره‌زا، بڕیارله سه‌رجۆروناوه‌ڕۆكی ئه‌وبه‌رهه‌مانه‌بدات كه‌وه‌رده‌گێڕدرێن. بۆیه ده‌بینین هاوشێوه‌ی زۆركایه‌ی تر،وه‌رگێڕانیش له‌نێوئێمه‌داچه‌ندین كه‌موكورتی هه‌یه.چونكه هه‌رده‌زگاو هه‌روه‌رگێڕێك په‌یڕه‌وله‌جۆرێك نووسین و ڕێنووس ده‌كات كه‌خۆی ده‌یه‌وێت. نه‌ك بنه‌مایه‌كی داڕێژراوی زانستییانه و زمانه‌وانی هه‌بێت. هه‌ڵبه‌ته وه‌رگێڕان هونه‌ره.له‌وهونه‌ره‌شدا پێشمه‌رجی یه‌كه‌م شاره‌زایی و قوڵبوونه‌وه‌یه له‌هه‌ردوو زمان.تائاستی هاوتاكردن و به‌راوردكاریانه‌ی زمان.ب\nه‌ڵام له شاره‌زایی گرنگتر، زاڵبوونی وه‌رگێڕه به‌سه‌رهه‌ردووزمانداله‌ڕووی واتاسازی و چه‌مك و ده‌ربڕینه‌كان. بۆئه‌وه‌ی ناوه‌ڕۆكی ده‌ق وه‌ك ئه‌وه‌ی كه‌هه‌یه بگه‌ینرێته خوێنه‌ر. بێگومان مه‌رج نییه له‌هه‌ردووزماندا، هاوواتاو مانای دروستی وشه‌یه‌ك وه‌ك یه‌ك بوونیان هه‌بێت. به‌ڵام مه‌رجه مانای ئه‌و چه‌مكه هێنده له‌زمانی بۆ وه‌رگێڕدراو نزیكبكرێته‌وه، تاڕاده‌ی گه‌یاندنی مانای ته‌واو.له‌وه‌رگێڕاندا هه‌رگیز ده‌قێك وه‌كوخۆی به‌هه‌مان وێنه‌و بونیادی زمانه‌وانی، به‌هه‌مان ئاماژه‌و واتا،له‌زمانێكی دیكه‌دا به‌رجه‌سته‌ناكرێت. به‌ڵكو ناوه‌ڕۆك، په‌یام و ئاماژه‌كان ده‌گه‌ینرێن.كه‌چی له‌هه‌ندێك كاتدا، وه‌رگێڕه‌كانی ئێمه، وه‌رگێڕانی وشه‌یی یاخود ڕسته‌یی ده‌كه‌ن. به‌بێ گونجاندن و هاوشێوه‌كردنیان له‌گه‌ڵ زمانی كوردی.\nبه‌مه‌ش ده‌كه‌ونه هه‌ڵه‌ی سه‌یره‌وه كه‌خۆشیان دركی پێ ناكه‌ن. چونكه هه‌موو زمانێك، بونیادێكی ڕێزمانی و زمانه‌وانی تایبه‌ت به‌خۆی هه‌یه. كه‌له‌كاتی وه‌رگێڕاندا، گۆڕانكاری له‌وبونیادییه زمانییه دێته ئاراوه.بۆیه ده‌بێ وه‌رگێڕهێنده شاره‌زاو به‌ئاگا بێت نه‌كه‌وێته هه‌ڵه‌ی له‌و شێوه‌وه. هه‌ڵبه‌ته، هه‌ڵه‌یه‌كی گه‌وره‌یه كه‌سانێك پێیان وابێت وه‌رگێڕان، زمان زانینه به‌ته‌نیا. یاخودهه‌ركه‌سێك زمانێكی زانی، ئیدی ئاساییه كتێب وه‌ربگێڕێت.له‌ڕاستیدا وه‌رگێڕان هونه‌ری قوڵبوونه‌وه‌و شاره‌زایی و ئاگایه‌كی بێ سنووره له‌هه‌ردوو زماندا. زاڵبوونه به‌سه‌ر وشه‌و ڕسته‌و ده‌ربڕینه زمانه‌وانییه‌كان. ئاگابوونه له‌هاوواتایی وجیاكاری بونیادی زمانه‌وانی دووزمان له‌ئاستی مۆڕۆفۆڵۆژی وسێنتاكسدا.بۆ ئه‌وه‌ی له‌كاتی وه‌رگێڕانی ده‌قێكی ئه‌ده‌بیدا، ناوه‌ڕۆك و ماناكانی ده‌ق به زمانی بۆ وه‌رگێردراو بگه‌نه خوێنه‌ر.\nوه‌لێ به‌داخه‌وه به‌شێك له‌وه‌رگێڕه‌كانی ئێمه‌شاره‌زاییه‌كی ئه‌وتۆیان له‌وهونه‌ره نییه، هه‌ر ته‌نها وه‌ك ئاره‌زووێكی خۆیان ئه‌و كاره‌ده‌كه‌ن به‌بێ ئه‌وه‌ی به پیشه وه‌رگێڕبن. واته هه‌مووكاره‌ڕۆشنبیرییه‌كانی خۆی ته‌نهاله‌وه‌رگێڕانی كتێبدا ببینێته‌وه. چونكه وه‌رگێڕان سه‌لیقه‌و پشوودرێژی ده‌وێت. بۆیه ده‌بینین به‌په‌نجه‌ی ده‌ست ده‌ژمێردرێن ئه‌و وه‌رگێڕه كوردانه‌ی وه‌رگێڕانه‌كانیان لای خوێنه‌ر به‌هاو چێژی ئه‌ده‌بی هه‌یه.چونكه ئه‌گه‌رزمان زانین پێوه‌ر بێت بۆ وه‌رگێڕان، ئه‌وا به‌هه‌زاران كه‌س عه‌ره‌بی و ئینگلیزی و فارسی و ئه‌ڵمانی ده‌زانن. به‌ڵام چه‌ندیان وه‌رگێڕن؟ڕۆمانی ده‌رگای ته‌باشیر، نموونه‌یه‌كه له‌ونموونه زۆرانه‌ی وه‌رگێڕان كه‌چه‌ندین هه‌ڵه‌وكه‌موكورتییان تێدایه. به‌بڕوای من وه‌رگێڕی ڕۆمانه‌كه هێنده‌ی مه‌به‌ستی بووه ئه‌وڕۆمانه وه‌ربگێڕێت، هێنده به‌لایه‌وه گرنگ نه‌بووه ئاخۆ وه‌رگێڕانه‌كه‌ی له‌چ ئاستێكدایه. ئه‌م ڕۆمانه جۆرێك له‌په‌له‌ی پێوه‌دیاره. هه‌روه‌ك خۆشی له‌پێشه‌كی ئاماژه‌ی پێكردووه كه‌به‌هه‌شت مانگ ئه‌و ڕۆمانه‌ی وه‌رگێڕاوه. له‌كاتێكدا، وه‌رگێڕانی ئه‌و ڕۆمانه ڕه‌نگه پڕۆژه‌یه‌ك بێت چه‌ند ساڵێك بخایه‌نێت.به‌ده‌گمه‌ن ڵاپه‌ڕه‌یه‌كی ئه‌وڕۆمانه هه‌یه، هه‌ڵه‌یه‌كی تێدا نه‌بێت. چ له‌ڕووی چاپ، چ له‌ڕووی زمان. به‌ڕاده‌یه‌ك خوێنه‌ر به‌ر چه‌نده‌ها هه‌ڵه‌ده‌كه‌وێت. ئه‌وهه‌ڵانه‌ش به‌شێكییان هه‌ڵه‌ی چاپ و ڕێنووسن. به‌شێكییان په‌یوه‌ندی به‌شێوه‌ی وه‌رگێڕانه‌كه‌وه هه‌یه، كه پێده‌چێ وه‌رگێڕ وشه‌به‌وشه‌ی وه‌رگێڕابێت. بۆیه هه‌ست به‌له‌نگی وناهونه‌رییه‌كی زۆر ده‌كه‌ین له‌ئاستی ده‌ربڕینه‌كاندا. لێره‌دا بۆ به‌رچاو ڕوونی خوێنه‌ر ئه‌و هه‌ڵانه دیاری ده‌كه‌ین.\nیه‌كه‌م:_ هه‌ڵه‌ی ده‌ربڕین و زمان:_\nبێگومان زمان به‌گشتی و زمانی كوردیش به‌تایبه‌تی، بونیادێكی زمانه‌وانی تایبه‌ت به‌خۆیان هه‌یه، كه تیایدا بكه‌رو فرمان و ئاوه‌ڵناوو پێشگرو چه‌ندین نیشانه‌ی زمانه‌وانی تر، به‌گشتی به‌سه‌ریه‌كه‌وه مانا ده‌گه‌یه‌نن. هه‌رجۆره لادانێك له‌وبونیاده زمانه‌وانییه، ده‌بێته هۆی تێكدانی ماناكانی ڕسته. كه‌چی وه‌رگێڕی ئه‌وڕۆمانه، ئه‌مه‌ی ڕه‌چاو نه‌كردووه. بۆیه چه‌ندین ده‌ربڕینی ناڕێزمانی ده‌بینین. وه‌ك ئه‌مانه‌ی خواره‌وه:_\n*(منی فریشته ئاسا هه‌رگیز باس له‌و ئاژه‌ڵه نووستووه‌ی ناخی ناكات_ڵا22).\n*(له‌سه‌ر جۆلانیه‌كه له‌یلام پاڵاده‌نا_ڵا21).\n*(وه‌ك مۆته‌كه‌یه‌كی قوڕس به‌بیریدا تێده‌په‌ڕ ده‌بێت_ڵا26).\n*(هه‌ندێك لایه‌ن سكاڵایان له‌ئێستگه تۆماركرد_ڵا30) ئایا سكاڵا له ئێستگه تۆمار ده‌كرێت؟.\n*(كه‌وته هه‌ڵدانه‌وه‌ی ڵاپه‌ڕه‌ی تێنووسه‌كه بچووكه‌كه_ڵا43).\n*(له‌ژێركاریگه‌ری توندوتیژی هه‌ستی به‌ونبوونی قیبله‌نامه‌و گه‌ره‌ڵاوژێ ده‌ستی به‌خوێندنه‌وه كرد_ڵا51).\n*(به‌بێ ئاگا هاواری ده‌ركرد-ڵا51). له‌ڕۆمانه‌كه‌دا مه‌به‌ست هاوار كردنه.كه‌چی ده‌بینین چۆن ته‌نها به مۆرفیمێكی ساده، ته‌واوی مانای ڕسته‌كه گۆڕاوه. له‌خۆوه نییه ده‌ڵێن: وه‌رگێڕ خائینه.\n*(ماوه‌ی زیانزه ساڵه_ڵا51).\n*(له‌به‌رئه‌وه‌ی له‌ناسك و قرچۆك بوو به‌چركه‌ساته شیعریه‌كان-ڵا60). خوێنه‌ری به‌ڕێز، هیچ چێژو جوانییه‌ك له‌وده‌ربڕینه دایه؟.\n*(به‌تامایه كاری خوودكوژی بكات_ڵا62).\n*(تژیه له‌نه‌خۆشی پیری_ڵا66).\n*(ده‌چووه نماشی شانۆگه‌ری_ڵا72).\n*(ئه‌مه‌خۆشحاڵی ده‌كات له‌به‌رقوڕسی ئاماده‌بوونی لێره_ڵا74).\n*(ئه‌م پرسیاره‌ی لێ ده‌رپه‌ڕی_75). پرسیار ده‌رده‌په‌ڕی، یان ده‌كرێت؟\n*(هه‌موو بۆچوونه ڕۆمانسییه‌كان له‌به‌های ڕه‌وتی تایبه‌تی وبۆچوونه نه‌بوونیه‌كانه‌وه_ڵا83).\n*(ده‌ركه‌وت بڕیاری ئازادی عێڕاق له‌كۆنگریسی ئه‌مریكی بێ گرێگۆڵه، ئاسمان به‌چاودێری تاوی سه‌ندووه._ڵا85).\n*(ئازادی گشتی بۆ زیندانییه‌كان ده‌ركردووه_ڵا85).مه‌به‌ست لێره لێبووردنی گشتییه. به‌ڵام ئایا ئازادی گشتی و لێبووردنی گشتی هه‌مان واتایان هه‌یه؟.\n*(ساڵی 2010سه‌دام ده‌ستبه‌رداری ده‌سه‌ڵات بوو-ڵا90).\n*(له‌وێنه‌یان زۆركه‌م بوو له‌دۆخێكی نێو ده‌وڵه‌تی له‌و شێوه‌یه‌دا_ڵا92).\n*(شوویان به كووڕی خێله گه‌وره‌كان كردووه_ڵا94).وه‌رگێڕی ڕۆمانه‌كه واده‌زانێ(كوڕ)و(كووڕ)هاوشێوه‌و هاومانای یه‌كترین.كووڕ به‌مانای قه‌زه‌م ده‌ێت. به‌ڵام كوڕ به‌مانای كوڕدێت.\n*(هیچ بنه‌مایه‌كی ڕاگه‌یاندنی نییه‌جگه له‌زمانی فه‌وجی پاراستنی میلیشیای به‌هێزله‌كه‌سانی هۆزه‌كه‌ی و ئامۆزاكانی پێكدێن_ڵا100). مه‌گه‌روه‌رگێڕی ڕۆمانه‌كه بزانێت مه‌به‌ست له‌ناوه‌ڕۆكی ئه‌وڕسته‌یه چییه؟.\n*(روخساری له‌نێوتۆزوخۆڵدا جووتێك چاوی گه‌وره شه‌به‌قی داوه_ڵا123).\n*(گوێنه‌دان به‌ڕێكخستنی گرنگ له‌ته‌ندروستی_ڵا138).\n*(له‌علی وریاتر له‌جوڵه‌ی شه‌قامه‌وه ده‌توانێت به‌ئاسانی مه‌له‌ی تێدا بكات_ڵا143).\n*(خراپه‌كاری زاوزێ ده‌كات_ڵا144).\n*(خاوه‌نی ئێستگه‌كه تۆی به‌مه‌ن ڕایسپاردبوو_ڵا166).\n*(عه‌لی له‌نووسینگه‌كه‌ی داده‌نیشت بوو_ڵا179).\n*له‌یلا به‌نهێنی ده‌زگیرانی به‌عه‌بدولعه‌زیم بوو_ڵا183).\n*(ته‌نها هه‌نگاوێك بۆسه‌رقه‌نه‌فه‌ی هۆڵه‌كه ئه‌م زه‌خیره‌یه به‌شی دوو هه‌فته‌ده‌كات_ڵا273). كێ ده‌زانێ وه‌رگێڕ مه‌به‌ستی چییه؟.\n*(له‌ناوبه‌فرگره‌كه‌ی خواردنه‌وه‌ی ده‌ركرد_ڵا307).\n*(به‌یانی زووبیری په‌یمانی له‌یلای بیرهاته‌وه_ڵا313).\n*(یه‌كێك له‌منداڵه‌كانی تای لێ نیشتبوو_ڵا316). ئایا منداڵا تای ده‌یگرێت، یا ده‌نیشێت؟.\n*(دانیشتنی سڕینه‌وه‌ی خودی یاخی كه ئه‌وبه‌ڕێوه‌ی ده‌برد_ڵا317).\n*(ڕۆژێك جلێكی ڕێك و پێكه‌م له‌به‌ركردبێت_ڵا324). سه‌یری داڕشتنی ئه‌و ڕسته‌یه بكه‌ن له‌ڕووی ڕێزمانییه‌وه!.\n*(گوێت له‌م قسه‌كانم بێت_ڵا336).\n*(ماوه‌ی چه‌ند مانگێك به‌زه‌مه‌نێكی لووسدا تێپه‌ڕێ_ڵا350). تۆ بڵێی شتێك هه‌بێت به‌ناوی زه‌مه‌نی لووس و زه‌مه‌نی زبر؟.\n*(خۆی كرد به‌خه‌و_ڵا413).\nئه‌مانه به‌شێك بوون له‌وده‌ربڕینانه‌ی له‌ڕووی زمانه‌وه، چه‌ند كه‌مو كورتییان هه‌یه، كه‌ده‌یانی تریشمان بواردووه‌و نه‌مان نووسیون.\nدووه‌م:_نووسینی وشه به ڕێنووسی جیاواز:_\nوه‌رگێڕی ئه‌وڕۆمانه، ڕه‌چاوی هیچ ڕێسایه‌كی زمانه‌وانی و ڕێنووسی نه‌كردووه له‌كاتی وه‌رگێڕاندا. بۆیه له‌چه‌ندین شوێندا، چه‌ندین وشه به‌ڕێنووسی جیاواز ده‌بینین. ته‌نانه‌ت وشه هه‌یه به‌پێنج جۆری جیاوازی ڕێنووسی نووسیوه.وه‌ك:(تلفۆن ڵا130/ته‌له‌فۆن ڵا139/ته‌لیفۆن ڵا142/تلیفۆن ڵا30/تیلفۆن ڵا31).وێرای ئه‌مه‌ش ده‌یان وشه‌ی تری به ڕێنووسی جیا نووسیوه.وه‌ك:_(سكس_سیكس/ده‌یگووت_ده‌یگوت/بانق_بانك/خوود_خود/شووقه_شوقه/په‌سپۆرت_پاسپۆرت/روخسار_رووخسار/كۆچه به‌ر_كۆچبه‌ر/ساخته_سه‌خته/عه‌بدولعه‌زیم_عه‌بدوله‌عه‌زیم/ره‌شید_ره‌شیدد/ سه‌ره‌ده‌م_سه‌رده‌م). ئه‌مانه‌و چه‌ندان وشه‌ی تر، كه ده‌كرێ خوێنه‌ران له كاتی خوێنه‌وه‌ی ڕۆمانه‌كه‌دا خۆیان تێبینی بكه‌ن.\nسێیه‌م:_ هه‌ڵه‌ی چاپ:_\nبڕواناكه‌م هیچ ڵاپه‌ڕه‌یه‌كی ئه‌و ڕۆمانه هه‌بێت، هه‌ڵه‌یه‌كی چاپ و تایپكردنی تێدا نه‌بێت.هه‌ربۆ ئاماژه‌كردن ته‌نها له‌پێشه‌كی ڕۆمانه‌كه‌دا كه خودی وه‌رگێڕ نووسیویه‌تی،نزیكه‌ی ده‌هه‌ڵه‌ی چاپ هه‌یه. ئه‌م هه‌موو هه‌ڵانه ده‌لاله‌تن له‌وه‌ی كه‌ڕۆمانه‌كه هیچ پێداچوونه‌وه‌یه‌كی بۆنه‌كراوه‌و وه‌رگێڕه‌كه‌ی هه‌رمه‌به‌ستی بووه زوو وه‌ریبگێڕێت. ئه‌گه‌رچی كه‌م بڵاوكراوه‌هه‌یه هه‌ڵه‌ی تێدا نه‌بێت، به‌ڵام به‌وشێوه‌یه نا. لێره‌دا ئاماژه‌به‌هه‌ندێكییان ده‌كه‌ین.بۆنموونه:_(نامه‌ی كاغزی ڵا18/خالێ پشكن _ڵا20/توانه‌ی گوێگرتن_ڵا88/ هاولایه‌تیانی شار_ 95/كۆچه‌به‌ر _ڵا276/ته‌نگه نه‌فاسی_ڵا144/بورار_ڵا142/ ناسنامه‌ی سه‌خته_ڵا109/ گه‌ڵته‌ت له‌گه‌ڵا ده‌كه‌م_/له‌وكه‌ته‌ی_ڵا144/ ناخۆ_ڵا277/به‌جێهێت_ڵا200/ دارامان_ كه‌مه‌به‌ست داڕمانه). ئه‌مانه‌وده‌یان هه‌ڵه‌ی چاپی تركه‌ده‌كرێ بۆدڵنیایی زیاترخوێنه‌ران خۆیان ڕۆمانه‌كه بخوێننه‌وه. دواجار ده‌مه‌وێ ئاماژه به‌وه بده‌م، كه‌كاتێ له‌خوێنه‌وه‌ی ئه‌م ڕۆمانه بوومه‌وه، گه‌یشتمه ئه‌وده‌ره‌نجامه‌ی كه‌وه‌رگێڕی ڕۆمانه‌كه، هیچ سه‌روكاری له‌گه‌ڵ وه‌رگێڕان نییه. له‌وانه‌یه عه‌ره‌بی بزانێت و زۆرباش قسه‌شی پێ بكات، به‌ڵام زمانه‌كه‌ی زمانی وه‌رگێڕان نییه.ئه‌مه له‌لایه‌ك، له‌لایه‌كی تره‌وه ده‌رگای ته‌باشیر ئه‌و ڕۆمانه جوان و به‌چێژو گرنگه نییه وه‌ك ئه‌وه‌ی وه‌رگێڕه‌كه‌ی له ده‌یان شوێن بانگه‌شه‌ی بۆكردووه، كه‌دیاره هۆكاره‌كه‌ی چییه.به‌پێچه‌وانه‌وه، ڕۆمانێكه ڕووداوه‌كانی تێكه‌ڵ و پێكه‌ڵن، هیچ په‌یوه‌ندییه‌كی ئۆرگانیكی و بابه‌تی له‌نێوانیاندا نییه. كه‌ڕه‌نگه ئه‌مه په‌یوه‌ندی به‌وه‌رگێڕانه‌كه‌یه‌وه هه‌بێت.ده‌رگای ته‌باشیر، نه‌له‌ڕۆمانی شه‌ماعیه، نه‌له‌ڕۆمانی كوژرانی كابرای كتێب فرۆش، نه‌له‌ڕۆمانی فیتنه، كه‌هه‌رسێكییان هی سێ نووسه‌ری عێراقین، جوانترو به‌چێژتر نییه. هه‌رخوێنه‌رێكیش گومانی له‌وبۆچوونه‌ی من هه‌یه، بابچێت ده‌رگای ته‌باشیر بخوێنێته‌وه!!…\n*په‌راوێز_ ده‌رگای ته‌باشیر/ ڕۆمان-نووسینی ئه‌حمه‌د سه‌عداوی/ وه‌گێڕانی/ دانا عه‌سكه‌ر/ بڵاوكراوه‌ی دیالۆگ 2018.\nPrevious کاك ئارم وانابێت! …خدر حسين …. بەشی سێهەم\nNext زنجیره‌یه‌ك گوتار له باره‌ی ناسنامه (9-10) …. پرسی ناسنامه …. عه‌بدولموته‌لیب عه‌بدوڵڵا


لە قوتابخانەیەکی قەڵادزێ 14 مامۆستا تووشی کۆرۆنا دەبن\nوێستگە نیوز_ ئەمیر حەسەن\nبەڕێوەبەری پەروەردەی قەڵادزێ دەڵێت، لە قوتابخانەیەک 14مامۆستا تووشی کۆرۆنا بوون، داوامانکردووە کەسوکاریان پشکنین بۆ خوێندکارەکانیش بکەن.\nمەحمود حسێن، بەڕێوەبەری پەروەردەی قەڵادزێ ئەمرۆ چوارشەممە 13ی تشرنی یەکەمی 2021، بە وێستگە نیوز-ی وت، "14مامۆستا لە قوتابخانەی ڕێنمای بنەڕەتی سەر بە بەڕێوەبەرێتی پەروەردەی قەڵادزێ توشی ڤایرۆسی کۆڕۆنابوون".\nدەشڵێت، "بەو هۆیەوە لە ئەمرۆوە بۆ ماوەی 14ڕۆژ مامۆستاکان کەرەنتینەدەکرێن و دەوام لە قوتابخانەیەکە ڕادەگیرێ"، ئاماژەی بەوەشکرد، " 300قوتابی لەو قوتابخانەیە دەخوێنن سەرەرای جێگری تەندروستی مامۆستاکان، داوامان لە کەسوکاری قوتابییەکان کردووە پشکنینی کۆرۆنایان بۆ بکەن".\nوەزارەتی پەروەردەی حکومەتی هەرێم لەسەرەتای مانگی 9ی ئەمساڵ و بەسێ قۆناغ دەستپێکردنەوەی دەوامی قوتابخانە بنەرەتی و ئامادەییەکانی ڕاگەیاند، ئەوەش بە پەیرەوکردنی رێنمایی تەندروستی حکومەتی هەرێم گوژمەیەکی بۆ ڕێکارەکانی تەرخانکرد.\nهاوکات ئەمرۆ چوارشەممە، وەزارەتی تەندروستی حكومەتی هەرێمی كوردستان، ئاماری 24 کاتژمێری تووشبوونی کۆرۆنای بڵاوکردەوە، کە هەزارو 99 كەس توشی كۆرۆنا بوون و ژمارەی گیانلەدەستدان بە ڤایرۆسەكە بۆ 26 کەس بەرزبۆتەوە لەو ماوەیەدا.


نەشتەرگەریی جوانکاریی لووت دەبێ لەسەر بنەمای ستانداردەکان بێت یا لەسەر پێنوێنە کولتورییەکان؟\nنەشتەرگەریی جوانکاریی لووت دەبێ لەسەر بنەمای ستانداردەکان بێت یا لەسەر پێنوێنە کولتورییەکان؟\nستانداردەکانی جوانیی نەشتەرگەریی پلاستیک لە وڵاتانی ڕۆژاواوە هاتوون. بەپێچەوانەی داواکارانی ئێرانی که لووتی چکۆلە به جوان دەزانن، له ڕۆژاوا لووتی قەبارەدار و ڕێکوپێک لایەنگری زیاتری هەیه. بۆیه ئەگەر بمانەوێت هاودەق لەگەڵ پێنوێنە ئەوروپییەکان نەشتەرگەریی لووت ئەنجامبدەین، هەنێک له داواکارانی ئێرانی ڕەنگه نارازی بن. ئەو شتەی که من و هاوکارانم له ستانداردەکانی جوانی فێربووین، ستانداردەکانی خۆراوان. لەسەر بنەمای ستانداردەکانی خۆراوا لووتی ڕێکوپێک و قەبارەدار جوانه.\nئێمە دەبێ لەسەر بنەمای ستانداردەکان ئیش بکەین، بەڵام لەلایەکی ترەوه دەبێ نەخۆشیش رەزامەند بێت و تا ئاستی شیاو لووتی چکۆله کەینەوه. کێشەیەکی گەورە که ئێستا هەیه ئەوەیە که بۆ چکۆلەکردنی لووت شانەی لووت دەبێ لاوازبێتەوه. ڕەنگه لاوازکردنی شانه له داهاتودا کێشەی هەناسەدان بۆ لووت دروستبکات. ئەو شتەی که بۆریەکانی لووت کراوه دەهێڵێتەوه کڕکڕاگەکانن. بۆ چکۆلەکردنەوەی لووت ڕێگەیەک جگەله تاشینی کڕکڕاگەکان نییه. کڕکڕاگەی تاشراو لاواز دەبێت و له درێژخایاندا کێشەی هەناسەدان بۆ کەسەکە دروستدەکات. شێوازی ئێمه چکۆلەکردنەوەی لووت و هاوکاتیش بەهێزکردنی لووت بە کڕکڕاگەیه که له جێگەکانی تری لووت هەڵگیراوه. نوکی لووت و کونەکانی لووت ئەو بەشانەن که دەبێ بەهێزبکرێن. پزیشکی نەشتەرگەریی ئێرانی دەبێ داهێنانێک بکات که سەرەڕای لەبەرچاوگرتنی ستانداردەکانی جوانی، داواکارە ئێرانییەکەش رەزامەند بێت.


هەولێر؛ هۆكاری بەرزبونەوەی نرخی بەنزین ئاشكرادەكرێت - ئاوێنه\nهەولێر؛ هۆكاری بەرزبونەوەی نرخی بەنزین ئاشكرادەكرێت\nقائیمقامی قەزای ناوەندی هەولێر هۆكارەكانی بەرزبونەوەی نرخی بەنزین لە شارەكە ئاشكرادەكات و ئاماژە بەوە دەكات كە یەكێك لە هۆكارەكان بەرزبونەوەی نرخی بەنزینە لە بۆرسەی جیهانی.\nئاوێنە: قائیمقامی قەزای ناوەندی هەولێر، نەبەز عەبدولواحید بە رۆنامەنوسانی راگەیاند كە ماوەی زیاتر لە سێ ساڵە بازاڕی كڕین و فرۆشتنی سوتەمەنی بازاڕێكی ئازادە و هەركەسێك داوای مۆڵەتی هاوردەكردنی بەنزینی كردبێت ئەوان مۆلەتیان پێداوە.\nباسی لەوەشكرد كە بازرگانان لە مەرزە نێودەوڵەتییەكانەوە بەنزین هاوردەی هەرێمی كوردستان دەكەن و هۆكارێكی بەرزبونەوەی نرخی بەنزین بۆ ئەوە دەگەڕێتەوە كە نرخەكەی لە بۆرسەی جیهانی بەرزبۆتەوە و بازرگانانیش بە نرخی جیهانی بەنزین لە بازاڕەكانی دەرەوە دەكڕن.\nئاماژەی بەوەشدا كە یەكێكی دیكە لە هۆكارەكانی بەرزبونەوەی نرخی بەنزین لە كاركەوتنی 2 یەكەی بەرهەمهێنانی بەنزین لە كۆمپانیای كار و هەروەها بەهۆی هاتنی جەژنی قوربان و هاتنی گەشتیارێكی زۆرەوە بۆ هەرێمی كوردستان خواست لەسەر ئەو جۆرەی سوتەمەنی روی لە زیادبون كردوە.\nئەوەشی خستەڕو كە هۆكاری جیاوازی نرخی بەنزین لەنێوان هەولێر و پارێزگاكانی دیكەی هەرێمی كوردستاندا بۆ ئەوە دەگەڕێتەوە كە هەولێر لە مەرزەكانی هەرێمی كوردستانەوە لەگەڵ وڵاتانی دراوسێ دورە و ئەوەش وایكردوە كرێی گواستنەوەی زیاتری بێتەسەر.


هێزه‌کانی یه‌مه‌ن له سه‌نعا و ته‌عز ته‌قه له خۆپـیشـانده‌ران ده‌که‌ن و 5 که‌س ده‌کوژن\nهێزه‌کانی یه‌مه‌نی سه‌ر به سه‌رۆک عه‌لی عه‌بدوڵڵا سـاڵح ئه‌مڕۆ یه‌کشه‌ممه له سه‌نعای پایته‌خت و شتأری ته‌عزی باشوری وڵاته‌که ته‌قه‌یان له خۆپـیشـانده‌ران کردووه و به لایه‌نی که‌م 5 که‌سیان کوشـتووه.\nکارمه‌ندانی ته‌ندروسـتی ده‌ڵێن ژماره‌ی کوژراوه‌کان گه‌یشـتووه‌ته 4 که‌س و به لایه‌نی که‌م 35 که‌سی دیکه برینداربوون.\nله شـاری ته‌عزیش هێزه‌کانی ئاسایش ته‌قه‌یان له خۆپـشـانده‌ران کردووه و ژنێـکیان کوشـتووه.\nچالاکوانان ده‌ڵێن به ده‌یان هه‌زار که‌س به‌شـداریـیان له خۆپـیشـاندانه‌کانی ئه‌مڕۆدا کرد و داوای ده‌سـتبه‌رداربوونی عه‌لی عه‌بدوڵڵا سـاڵحیان له ده‌سه‌ڵات کرد.\nئه‌م توندوتیژیانه‌ی ئه‌مڕۆ یه‌کشه‌ممه ڕۆژێـک پاش ئه‌وه دێت که هێزه‌کانی ئاسایش له سه‌نعا ته‌قه‌یان له ڕێـپـێوانێـک کرد و به لایه‌نی که‌م 18 که‌سیان کوشت و به ده‌یان که‌سی دیکه‌یان بریندارکرد.\nگه‌واهیده‌ران ده‌ڵێن به لایه‌نی که‌م 12 له کوژراوه‌کان له ناوه‌ندی شـاره‌که‌دا بوون کاتێـک هێزه‌کانی ئاسایش ته‌قه‌یان له خۆپـیشـانده‌ران کرد. کوژراوه‌کانی تر له ناوچه‌ی دیکه‌ی پایته‌ختدا بوون له‌و شوێنانه‌ی هێزه‌کانی ئاسایش شه‌ڕی لایه‌نگرانی ڕێبه‌ره خێڵه‌کیـیه‌کانی ئۆپـۆزسیۆن و سه‌ربازه هه‌ڵگڕاوه‌کانیان ده‌کرد.\nڕێـپـێوانه‌که‌ی ڕۆژی شه‌ممه له زانکۆی سه‌نعاوه ده‌سـتیپـێـکرد که له‌وێوه خۆپـیشـانده‌ران دروشمی دژه حکومه‌تیان ده‌گوته‌وه و هه‌روه‌ها ئاڵا و دروشمیشیان به‌رزکردبووه بۆ ده‌سـتبه‌رداربوونی سه‌رۆک سـاڵح له ده‌سه‌ڵات.\nجێـگری وه‌زیری ڕاگه‌یاندنی یه‌مه‌ن عه‌بده ئه‌لجندی گوتی زیانه‌کان جێی مه‌خابنه. ئه‌و ئۆپـۆزسیۆنی تاوانبارکرد به نانه‌وه‌ی ئاژاوه و پـێکدادان و هه‌روه‌ها خۆپـیشـانده‌ران وه‌ک قه‌ڵغانی مرۆیی به‌کارده‌هێنێت.


ئاسۆی پێغه‌مبه‌رانه له بابه‌تی ڕووبه‌ڕووبوونه‌وه له‌گه‌ڵ خوددا (٥) – fgulen\nئاسۆی پێغه‌مبه‌رانه له بابه‌تی ڕووبه‌ڕووبوونه‌وه له‌گه‌ڵ خوددا (٥)\nسه‌رگوزه‌شته‌ی حه‌زره‌تی (كلیم الله) جۆرێكی تره.. هه‌ر كه دێته دونیاوه ده‌خرێته ناو ڕوباره‌وه.. هه‌تا ته‌مه‌نێكی دیاریكراو له‌لایه‌ن دوژمنه هه‌ره سه‌رسه‌خته‌كانیه‌وه به‌خێوده‌كرێت و ده‌پارێزرێت.. به‌هۆی ڕووداوێكه‌وه میسڕ كه نیشتمانیه‌تی به‌جێده‌هێڵێت.. له دیارێكی دیكه به هه‌ستی دووری له نیشتمانه‌وه ده‌تلێته‌وه و، داخوازییه‌كانی ئه‌و به‌ڵێننامه‌یه جێبه‌جێده‌كات كه له‌گه‌ڵ پارێزه‌ره‌كه‌ی به‌ستوویه‌تی؛ واته له جۆرێ: له سه‌یر و سلوكی ڕۆحانیدایه.. ته‌نها چه‌ند ڕۆژ و هه‌فته‌یه‌ك نا، به‌ڵكو چه‌نده‌ها ساڵ “ئه‌ربه‌عین” ده‌كێشێت.. هاوشێوه‌ی ئه‌وانی پێش خۆی هه‌رده‌م له‌گه‌ڵ له ژان و چله‌دا ژیاوه… به‌كورتی، به‌گوێره‌ی ده‌ستووری (أشد الناس بلاء الانبیاء) (واته: سه‌ختترین به‌ڵا و موسیبه‌ت به‌سه‌ر پێغه‌مبه‌راندا دێت)، هه‌میشه ڕه‌نجی ده‌كێشا، به‌ڵام ئاخ و داخی له‌تاو ده‌رد نه‌ده‌كرد.\nیه‌كه‌م ڕووكردنی ئه‌و له خوا و، ڕووبه‌ڕووبوونه‌وه‌ی نه‌فسی خۆی و هه‌ڵڕشتنی ناخی خۆی، ئه‌و كاته ڕوویدا كه به گورزێكی هه‌ڵه و له ئه‌نجامی ڕووداوێك قیبتییه‌ك ده‌كوژێت. ده‌ستده‌كات به كێشانی ئازاری ویژدان. (القصص: 16). خوای گه‌وره‌ش دادگایی كرد. به وتنی (القصص: 17)ش ناڵاندنی و ده‌ردی دڵی خۆی ھه‌ڵڕشت.\nحاڵ و بیركردنه‌وه‌ی ئه‌و قامه‌ته باڵایه به‌م جۆره بوو. ئه‌و شتانه‌ی ئێمه به بچووك ده‌یانبینین یان هه‌ر نایانبینین، ئه‌وان وه‌ك گوناهی گه‌وره ده‌یبینن و، یه‌كسه‌ر هانا بۆ داوای لێخۆشبوون و لێبورده‌یی ده‌به‌ن.. خوای گه‌وره‌ش هه‌میشه به‌ره‌و ئاسۆی مانه‌وه به پاكی و بێگه‌ردی ئاڕاسته‌ی ده‌كردن.\nحه‌زره‌تی موسا وه‌زیفه‌یه‌كی هه‌بوو؛ باسكردنی خوا بۆ سته‌مكاره‌كه‌ی ڕۆژگاری خۆی و، كۆكردنه‌وه‌ی نه‌وه‌كانی ئیسڕائیل و گواستنه‌وه‌یان بۆ جێیه‌كی ئه‌مین. به‌ڵام له‌و سه‌رده‌مه‌دا فیرعه‌ونێكی یاخی حوكمی قه‌ده‌ری میسڕی ده‌كرد. هه‌ركه‌سێكی به پێچه‌وانه‌ی خۆیان بزانیایه -هاوشێوه‌ی فیرعه‌ونه‌كانی ئه‌مڕۆ- یان ده‌یكوشت، یان له كونجی زیندان توندی ده‌كرد. به‌جێهێنانی ئه‌و فه‌رمانانه‌ی حه‌زره‌تی كه‌لیموڵا له طوری سینا وه‌ری گرتبوون دژواربوو. ئه‌وه‌نده هه‌یه ماده‌م فه‌رمان له “ئه‌و”ه‌وه‌یه، وتنی “نا” مه‌حاڵه. به‌م پێیه هه‌م ئه‌ركی پێغه‌مبه‌رانه‌ی خۆی ڕاده‌په‌ڕاند و، هه‌م نه‌وه‌كانی ئیسڕائیلیش له سته‌م و ده‌ستدرێژی و چه‌وسانه‌وه ڕزگارده‌كرێن. هێشتا تازه ڕۆحی پیرۆزی به وه‌حیی ئاسمانیی شه‌ره‌فمه‌ند بووبوو، وه‌لێ به فه‌رمانی خوا بێئه‌وه‌ی چاو بتروكێنێت قۆڵی بۆ ئه‌و كاره هه‌ڵكرد كه پێی سپێررابوو و هارونی براگه‌وره‌شی له‌گه‌ڵ خۆی برد. به‌ره‌و كۆسپ و ته‌گه‌ره جۆاوجۆره‌كان به‌ڕێكه‌وت، به‌هۆی متمانه‌یه‌وه به عینایه‌ت و چاودێریی به‌دیهێنه‌ر.\nئه‌و گرفتانه‌ی چوارده‌وریان ته‌نیبوو ته‌نها ته‌نها تایبه‌ت نه‌بوون به ده‌سه‌ڵاتداره سته‌مكاره‌كان؛ به‌ڵكو كه‌سانێكیش هه‌بوون ده‌یانوت هه‌تا ڕاسته‌وخۆ خوا نه‌بینن باوه‌ڕناكه‌ن.. كاتێك بۆ ماوه‌یه‌كی كه‌م لێیان دووركه‌وتنه‌وه، هه‌ندێكیان به تێوه‌ژه‌نینی شه‌یتان ده‌ستیان به گوێره‌كه‌په‌رستی كرد.. كۆمه‌ڵێك لایه‌نگری بێوه‌فای هه‌بوون ده‌یانبۆڵاند و ده‌یانوت “تووشی هه‌مان ئه‌و شتانه ده‌بین كه پێش تۆش تووشمان ده‌بوون!” كاتێك به‌ربه‌سته‌كان تێپه‌ڕێنران و گه‌یشتنه كه‌ناری ئارامی، كۆمه‌ڵێك نه‌زان له‌دوای بینینی هۆزێكی بتپه‌رست ده‌ڵێن “تۆش بتێكمان بۆ دروستبكه!” له بابه‌تی چوونه ناو ئه‌و شوێنه‌ش كه پێویسته تێی بچن، كۆمه‌ڵێك هێنده بێشه‌رم بوون وتیان “تۆ و خواكه‌ت بڕۆن بجه‌نگن؛ ئێمه لێره بۆ خۆمان پشووده‌ده‌ین!” هه‌بوو، هه‌بوو و هه‌بوو؛ به‌ڵام ئه‌و براكه‌ی بۆ ساتێكیش له هێنانه‌دیی په‌یامه خواییه‌كان نه‌وه‌ستان. له‌كۆتاییدا له یه‌كێك له ڕۆژه‌كانی مانه‌وه‌یدا له “تیھ” كۆچی دوایی كرد. هه‌رچه‌نده هه‌ندێك جار به‌رامبه‌ر و دوێنراوه بێڕێزه‌كانی -به قیبتییه‌كانیشه‌وه- حه‌واڵه‌ی خوا ده‌كرد، وه‌لێ هه‌رگیز له‌وه دوورنه‌كه‌وتووه‌ته‌وه كه هاوڕێ له‌گه‌ڵ ته‌وه‌ككول، ته‌سلیمییه‌ت و ته‌فویزێكی قووڵدا ئه‌ركه گرنگه‌كه‌ی جێبه‌جێ بكات.\nنازانم داخۆ ئه‌مه مانایه‌كی بۆ ڕابه‌ر و پێشه‌وایانی ئه‌م ڕۆژگاره‌مان هه‌یه كه به سنگه‌خشێ به ڕێدا ده‌ڕۆن؟ هیوادارم ئه‌گه‌ر ده‌ربه‌ره‌كانی ئه‌مڕۆش نه‌بێت، نه‌وه‌ی داهاتوو له ڕێگه‌ی ئه‌م نموونه باڵایانه‌دا، ڕاستییه قورئانییه‌كان بشه‌كێننه‌وه و، برسێتی و تینوێتیی ته‌واوی مرۆڤایه‌تی بڕه‌وێننه‌وه و، “زیندووبوونه‌وه”ی چاوه‌ڕوانكراو بهێننه‌دی. ئه‌گه‌ری خوا بیه‌وێت بۆ نا؟!\nیه‌كێكی دیكه له‌و ڕوخساره دره‌خشانانه‌ی كه به‌دروستی خۆی خوێندووه‌ته‌وه و، چاوی له ڕه‌زای خوا بڕیوه و، هه‌میشه دڵی له‌گه‌ڵ ترس و بیم و سام له خوا له‌رزیوه، ئه‌و حه‌زره‌تی یونسه‌یه كه به “زیننون”یش ناوی ده‌ركردووه. سه‌رگوزه‌شته‌ی پێغه‌مبه‌رێتیی ئه‌و جیاواز بوو.. ئه‌و شوێنه‌ی تێیدا وه‌ك پێغه‌مبه‌ر ده‌ركه‌وت، نه‌ینه‌وای پێده‌وترا.. خه‌ڵكی ئه‌وێش گوێیان له‌م مرۆڤه قووڵه سه‌رفرازه نه‌گرت و لێی تێنه‌گه‌یشتن.. ئه‌ویش له ئاسۆی پێغه‌مبه‌رێتییه‌كه‌یدا هه‌میشه په‌یامی په‌یوه‌ند به سزا و غه‌زه‌بی خوایی ده‌بینی. چونكه هه‌تا ئه‌و ڕۆژه هه‌ر وا هاتبوو؛ ئه‌وانه‌ی له‌به‌رامبه‌ر پێغه‌مبه‌رانه‌وه له‌سه‌ر ئیلحاد سووربوون، یان له ئاودا خنكابوون، یان چووبوون به ناخی زه‌ویدا، یاخود به به‌ردی ئاسمانی ته‌فروتوونا كرابوون. ئه‌م پێغه‌مبه‌ره مه‌زنه، نیشانه‌كانی ئه‌م چاره‌نووسه‌ی له ئاسۆدا ده‌بینی؛ بۆیه وه‌ك عاده‌ت و شێوازی هه‌ڵسوكه‌وتی ئه‌وانی پێش خۆی -ئه‌وانیش له كاتی سزادا شوێنی خۆیان جێهێشتبوو- ئیجتیهادی كرد و بڕیاری ڕۆیشتنی دا. به‌ڵام داخۆ سه‌باره‌ت به (المقربین) هه‌تا فه‌رمان له جیهانی غه‌یبه‌وه نه‌یه‌ت ڕۆیشتن كارێكه ڕاسته، ئه‌مه‌ش خاڵه پڕ له نهێنییه‌كه‌یه!\nحه‌زره‌تی یونس شوێنی خۆی جێهێشت و سوار كه‌شتییه‌ك بوو؛ چیرۆكه‌كه‌ی ئاشكرایه: خرانه ناو ده‌ریا و هه‌ڵلووشران له‌لایه‌ن نه‌هه‌نگێكه‌وه.. پێغه‌مبه‌ری مه‌زن له قووڵاییه‌كاندا، به بینینی له‌كاركه‌وتنی گشت هۆكاره‌كان، هه‌ستی به بێچاره‌یی خۆی كرد. له‌دوای ده‌ركه‌وتنی نهێنیی ئه‌حه‌دییه‌ت له نووری ته‌وحیددا، هاوڕێ له‌گه‌ڵ شعوور و ته‌فویزێكی پێغه‌مبه‌رانه‌دا ڕووی له ده‌رگانه‌ی میحرابی حه‌زره‌تی واحید و ئه‌حه‌د كرد و، له‌گه‌ڵ خۆیدا ڕووبه‌ڕوو بووه‌وه و ناڵاندی و فه‌رمووی: (الانبیاء: 87). له‌به‌رامبه‌ر ئه‌م نركه و ناڵه‌یه‌وه، یه‌كسه‌ر وه‌ڵام له جیهانی غه‌یبه‌وه هات و خۆی له‌ژێر دره‌ختێكی “یه‌قتین”دا دیته‌وه. هه‌روه‌ك له سایه‌ی قووڵیی نركه و ناڵه‌كه‌یه‌وه سه‌رله‌نوێ گه‌ڕایه‌وه بۆ ژیان، به گه‌ڕانه‌وه‌شی بۆ ناوچه‌كه‌ی بوو به هۆكاری ژیانه‌وه‌ی هه‌زاران كه‌س.\nئه‌و ده‌یزانی خوای گه‌وره هه‌رگیز ئه‌وانه به‌ته‌نها جێناهێڵێت كه هاوڕێ له‌گه‌ڵ حاڵه‌تی ڕۆحیی ناچاری و پێداویستیی فیتریی ڕوو له خوا ده‌كه‌ن و لێی ده‌پاڕێنه‌وه؛ نه‌ك هه‌ر ئه‌مه به‌ڵكو چه‌ندین خه‌ڵات و پاداشتیشی پێشكه‌ش كردوون.\nخۆزگه سته‌ملێكراو و چه‌وسێنراوه‌كانی ئه‌م ڕۆژگاره‌ش كه هۆكاره‌كان له ئاستیان ده‌ستنووقاو و ڕه‌زیلن، به‌هه‌مان حاڵه‌تی ڕۆحییه‌وه ڕوویان له میحرابی ئه‌به‌دییان ده‌كرد و، به‌ده‌م گریان و زارییه‌وه عه‌رزی حاڵی خۆیان ده‌كرد! ڕه‌نگه ڕۆژێك بكه‌ونه ناڵین، به‌ڵام -ئیشه‌ڵا- دره‌نگ نابێت…\nسه‌ره‌نجامی حه‌زره‌تی ئه‌یوبیش كه خاوه‌نی ڕۆحێكی ناسك و خاوه‌ن ته‌لیمییه‌ت و ئاسۆی ته‌فویز بووه، جیاوازیی زۆره له (المقربین)ه‌كانی تر. ئه‌و، یه‌كێكه له نێرراوه‌كان؛ واته له‌م ڕووه‌وه جیاوازییه‌كی له‌گه‌ڵ (المظطفین الاخیار)دا نییه، له ڕوانینیدا بۆ دونیا، له تێبینییه‌كانی بۆ ئه‌ودونیا، له خاسیه‌تی ده‌رخستنی تایبه‌تمه‌ندییه‌كانی پێغه‌مبه‌رێتیدا. له هه‌ندێك له سه‌رچاوه‌كاندا كه گومانیان له‌سه‌ره، باسی ئه‌وه هاتووه كه ئه‌م پێغه‌مبه‌ره خاوه‌نی ماڵ و سه‌روه‌تێكی زۆر بووه. ئه‌گه‌ر واش بێت، ئه‌ویش هاوشێوه‌ی هه‌موو (مقربین)ه‌كانی تر، ده‌رگاكانی “له‌تیفه ڕه‌ببانی”یه‌كانی به‌ته‌واوه‌تی به ڕووی دونیادا داخستووه، وه‌لێ به‌هۆی ئه‌و لوتفه زۆر و زه‌به‌ندانه‌وه‌ی كه له ئاسۆی ()ه‌وه هاتوون خاوه‌نی سه‌روه‌تێكی زۆر بووه و، كه‌سایه‌تییه‌كی نموونه‌یی وه‌ها بووه كه هه‌میشه هه‌ستی “ژیاندن” تێیدا چه‌نده‌ها كیلۆمه‌تر له‌پێش “ژیان”ه‌وه بووه. كه به‌م جۆره بێت، ئیدی با سه‌روه‌ت و سامانه‌كه‌ی له قارونیش زیاتر بێت؛ گرنگ ئه‌وه‌یه دڵ پیس نه‌بێت و خاسیه‌تی بوونه ئاوێنه بۆ خوا له‌ده‌ستنه‌دات؛ ئیدی دوای ئه‌وه هه‌موو ئه‌و شته حه‌ڵاڵ و ڕێپێدراوه‌كان كه له لوتفی خواوه دێن، ده‌چنه چوارچێوه‌ی نیعمه‌ته دونیاییه‌كانه‌وه.\nئه‌گه‌ر له ڕووی ماڵ و منداڵ و سامانه‌وه به‌و جۆره بووبێت، ئێمه ته‌نها ئه‌وه‌نده‌مان بۆ ده‌مێنێته‌وه بڵێین “پیرۆزی بێت!” سه‌ره‌نجامی سه‌رگوزه‌شته‌كه‌ی به‌م جۆره‌یه: ڕۆژێك كاره‌ساتێكی چاوه‌ڕواننه‌كراو ماڵ و منداڵه‌كانی له‌ناوده‌بات. ئه‌و، له‌به‌رامبه‌ر ئه‌م ڕوواده‌وه ده‌ڵێت “خوا به‌خشی، خوا وه‌ری گرته‌وه.” چه‌نده‌ها به‌ڵا و ده‌ردی دیكه‌شی تووشده‌بێت، وه‌لێ ئه‌و هه‌مان زه‌به‌رجه‌د له لێویه‌وه ده‌تكێ. پاش ماوه‌یه‌ك نه‌خۆشییه جۆراوجۆره‌كان سه‌ری تێده‌كه‌ن؛ دان به خۆیدا ده‌گرێت و په‌نا بۆ شوورای “سه‌بری جه‌میل” ده‌بات. به‌ڵام ئه‌م ناڕاحه‌تییانه ڕۆژێك له ڕۆژان هێنده زیادیان كرد، وه‌ك “وته‌بێژی چه‌رخ” ده‌ڵێت “وای لێدێت خه‌ریكی دڵ و زمان له وه‌زیفه‌ی خۆیان بكه‌ون”. ئیدی ئه‌م پێغه‌مبه‌ره ئازیزه‌ی كه ئاخ له زاری نه‌بیستراوه، به‌جۆرێك گوزارشت له عه‌رزی حاڵی خۆی ده‌كات كه خاڵییه له داواكردن نازكردن و ویستنی پێداگرانه؛ ده‌فه‌رمووێت: (الانبیاء: 83). خوای گه‌وره‌ش فه‌رمووی: (الانبیاء: 84). خوای گه‌وره سه‌رده‌مانێك “پاڵه‌وانی سه‌بر”ی به‌وه تاقیكرده‌وه به‌وه‌ی هه‌رچی پێی به‌خشیبوو وه‌ری گرته‌وه. ئه‌مێستاش وه‌ك پاداشتی سه‌بر و ڕاستگۆییه‌كه‌ی چه‌ند قات ئه‌و شتانه‌ی پێده‌به‌خشێته‌وه كه لێی وه‌رگرتبووه‌وه و، شاد و دڵخۆشی ده‌كات…\nله جێیه‌كی تری قورئاندا، ئه‌م پێغه‌مبه‌ره ئازیزه نه‌خۆشییه‌كه‌ی كه سه‌رتاپای گیانی ته‌نیوه ده‌گێڕێته‌وه بۆ ده‌ستوه‌شاندنی شه‌یتان و، له ناخ هه‌ڵڕشتندا هێنده ناسك و نیانه كه خوای گه‌وره ته‌نزیھ ده‌كات. (ص: 41). به‌ڵێ، ئه‌م پێغه‌مبه‌ره مه‌زنه به‌م جۆره ڕاز و نیازی خۆی ده‌رده‌بڕێت و نه‌خۆشییه‌كه‌ی ده‌دات پاڵ شه‌یتان. واته هه‌م كراوه‌یه‌ی پێگه‌كه‌ی خۆی به ڕووی شه‌یتاندا -سه‌ره‌ڕای ئه‌وه‌ی له (المقربین)ه- ئاشكراده‌كات و هه‌م زاتی ئولوهییه‌ت ته‌قدیس ده‌كات.\nهه‌وڵماند دا چه‌ند دڵۆپێك له ده‌ریای (المصطفین الاخیار)ه‌كان پێشكه‌ش بكه‌ین، كه زۆر هه‌ستیار و ورد بوون له بابه‌تی په‌یوه‌ندییان له‌گه‌ڵ خوا، موڕاقه‌به‌ی ناوه‌كی و هه‌ندێك هه‌ندێك حاڵ و ڕه‌فتار كه به شایسته‌ی خۆیان نه‌زانیون، هه‌رچه‌نده زۆربه‌ی ئه‌و شته خراپانه‌ی كه ئه‌وان ئاخ و داخیان له‌تاو كردووه ته‌نانه‌ت ڕێی له خه‌یاڵ و خولیاشیان هه‌ڵنه‌كه‌وتووه. خوا باشتر ده‌زانێت، له‌وانه‌یه ته‌نانه‌ت فریشته‌كانی ئاسمانیش له‌به‌رامبه‌ر ئه‌م قووڵییه‌ی ئه‌وانه‌وه حه‌یران بووبێتن و ئێره‌ییان بردبێت. چه‌ند حه‌زمان ده‌كرد خاوه‌ن گه‌ردیله‌یه‌ك له‌م جیهانبینییه بین، به‌ڵام زۆربه‌مان سه‌ره‌ڕای ئه‌وه‌ی كه سه‌ر تا پێمان له پیسیدا نوقمبووه، به خۆشمان نازانین.. به‌تایبه‌ت كاربه‌ده‌ستان، به‌تایبه‌ت كاربه‌ده‌ستان!


هەڵبژارده | کۆمەڵگای ژنانی ئازادی رۆژهەڵاتی کوردستان\n9 ئایار, 2021 لێگه‌ڕینی ئازادی\nرێبەر ئاپۆ رێبواری رێبەر ئاپۆ لە گوندی ئامارا دەستی پێ‌کردبوو و هەنگاو بە هەنگاو رووەو رۆژهەڵاتی ناوەڕاست مەودای دەبڕی. ئیتر رێبەر ئاپۆ لە خۆڕهەڵاتی ناوەڕاست‌دا لە نێو تێکۆشانێکی دژواردابوو. لە نێو تێکۆشانی ئازادیش‌دا زۆر جاران رووبەڕووی رەشکردن و پاکتاوکاری دەبۆوە. هەموو هەوڵەکان بۆ رەشکردن و ناشیرینکردن و پاکتاوکردن بەرفراوان کران. یەکەم گەشەسەندنەکانی ‘سەرەتا’ لە چوارچێوەی ‘پیلانگێڕیی نێوەنەتەوەیی لەدژی رێبەر ئاپۆ لە ساڵی ١٩٨٦دا’ روویدا، بەڵێ لەوێوە هەموو هەوڵەکان بۆ رەشکردن و ناشیرینکردن و پاکتاوکردن بەرفراوان کرا. دەبو لە عوسمان سەبری تاوەکوو مەلا عەبدوڵڵای تمۆقی و لە گۆڕەپانێکی بەرفراواندا سەربکەوتایە، کە…


گەندەڵی، دەستنیشانکردن و بنبڕکردنی | زانكۆی سه‌لاحه‌دین-هه‌ولێر\nگەندەڵی، دەستنیشانکردن و بنبڕکردنی\nپێشەکی و ئامانج\nعیراق یەکێکە لەو ووڵاتانەى ريژەى گەندەلى تێيدا بەرزە بە پێی ڕیزبەندی جیهانی کە دەزگای شەفافیەتی جیهانی دەری دەکات. ئەوەشیان زیاتر دەگەرێتەوە بۆ هەبوونی سامانی نەوتی. کۆی سامان و داهاتی نەوتی مەزەندە دەکرێت بە نزیکەی ١٠٠ سەد ملیار دۆلاری ئەمریکی کە نزیکەی ٩٠٪ بودجەی ئەو وڵاتە پێکدەهێنێت. ووڵاتێک کە سیاسەت و سیاسیەکان بە شێوەیەکی بەرچاو دەست دەخاتە کار و بار و سامانی. تۆڕی گەندەڵی لە عیراق بە پرۆژەیەکی توند و تۆڵ و بەهێز دادەنرێت، بە شێوەیەک کە بەرەنگاربوونەوە و شەڕکردن دژی گەندەڵی ئەرک و تەحەددایەکی قورس دەبێت.\nهەبوونی عیراق لە لیستی ٢٠ ووڵاتە هەرە خراپەکانی جیهان لە گەندەڵی دەگەرێتەوە بۆ نەبوونی ئەزموونی حوکمڕانی لە کەرتی گشتی، تێکهەڵکێشان و کاریگەری ئەزموونی حکومەتەکانی پێشووتر لە کاتی قەیرانەکان، نەبوونی ژێرخانێکی تۆکمە بۆ بەڕێوەبردنی داهات و لێشاوی پارە لە ووڵات دا، هەروەها نەبوونی ئیرادەیەکی بەهێز لەلایەنە سیاسیەکانی دەسەڵات بۆ بەرەنگاربوونەوەی گەندەڵی و نەخشەکێشانی ستراتیژێکی ڕوون بۆ دژایەتی کردنی.\nشایانی باسکردنە کەوا پرۆگرام و نیازەکانی دژایەتی کردن و بەرەنگاربوونەوەی گەندەڵی چەندین جار لە دایک بوون لە دوو دەیەی ڕابردوودا، بەڵام رۆژی ڕوونیان نەبینی و نەگەیشتنە ئامانج و لەبارچوون. ئەو هەوڵانە زۆربەی جار دووچاری ڕووبەڕووبوونەوەی سیاسی و هێزی چەکداری نایاسایی دەبوونەوە، لە کاتێک کە ئیرادە و نیەتێکی ڕاستەقینەش نەبووە لەلایەنە سیاسیەکان، جگە لەوەش پێکهاتە کۆمەڵایەتیەکەش رێگری کردووە بە هەبوونی بۆند و یەکبەستنی خێڵەکی و خزمایەتی کە پاڵپشتیەک بۆ گەندەڵکار دروست دەکات، لە سەرووی هەموو ئەوانەشەوە نەبوونی لێکۆڵینەوە و توێژینەوەی ئەکادیمی و کەمی زانیاری و داتا و پێوانەکانی گەندەڵی بە شێوەیەکی زانستی.\nگەندەڵی لە عیراق بەرەو بەهێزبوون دەچێت لەبەر هەبوونی گەندەڵی لە دەسەڵاتە عەسکەری و ئەمنیەکان بەشێوەیەک بەرەنگاربوونەەوەیان دەبێتە تەحەددایەکی گەورە لە پێش هەر حکومەتێکی نوێ. بە قاچاخ بردنی نەوت و دەرهێنان و بەرهەمهێنان و بەهەدەردانی لە ژێر چەتر و پارێزی هێزەکانی سەربازی و ئاسایش بۆتە مەترسیەکی حەتمی. ئەمە بەتایبەت لە خوارووی عیراق بە هۆی بڵاوبوونەوەی هێزی چەکداری جیاواز لە دەرەوەی یاسا و هەبوونی میلیشیا و گروپی چەکداری نایاسایی وەکو دیاردە.\nجێگای ئاماژەپێکردنە کە لە ناوەڕاست و خوارووی عیراق پارەیەکی زۆر کەمی بەرهەم و داهاتی نەوت لە باشترکردنی گوزەرانی خەلکی ئاسایی ووڵاتەکە خەرجکراوە، بە پێچەوانەوە، بە چاودێری تۆڕێكی گەورەی گەندەڵی داهاتی نەوت بەسەر چەند کەس و گروپێک دابەش دەکرێت.\nتوێژینەوە و دیراسەتەکان لە بواری گەندەڵی کەم و دەگمەنن لەبەر هەستیاری بابەتەکە. ئەو توێژینەوە و نووسراو و بابەتانەی سەبارەت بە شیکردنەوە و دەستنیشان کردنی گەندەڵی بڵاو دەکرێنەوە زۆربەیان ئەکادیمی نین و تاکەکەسین و بەڵگە و زانیاری ئەوتۆی لەگەڵ نیە. نەبوونی داتاو زانیاری دروست و کەمی توێژینەوەکان بۆشاییەکی بەرچاوی دروست کردووە لە سەرچاوە و زانیاریەکان. بۆ ئەم مەبەستە ئەكاديمياى دەسپاكى لە دەستەى دەسپاكى هەرێمى كوردستان بە هەماهەنگی لەگەڵ سەنتەری توێژینەوە لە زانکۆی سەلاحەددین پرۆپۆزەلی ڕیکخستنی سیمپۆزیەمی کۆد ( گەندەڵی، دەستنیشان کردن و بنبڕکردنی) دەخاتە ڕوو.\nکۆد، دەستپێشخەریەکی پیشەگەرانەیە بۆ کۆکردنەوەی لایەنە پەیوەندیدارەکانی ناوخۆیی و جیهانی بە پرسی گەندەڵی بەمەبەستی بەیەکگەیشتنیان بۆ گفتوگۆ کردن و ڕاسپاردەکردنی ڕێگەچارەکان. کۆکردنەوەی بیروڕا و توێژینەوەکان بۆ دۆزینەوەی ڕیگای پاککردنەوەی ووڵات لە نەخۆشی گەندەڵی.\nکۆد، پلاتفۆرمێکی ئەکادیمی دەبێت بۆ دەزگاکانی حکومی و ڕێکخراوە ناحکومیەکان و بۆ بەشداری کردن بە ریپۆرت و تێبینی و نووسین و بیرۆکە و بڵاوکراوەکان. ئەكاديمياى دەسپاكى لە دەستەى دەسپاكى هەرێمى كوردستان و سەنتەری توێژینەوە لە زانکۆی سەلاحەددین لە ڕێگەی ڕێکخستنی ئەم سیمپۆزیەمە هەوڵ دەدەن کە شەرەفی خاوەندارێتی و ئەرکی کۆکردنەوەی باشترین توێژەران و ئەکادیمیەکانی ئەم بوارە لە ناوچەکەدا. ئەمە بە هەاوتەریب لەگەڵ بەخێر هێنانی بیرمەند و شارەزا نێودەوڵەتیەکان بۆ دروست کردنی پردی ئاڵوگۆڕی زانیاری و شارەزایی و پیشەگەرایی لە نێوان بیرمەندە چالاکەکانی ئەم بوارە.\nسیمپۆزیەمی کۆد، یەکەمین و گەورەترین چالاکی دەبێت بۆ بەرەنگاربوونەوەی گەندەڵی لە ناوچەکە کە لەڕێگەیەوە بەرپرسان و بڕیاربەدەستان لەگەڵ ئەکادیمیا و کەسایەتتیە دیارەکانی بوارەکە بەیەک دەگەن لە گەڵ میدیا و ڕاگەیاندن. کۆد هەنگاوەکان فراوانتر دەکات بۆ تێگەیشتنێکی ئەکادیمیانە و زانستیانە لە گەندەڵی و چۆنیەتی دەستنیشان کردن و بنبڕکردنی. دروست کردنی نیەت و نیازی ڕاستەقینە بۆ دژایەتی کردن و لەناوبردنی گەندەڵی.\nکۆد، بۆ ئامانجانەی خوارەوە دێتە ئاراوە و هەوڵ دەدات:\nدیاریکردنی بۆشاییەکان لە زانیاری و داتا سەبارەت بە ئامار و پێوانەکانی گەندەڵی لە عیراق و هەرێمی کوردستان.\nگفتوگۆ کردن لە سەر دۆزینەوەی ڕێگەچارەکان بۆ لابردنی ئاستەنگەکانی بەردەم نیەت و نیازی هەوڵەکانی دژی گەندەڵی.\nپێشکەش کردنی دوایین توێژینەوە و بەڵگە و داتاکان کە دیراساتەکانی بواری گەندەڵی و دژە گەندەڵی بەدەستیان هێناوە.\nخستنەڕووی نوێترین ڕێگا و داهێنان کردن لە میتۆدەکانی دەستنیشانکردن و بنبڕکردنی گەندەڵی.\nدروست کردن و پەرەپێدانی هەڵمەتەکانی ووشیاری دژی گەندەڵی بە بەستنەوەی میدیا و ڕاگەیاندنەکان بە حکومەت و ئەکادیمیەکان.\nتێکەڵکردنی کۆمەڵگە و خەڵک بە هەوڵەکانی دژی گەندەڵی بۆ پاڵپشتی کردنی توێژینەوە و هەنگاوەکانی دژە گەندەڵی.\nکۆد، لەم بوارانەی خوارەوە نووسراو و بڵاوکراوە و توێژینەوەکان وەردەگرێت:\nمیتۆدەکانی دەستنیشانکردن و بنبڕکردنی گەندەڵی\nهۆشیارکردنەوەی دژی گەندەڵی\nپێکهاتەی کۆمەڵایەتی و کاریگەری لەسەر گەندەڵی\nپێکهاتەی ئابووری و کاریگەری لەسەر گەندەڵی\nڕووانگەی ئایینی بۆ گەندەڵی\nگەندەڵی لە مێژوودا\nهەژاری و کاریگەریەکانی لەسەر گەندەڵی\nهۆشیارکردنەوەی کۆمەڵایەتی و بەگەڕخستنی کۆمەڵگە دژی گەندەڵی\nهۆیەکان و پاڵنەر و پاڵپشتیەکانی گەندەڵی\nقسەکەر و پێشکەشکارە سەرەکیەکان دواتر دیاری دەکرێت.\nجیا لەوەش سیمپۆزیەمەکە پێشانگای تایبەت و پۆستەر و بڵاوکراوەی تێدا نمایش دەکرێت.\nڕێکەوتی سیمپۆزیەمەکە: ٦ی نیسان ٢٠٢٠\nدوایین بەروار بۆ پێشکەش کردنی پوختەکان: ٣٠ مارس ٢٠٢٠\nتکایە سەردانی بەستەری کۆد بکە بۆ زانیاری زیاتر


https://1baiser.com ئەندامێکی جڤاتی نیشتیمانیی گۆڕان: ده‌نگی به‌ڵێی گۆڕان مانای گه‌ڕانه‌وه‌ی نییه بۆ ناو حکومه‌ت |\nHome چاوپێکەوتن ئەندامێکی جڤاتی نیشتیمانیی گۆڕان: ده‌نگی به‌ڵێی گۆڕان مانای گه‌ڕانه‌وه‌ی نییه بۆ ناو حکومه‌ت\non: ئه‌یلول 27, 2017 In: چاوپێکەوتن, سەرەکیNo Comments\nدوای ڕاگەیاندنی ئەنجامەکانی ڕیفراندۆم دەگەڕێینەوە پەرلەمان\nفەیسەڵ حەمەساڵح، ئەندامی جڤاتی نیشتیمانیی بزووتنەوەی گۆڕان، پێی وایە ئەنجامدانی ڕیفراندۆم و ئەنجامەکانی بۆ ڕاگەیاندنی سەربەخۆیی نییە بەڵکوو بۆ شاردنەوەی قەیرانەکانی هەرێمە و دەشڵێت: ״بەبێ تێبینی ئەنجامەکانی ڕیفراندۆم قبووڵ دەکەین.״\nفەیسەڵ حەمەساڵح، لە چاوپێکەوتنێکی لەگەڵ ״ئاژانس״دا ڕایدەگەیەنێت، بە نیازن دوای ڕاگەیاندنی ئەنجامەکانی ڕیفراندۆم بگەڕێنەوە پەرلەمان و یوسف محەمەدیش بگەڕێتەوە، ״بەڵام ده‌نگی به‌ڵێی گۆڕان مانای گه‌ڕانه‌وه‌ی نییه بۆ ناو حکومه‌ت.״\nئاژانس: سەرەتا لەوەوە دەست پێ دەكەین، لە دوای یەكلاییبوونەوەی ئەنجامی ڕیفراندۆم ئایا تێبینیتان دەبێت لەسەر بەڕێوەچوونی پڕۆسەكە وەك ئەوەی لە هەڵبژاردنەكاندا بەردەوام تێبینیتان هەبووە یان پەسەندی دەكەن؟\nفەیسەڵ حەمەساڵح: سەربەخۆیی كوردستان و درووستكردنی دەوڵەت یەكێكە لە خاڵە بنەڕەتییەكانی دەستووری بزووتنەوەی گۆڕان و كاری بۆ كردووە، لە ڕێككەوتنی سیاسیماندا لەگەڵ یەكێتیی دووپاتمان كردووەتەوە، لەسەر ئەنجامدانی ڕیفراندۆمیش ئێمە تەنها مولاحەزەمان لەسەر ئەوە هەبوو كە پێویست بوو بە پاڵپشتی و یەكڕیزی ناوخۆ ئەنجام بدرایە بۆ ئەوەی نەتیجەیەكی باشتری هەبوایە، بۆ ئەوەی لە ڕووی یاسایی و دەستوورییەوە هێزێكی زیاتری هەبێت، ئەگینا ئێمە پەسەندی دەرئەنجامەكەی دەكەین بەبێ تێبینی.\nئاژانس: ڕێكخەری گشتیی بزووتنەوەی گۆڕان و بەشێك لە بەرپرسانی باڵای گۆڕان دەنگیان بە بەڵێ دا، ئەمە وا ناكات دوای ڕیفراندۆم بڕۆنەوە ناو پەرلەمان و حكومەت؟\nفەیسەڵ حەمەساڵح: دەنگدان بە بەڵێ جیاوازە لە بەشداریكردن لە حكومەت و پەرلەمان لەبەر ئەوەی دەنگدان بە بەڵێ مانای ئەوە نییە بچینەوە ناو حكومەت و بە هەمان ڕیتمی جاران بەشداری بكەینەوە، پشتیوانی لە دەنگی بەڵێ مانای پشتیوانی لە حكومەت و گەڕانەوە بۆ ناو ئەو حكومەتە نییە.\nئاژانس: لە كاتێكدا بەرپرسەكانی گۆڕان بە بەڵێ دەنگ دەدەن، بەڵام لە ڕاگەیاندراوەكەتاندا دەنگدەرانتان سەرپشک دەكەن، بۆ پێتان نەوتن دەنگ بە بەڵێ بدەن؟\nفەیسەڵ حەمەساڵح: لەوانەیە هەموومان دەنگمان بە بەڵێ نەدابێت، سەرپشكردنەكەی ئێمە بۆ ئەوە بوو ئازادییەكی زیاتر بە دەنگدەرەكانمان بدەین، لەگەڵ ئەوەشدا ئەوەی وای لێ كردین ئەو بڕیارە بدەین هەر لە سەرەتاوە ئێمە گومانمان لە ڕیفراندۆم و كاركردن بە دەرئەنجامەكەی هەبووە وەك ئەوەی جێگری سەرۆکی پارتی وتی لە دوای دەنگدانی.\nئاژانس: جیاوازی هەبوو لە نێو جڤاتی نیشتمانیدا لەسەر یەكلاییبوونەوەتان بە سەر بەڵێ و نەخێردا؟\nفەیسەڵ حەمەساڵح: ڕەئی جیاواز هەبوو، هەندێك پێیان باش بووە بۆ بەڵێ خۆمان یەكلایی بكەینەوە، هەندێكیش بۆ نەخێر، بەڵام ئەو بڕیارەی دراوە بە زۆرینەی دەنگی ئەندامانی جڤات بووە.\nئاژانس: وڵاتان كاردانەوەیەكی بە پەلەیان هەبوو لەسەر ڕیفراندۆم ئایا پێشبینیی دەرئەنجامی خراپ دەكەن بۆ هەرێم؟\nفەیسەڵ حەمەساڵح: ئەو كاردانەوانە دەرخەری شكستی حكومڕانیی هەرێم و دیپلۆماسییەتی هەرێم بوو، بۆیە هەر زوو دركمان بەو لاوازییە كردووە و پێمان وا بوو هەرێم هیچ دەرچەیەكی نییە و تووشی قەیران دەبێت بۆیە وتمان ئێستا كاتی نییە.\nئاژانس: گۆڕان چۆن لە دەرئەنجامی ڕیفراندۆم دەڕوانێت، پێتان وایە كاری پێ دەكرێت یان گومانتان هەیە؟\nفەیسەڵ حەمەساڵح: بەڵێ ئێمە گومانمان هەیە، دەزانین ئەم پرسە بۆ دەوڵەت نییە و بۆ شاردنەوەی كۆمەڵێك قەیرانی كەڵەكەبووە، كە دەسەڵات لێی بەرپرسیارە و بۆ دەرچوونە لەو قەیرانە.\nئاژانس: كۆمەڵی ئیسلامی بڕیاری داوە بگەڕێتەوە بۆ ناو پەرلەمان و بەشداری لە دانیشتنەكاندا بكات، هەڵوێستی ئێوە چی دەبێت لە كاتێكدا پێشتر هەڵوێستتان یەك بووە لەسەر پرسە سیاسییەكانی هەرێم؟\nفەیسەڵ حەمەساڵح: بۆ مەسەلەی پەرلەمان هەموومان دەچینەوە پەرلەمان لە دوای كۆتاییهاتنی پرسی ڕیفراندۆم، پەرلەمان بە نیسبەت گۆڕانەوە گۆڕەپانێكە بۆ داكۆكیكردن لە ماف و داخوازیی هاووڵاتییان و نابێت ئەو سەنگەرە چۆڵ بكەین.\nئاژانس: سەرۆكی پەرلەمانیش دەگەڕێتەوە بۆ پەرلەمان؟\nفەیسەڵ حەمەساڵح: سەرۆكی پەرلەمان دەچێتەوە، بەڵام ئایا ئێمە لە حكومەت و سەرۆكایەتیی پەرلەمان دەمێنینەوە یان دەبین بە ئۆپۆزسیۆن، ئەوە شتێكی ترە و جڤاتی نیشتیمانی بڕیاری لەسەر دەدات.\nئاژانس: تا ئێستا نەگەیشتوون بەو بڕیارەی سەرۆكی پەرلەمان وەك ئەندامی پەرلەمان بچێتەوە پەرلەمان یان وەك سەرۆك؟\nفەیسەڵ حەمەساڵح: سەرۆكی پەرلەمان تا ئێستا سەرۆكی پەرلەمانە، ئەوە جڤات بڕیار لەسەر شێوازی گەڕانەوەی دەدات.\nئاژانس: بڕیارتان داوە ببن بە ئۆپۆزسیۆن، ئایا ڕایەك هەیە لەناو گۆڕندا پێی باش بێت ببن بە ئۆپۆزسیۆن؟\nفەیسەڵ حەمەساڵح: لە كۆبوونەوەی داهاتووی جڤاتدا ئەوە یەكلایی دەكرێتەوە بگەڕێینەوە دەسەڵات یان ببینەوە بە ئۆپۆزسیۆن، ئەگەر بشچینەوە دەسەڵات دەبێت ڕێككەوتنێكی نوێ و تۆكمە بكرێت، بەڵام دەنگێك هەیە بۆ ئۆپۆزسیۆنبوون بەڵام نەبووە بە باسێكی جددی.


حكومه‌ته‌كانی سه‌رانسه‌ری جیهان چوارشه‌ممه (27 حوزه‌یران) ده‌نگیاندا به زیادكردنی ده‌سه‌ڵاتی رێكخراوی چاودێریكردنی جیهانیی چه‌كی كیمیایی بۆ ئه‌وه‌ی بتوانێت ناوی ئه‌و لایه‌نانه بهێنێت كه له پشت هێرشه ژه‌هراوییه‌كانه‌وه‌ن له سوریا، ئاژانسی فرانس پرێس رایگه‌یاند.\nله پۆستێكدا له‌سه‌ر تۆڕه كۆمه‌ڵایه‌تییه‌كان، نوێنه‌ری به‌ڕیتانیا وتی كه بڕیاری په‌یوه‌ست به رێكخراوی قه‌ده‌غه‌كردنی چه‌كی كیمیایی له كۆنفرانسی لایه‌نه ده‌وڵه‌تیه‌كان به 82 ده‌نگی ئه‌رێ به‌رامبه‌ر 24 ده‌نگی ناڕازی تێپه‌ڕی.\nپڕۆژه بڕیاره‌كه تێپه‌ڕی سه‌رباری دژایه‌تیكردنی له‌لایه‌ن روسیا و سوریا و ئێرانه‌وه.\nبه‌ریتانیا و ئه‌مه‌ریكا سێشه‌ممه سه‌رپه‌رشتی داوایه‌كیان كرد بۆ قه‌ده‌غه‌كردنی به‌كارهێنانی چه‌كی كیمیایی به زیادكردنی ده‌سه‌ڵاتی رێكخراوی قه‌ده‌غه‌كردنی چه‌كی كیمیایی بۆ ئه‌وه‌ی ناوی ئه‌و لایه‌نانه بهێنێت كه له پشت هێرشه‌كانه‌وه‌ن.\nسوریا و روسیا ره‌تیانكرده‌وه گازی ژه‌هراوی و ئه‌و گازانه به‌كارهێنرابن كه كار له مێشك ده‌كه‌ن له‌م چه‌ند مانگه‌ی رابردوودا، وتیشیان كه پێویسته هیچ گۆڕانكارییه‌ك له ده‌سه‌ڵاتی رێكخراوی قه‌ده‌غه‌كردنی چه‌كی كیمیاییدا روونه‌دات.\nله نه‌بوونی میكانیزمێكدا بۆ ئاشكراكردنی ئه‌و لایه‌نانه‌ی له پشت ئه‌م جۆره هێرشانه‌وه‌ن، به‌ریتانیا پڕۆژه‌بڕیارێكی پێشكه‌شكرد كه پێویسته رێكخراوی قه‌ده‌غه‌كردنی چه‌كی كیمیایی ده‌سه‌ڵاتی "به‌رپرسیارێتی خستنه‌ئه‌ستۆی هێرشی چه‌كی كیمیایی" پێبدرێت.\nگفتوگۆكان له‌وكاته‌دا هاتنه‌ئاراوه كه پێشبینیده‌كرا رێكخراوی قه‌ده‌غه‌كردنی چه‌كی كیمیایی راپۆرته‌كانی خۆی ئاشكرابكات ده‌رباره‌یهێرشێك كه گومانی به‌كارهێنانی گازی سارین و كلۆرینی لێده‌كرێت له مانگی نیساندا له شاری دومای سوریا..


سەرۆکوەزیرانی عێراق، لەبارەی خۆپیشاندانەکانی عێراقەوە، چەند بڕیارێکی نوێی سەبارەت بە ڕەخساندنی هەلی کار و دابەشکردنی زەوی و یەکەی نیشتەجێبوون و چەندین بابەتی دیکە دەرکرد.\nعادل عەبدولمەهدی، سەرۆکوەزیرانی عێراق لە وتارێکی نوێیدا دەربارەی خۆپیشاندانەکانی چەند ڕۆژی ڕابردووی عێراق ڕایگەیاند، بۆ ڕێزگرتن لە خۆپیشاندەران و ئەو مافە ڕەوایانەی داوای دەکەن، چەند بڕیارێکیان دەرکردووە، کە لە بەرژەوەندی سەرجەم هاوڵاتییانە.\nبەگوێرەی بڕیارەکانی سەرۆکوەزیران، بڕیاردراوە 17 هەزار پارچە زەوی لە پارێزگای بەسڕە و دواتر لە پارێزگاکانی دیکە دابەشبکەن، هەروەها بونیادنانی زیاتر لە 100 هەزار یەکەی نیشتەجێبوون بۆ هاوڵاتیانی چینی هەژار.\nهاوکات بڕیاردراوە 450 هەلی کار لە ڕێگەی دامەزراندنی یەکەی بازرگانی بڕەخسێندرێت، هەروەها دیاریکردنی 600 هەزار خێزانی بێبەشکراو و پێدانی مووچەی چاودێری کۆمەڵایەتی پێیان.\nدەقی وتارەکەی عادل عەبدولمەهدی سەرۆکوەزیرانی عێڕاق کە بڕیارەکان لەخۆ دەگرێت:\nبرایان و خوشکانمان و کوڕان وکچانمان لەسەرجەم پارێزگا و شار و ماڵێکی عێڕاقی\nئەمە بۆ دووهەمین جارە وتارتان بۆ دەدەم لە دۆخی ئەم هەفتەیە، وتارێکی ڕاستگۆیانە لە دڵــەوە بۆ دڵ،لەقۆناغێکی هەستیار کە وڵات پێیدا تێ دەپەڕێت.\nبەهەفتەیەک تێپەڕین هەموو عێڕاق، لە ڕکابەریەکی کۆمەڵایەتی و سیاسی بۆ دیموکراسیەتە ساواکەی.\nهەفتەیەک کە هاوڵاتیان تێیدا دەچوون بۆخۆپیشاندانێک کە دەستوور مافی پێداون.\nهەروەها هێزەئەمنیەکانتان دەرچوون بە نیەتێکی پاکە و پابەندبونێکی ڕاستگۆیانە ،بۆ ئەنجامدانی ئەرکەکانیان لە پاراستنی گیانی خۆپیشاندەران و ماڵ و موڵکی گشتی و تایبەت.\nڕێنمایی توندمان دەرکرد بۆ بەکارنەهێنانی فیشەکی زیندوو،بەڵام سەرەڕای ئەمە، ژمارەیەکی زۆر قوربانی لە خۆپیشاندەر و هێزەئەمنیەکان کەوتەوە لەدەرئەنجامی تەقەکردن.\nبەڵێ،کۆمەڵێک پرسیاری دروست هەیە لەسەر ڕووداوەکانی چەند ڕۆژی ڕابردوو، لێکۆڵینەوە لێ دەکەین بەوردی و بابەتیانە،ئێستاش لێکۆڵینەوەی ورد لەسەرجەم ناوچەکانی ڕووداوەکان بەڕێوەدەچێت.\nبەڵام لەبەردەم ڕاستیەکی ڕوونین کە نەگۆڕاوە وناشگۆڕێت و پێویستە هەموومان لەسەری کۆکبین و جەختدەکەینەوە لەوەی:\nهێزێکی دڵسۆز وپاڵەوانمان هەیە،ئەرکی خۆیان ئەنجامدا..\nهەروەها خەڵکێکمان هەیە ویستی داواکانی خۆی بەخۆپیشاندانی ئاشتیانە بخاتەڕوو.\nبا ئەمە بۆ هەموومان ڕوون بێت،ئەمە کارێکی موتەناقز نیە ئێمە لەگەڵ خۆپیشاندەران و لەگەڵ هێزەئەمنیەکان و ئازادی میدیا وچالاکوانانین لەیەک کاتدا.\nئەمانە سەرجەم بران لەیەک نیشتیمان..\nئەمە هەموو یەک ڕاستی .. یەک ئینتیما..یەک ئامانجە..\nئەویش دروستکردنی دەوڵەتی هاوڵاتی یە،کە خزمەتگوزار وچاودێر و پارێزەری گەلەکەی بێت، لە ڕێگا دوورەکەی بۆ بەدیهێنانی ئامانج و داوا ڕەواکانیان.\nبۆیە پێکەوە ،فیتنە ڕەتدەکەینەوە ،پێکەوە دژی پلانە خۆپەرستیەکان دەوەستین،وەهەمیشە پشتگیری داوای ڕەوای خۆپیشاندەران دەکەین، هەمیشە پشتگیر دەبین بۆ هێزە ئەمنیەکان و ئازادی گشتی .\nئەمە ململانێی نا دەوڵەتیە لەگەڵ دەوڵەتە …ئاژاوە لەگەڵ سیستەم و ڕێزگرتنی یاسایە، ئەوانەی خواستی ئاژاوەیان هەبوو سەرنەکەوتن…پێکەوە دەوەستین دژ بەو مەترسیەی هەڕەشە لە هەموومان دەکات ئەگەر بنەڕەتی دەوڵەت نەلەرێت ..\nئەمە ماڵی گەورەمانە کە کۆماندەکاتەوە..کە لە سێبەری و ماف و ئاواتەکانمان و داهاتوومان دەپارێزێت.\nهەڵەیە ئەوەی دەوڵەت بەئامانج دەگرێت یان هەوڵی لاوازکردنی دەدات،ئەو جێگیرە چەند حکومەت بژمێرێت و بگۆڕێت،بەتایبەت لەسێبەری سیستەمی دیموکراسیمان و ئاڵوگۆڕی ئاشتیانەی دەسەڵات تێدا.\nئەم گەلە بەخشندەیە زۆر چیرۆکی پاڵەوانێتی و پابەندی ڕیزکرد لەماوەی چەند ڕۆژی ڕابردوو، بینیمان پۆلیس چارەسەری خۆپیشاندەری دەکرد و خۆپیشاندەر ئاوی بەسەرباز دەدا.\nبەڵام حاڵەتەکانی دەست درێژی و وێرانکاری ،پەیوەندی بەم گەلەوە نیە چ جا کرابێتە سەر خۆپیشاندەران یان بەرژەوەندی گشتی وتایبەت ویان هێزەئەمنیەکان یاخود دەزگاکانی ڕاگەیاندن یان بارەگەی حزبەکان و هۆیەکانی ڕاگەیاندن و چالاکوانان و بلۆگەران پێگەکانی تر کە ڕێز لەیاسا و دەستوور و سیستەم دەگرن.\nئەمە یەکگرتووی ئێوەیە عێڕاقیەکان..بەوەش دیکتاتۆرێتان لەناوبرد …دەست لەناودەست ئەم سیستەمە دیموکراتیەتان بونیادنا…\nسەرەڕای ئەوەی دووچاری بوون لە وێرانکاری و جەنگ و کوشتن و تیرۆر.\nبەیەکگرتوویتان دوێنێ داعشتان لەناوبرد.\nبە یەکگرتوویتان پایەکانی دیموکراسی وئازادی گشتی پتەودەکەین.\nسەرجەم ئەو دۆخە نەرێنیە بوو کە ئێوە خۆپیشاندانتان کرد لە پێناو چارەسەری .\nئێمە ئەمڕۆ لە توڕیەکەی زۆرەوە دەگۆڕێین بۆ خەمێکی قوڵ و پێداچونەوەیەکی ڕاستگۆیانە وچاکسازی..\nژمارەیەکی زۆر شەهید وبریندارمان لەدەستدا.. لە کوڕان وکچانمان ،لە هێزە ئەمنیەکان وخۆپیشاندەران..\nلە کاتێک قورسە بۆ ئەم وڵاتە قوربانیدەرە ،کە تەنها قەترەیەک خوێنی جەستەی ڕۆڵە دڵسۆزەکانی لەدەست بچێت،سەرجەم ڕۆڵەکانی ، بەبێ جیاکاری لەنیوان سڤیل و سەرباز ،خۆپیشاندەر و هێزی ئەمنی ، ڕاگەیاندکار و چالاکوان.\nلەدەستماندان ، بەدڵێک ، برا لە برا ،کوڕ لە باوک ،دایک لە کچەکەی ،هاوڕێ لە هاوڕێ ،جیادەکاتەوە.\nسوێند بەخوا دڵێکیان بۆ بەجێهێشتین ئازار دەیگوشێت ،بە برینێکی قوڵەوە.\nبەڵام لە پێغەمبەری خوا (د.خ)ڕەوشتی جوان وەردەگرین ، دەڵێین: (إنَّ العينَ لتدمعُ، وإن القَلب ليحزنُ، وإنّــا على فراقِكم لَمَحزونون).\nپێویستە برینی عێڕاق چارەسەر بکرێت ،بە کاری جدی و دڵسۆزی لە پێناو خزمەتی ئەم گەلە..\nهەڵوێستی گەلیش دەبێت ڕێزدار و بەئومێد و خەمباربێت .\nیەکەم :ڕاگەیاندنی ماتەمینی گشتی لەوڵات بۆ ماوەی سێ ڕۆژ ،لە ڕۆژی پێنجشەم تاوەکو شەمە.\nدووەم:ئەنجامدانی لێکۆڵینەوەیەکی شەفاف ،بۆ ڕێزگرتن لە پاڵەوانەکان وقوربانیدەرەکان، لێپرسینەوە لەو کەمتەرخەمانەی پابەند نەبوون بە یاساکانی ڕووبەڕوبونەوەو،لە سەرجەم پلەکان،دەستمان کرد بە وەرگرتنی ئەنجامی لێکۆڵینەوە مەیدانیەکان و بەردەوام دەبین لە لێکۆڵینەوە ڕووداوەکانی خۆپیشاندانەکان یان ئەوانەی دوای ئەوە هاتن لە دەست درێژیکردن .\nسێهەم:دەست پێکردن بە مامەڵەی خێرا بۆ ڕێکخستنی مافی ماددی ومەعنەوی خێزانی شەهیدەکان ،بەپێی یاساکان.\nچوارەم:بەرزکردنەوی پلەی برینداران لەسەربازان وڕێزلێنان لەمەدەنیەکان ،لە ڕووی مادی و مەعنەویەوە ،لە خۆگرتی چارەسەری بریندارانی هێزەئەمنیەکان وخۆپیشاندەران لەسەر خەرجی حکومەت.\nپێنجەم:ڕێزلێنان لە خێزانی شەهیدان ،ڕێزلێنانلە برینداران، بەبەرزترین تەخسیس لە چوارچێوەی دەسەڵاتەکانی سەرۆک وەزیران\nشەشەم: ئازادکردنی دەستبەجێی گیراوان، ئەوانەشی لەلێکۆڵینەوەن ئەگەر هاتوو هیچ دۆسیەیەکی تاوانیان لە کوشتن و زیانگەیاندن بە هاوڵاتیان و موڵک ماڵ و ئاسایشی گشتی بەسەردا ساغ نەبوەوە، ئەگەر لەلایەن لایەنێکی ناسراوەوە کەفالەت بکرێن.\nئەمڕۆ پەڕەی توند وتیژی ، ڕشتنی خوێنی عێڕاقیەکان دادەخین،پەڕەیەکی نوێی پێداچونەوەی گشتگیر وخێرا دەکەینەوە.\nپێداچونەوەکەش بەدوو قۆناغ دەبێت:مامەڵەکردنی خێرا ، چاکسازی گشتگیر.\nبەزووی دەستمان پێکرد، هەوڵەکانمان چڕکرد ،بۆئەوەی گرنگترین ئەو داوانەدیاریبکەین کە حکومەت بتوانێت وەڵامی داوای خۆپیشاندەران بداتەوە ،بە جێبەجێکردنی زۆرترین داواکاری ،هەروەها هەنگاو نان بەرەوچارەسەری گشتی و هاوتا لەگەڵ پلانی ستراتیژی و کارنامەی حکومەت، چاکسازی گشتی.\nلەم چوارچێوەیەشدا،ئەنجوومەنی وەزیران لە کۆبونەوەی بەپەلەی خۆیدا لە شەوی شەمە کۆمەڵێک بڕیاڕی یەکلاکەرەوەی بۆ وەڵامی خۆپیشاندەران و گەل دا، کە خۆی لە ۱۷بڕیاڕ دەبینیەوە تێدا:\n-کردنەوەی دەرگای پێشکەش کردن بۆ وەرگرتنی پارچە زەوی لە چوارچێوی پلانی فراوانی نیشتەجێکردن کە حکومەت پێشتر بەڵێنی دابو.\n-دابەشکردنی ۱۷هەزار پارچە زەوی لە پاڕێزگای بەسڕەو دواتریش پارێزگاکانی تر.\n-بونیاتنانی زیاتر لە۱۰۰هەزار یەکەی نیشتەجێبوون ،بە لەبەرچاوگرتنی پاڕێزگا هەژار نیشینەکان.\n-پێدانی دەرماڵەی مانگانە بۆ ۱٥۰ هەزار کەس کە بێ کارن و ناتوانن هیچ کارێک بکەن بۆ ماوەی سێ مانگ.\n-پێدانی هەل بۆ ۱٥۰هەزار بێ کار بۆ بینینی ڕاهێنان و ئامادەکاری و پێدانی دەڕماڵەی مانگانە بۆ ماوەی سێ مانگ بۆیان ،پێدانی قەرز بۆ سەرکەوتووان بۆ دەستپێکردنی پڕۆژەکانیان .\n-ڕەخساندنی زیاتر لە ٤٥۰هەزار هەلی کار لە ڕێگایی دامەزراندنی یەکەی بازرگانی.\n-دیاریکردنی ٦۰۰هەزار خێزانی بێبەشکراو ،پێدانی موچەی چاودێری کۆمەڵایەتی ، ئامانجمان ئەوەیە هیچ خێزانێکی عێڕاقی بەبێ داهات نەمێنێتەوە و بەلای کەمەوە بکەوێتە سەرووی هێڵی هەژاریەوە.\nهەروەها ڕۆژی سێشەمە قۆناغی دووهەمی ڕێکارە خێراکانمان یەکلایکردەوە.\nکە ئەمانەی گرتەوە:\n-پاڵپشتی کردن لە فێربوونی پیشەی بەئامانجی ڕەخساندنی ۲۰ هەزار هەلیکار.\n-ئاسانکاریکردن بۆ خوێندکارانی کشتوکاڵ ،پێدانی زەوی ،بڕە پارەیەک بۆ پاڵپشتی بەرهەم ، پاڵپشتی کشتوکاڵ ،وەبەرهێنانی زەوی ، ڕەخساندنی هەلیکار.\n-پابەندکردنی زانکۆ ئەهلیەکان بە وەرگرتنی ژمارەیەکی زیاتر لە خاوەن بڕوانامە باڵاکان .\n-ئاسانکاری لە ڕێکارەکانی تۆمارکردنی کۆمپانیا بۆ گەنجانی تەمەن ۱٨ بۆ۲۰ ساڵ وپێدانی پڕۆژە حکومیەکان بۆ ئەو کۆمپانیایانە.\n-وەدیاریکردنی پلە بەتاڵەکان بۆ دامەزاندنی زۆرترین خاوەن بڕوانامە باڵاکان و گەنجانی تر بەشەفافیەت ، بەپێی پێویستی و ئەزموون.\n-دروستکردنی لیژنەی تایبەتمەند بۆ چاودێرێکردنی جێبەجێکردنی بڕیاڕەکانی ئەنجوومەنی وەزیران لەسەر داواکاریەکانی خۆپیشاندەران ،بەسەرۆکایەتی یەکێک لە وەزیرەکان و ئەندامێتی ئەندامانی پەرلەمان و پارێزگار و فەرماندەی پۆلیس و نوێنەری نوسینگەی سەرۆک وەزیران .\n-دروستکردنی لیژنەیەک بەهەماهەنگی دادگاکان بۆ چاودێریکردنی دۆسیەیی ونبووەکان لە ڕۆڵەکانی سەرجەم پارێزگاکان و دیاریکردنی چارەنووسیان…هەروەها دەستمانکرد بەڕێکارەکان بۆ خێرا گەڕاندنەوەی ئەو خێزانانەی لەدەستی داعش ڕایانکرد بۆ پاڕێزگا ئازادکراوەکانیان، بەتایبەت لە پاڕێزگایی نەینوا و ناوچەی شەنگال و جوڕف سەخڕ و ئەوانیتر، زیاترکردنی هەوڵەکان بۆ دووبارە بونیاتنانەوەیان.\nچەندین بڕیاڕی تریش.\nبەردەوام دەبین لە پێشخستی چارەسەری زیاتر بۆ وەڵامدانەوەی داوای خۆپیشاندەران و جێ بەجێکردنی کارنامە وزاریەکە،یەک لە دوای یەک دەیانخەینە ڕوو بۆ ئەوەی بەڵێنێک نەدەین قورس بێت لەسەرمان جێ بەجێکردنی.\nڕەنگە کەسێک بڵێت:بۆچی ئێستا هەموو ئەمە دەکەن،پێشتر پشتگوێتان خستبوو؟\nوەڵامەکەمان:ئەم بڕیاڕە چاکسازیانە، بەشێکی لە جێ بەجێکردن و ،بەشێکیان لە تۆێژینەوە بوو، بەشێکیشیان وەڵام بوو بۆداواکاری خۆپیشاندەران،\nبۆئەوەی قوڕس نەبێت لەسەر دەوڵەت،بەربەستی کاڕگێری وتەشریعی ،بەرژەوەندی خۆپەرەستی و ڕکابەری تەسک لە ئاستی سێ دەسەڵاتەکە و هێزەسیاسیە جیوازەکانمان نەیەتە ئاراوە و کێشە لە بەردەم چاکسازی دروست ببێت، یاخود بکەوێنە بەرداشی نێوان خواست وخولیایی گەلەکەمان و بەڵێنەکانی چاکسازی …\nبیری هەمووان دێنمەوە دوو ڕێگا هەیە بۆ ئەوەی شرعیەت بگەڕێتەوە بۆ هەرکەسێک ئەوانیش بریتین:\nیان هەنگاو نان بەرەوپێشەوە ،بەهەموو چاونەترسی و،ئازایەتیەک ، بۆ تێپەڕاندنی،سەرجەم ئاستەنگیەکان ،جێبەجێکردنی خواستی گەلەکەمان ،پێدانی ماف بۆ هەرخاوەن مافێک ،ئەمەش پێویستی بەهەماهەنگی و پاڵپشتی گەلە.\nیان مانەوە لە چوارچێوەی پۆزشهێنانەوەو تەسفیەکردن و چارەسەری کاتی کە متمانەی گەل بەحکومەت ناهێڵێت یەکێک لەسەرەکیترین کاردانەوەکانی زوڵم و ئاژاوەو ودەرچوون لەیاسا و سیستەم.\nئەگەر دەوڵەت ڕاست و دروست نەبێت،هەمووانیش لەدەستی دەدەن.\nلە قۆناغی چاکسازی گشتی ،پێشتر جەختمانکردەوە حکومەت پابەندی دەقی وتاری مەرجەعیەتە.\nکەنەخشە ڕێگاکانی چاکسازی دیاریکردووە .\nئەویش ڕایهێناوین لەسەر ئەوەی ڕاگڕی ئاشتی یە بۆ ئەم وڵاتە لە کاتی هەر قەیرانێک، کەهەمیشەکاریان دیاریکردنی چارەسەر بە تێڕوانینی دووریان،دانایی بەردەوامیان بوو.\nئەو نەخشە ڕێگایەیی مەرجەعیەت بۆ چاکسازیی دایناوە خۆی دەبینێتەوە لە دروستکردنی لیژنەیەک لە کەسانی ناسراو بە زیرەکی و دەستپاکی ،چاوارچێوەی کارەکانیشیانی دیاریکردووە..\nوتەی مەرجەعیەت وتەی کۆتاییە لە دەستنیشانکردن و چارەسەرکردن.\nحکومەت بەپەلە دەستی کرد بەدیاریکردنی ئەو ناوانەی ئەو مواسەفاتانەی لەسەر جێبەجێ دەبێت،و ئامادەکردنی پاڵپشتی لۆجستی تەواو.\nبۆ ئەوەی لیژنەکە بەبێ لایەنی تەواو کارەکانی ئەنجامبدات،تێیدا هەماهەنگی کردن لەگەڵ خۆپیشاندەران وچینەکانی تری کۆمەڵگە ،چاودێری ورد ولەسەر سەرجەم کارەکان ،هەروەها سەرجەم زانیارییە داواکراوە پێوستەکان.\nلەم هەفتەیەدا ناوی ئەندامانی لیژنەکە دیاریدەکەین،بۆئەوەی کارەکانیان لەنزیکترین کاتدا دەست پێبکەن.\nبۆئەوەی لیژنەکە پێشنیارە خوولیەکانی خۆی بخاتە بەردەم حکومەت و دەسەڵاتە پەیوەندی دارەکان بەمەبەستی دەستبەجێ جێ بەجێکردنی.\nپێویستە لەسەر لیژنەکەی سەرجەم پێشنیارەکانی لە کەمترلە ٤٥ ڕۆژدا بەرزبکاتەوە .\nودواتر ئەرکی لیژنەکە دەبێت بە ڕاوێژکاری بۆچاودێریکردنی جێبەجێکردنی پێشنیارەکانیان و گەرەنتی جێبەجێکردنی وەک ئەوەی ئەیانەوێت، هەروەها بۆ پێدانی ڕاوێژ وچارەسەری بەربەستەکانی تر.\nسەرەڕایی ئەمانە ئێمە زنجیرەیەک بڕیاڕی ترمان دەرکرد کە پەیوەستە بە بەرەنگاری گەندەڵی :\nئەمە نموونەیەکی کەمی بڕیاڕەکانە کە تێیدا:\n٭دەوڵەت کاتێک دیاردەکات کەتێیدا پێدانی پارەی کاغەزی لەمامەڵەکانی ڕادەگرێت ،بۆ،جوڵاندنی چەکی بانکی و کارتە زیرەکەکان کە ڕێگڕی دەکات لەیاریکردنی بە پارەوە،هەروەها هاندەر دەبێت بۆ کردنەوەی هەژماری بانکی ڕێگری کردن لەگەندەڵی وششتنەوەی دراو.\n٭خێراکردن لە بەستنەوەی بانکی موچە و بەکارنەهێنانی دراوی کاغەزی ،کە ڕێگەخۆشکەر دەبێت بۆشەفافیەت لێکۆڵینەوە لەسەرمەبدەئی :ئەمەت لە کوێ بوو؟\n٭ئەنجامدانی هەڵمەتێکی فراوان بۆ ئاشکراکردنی تۆڕی داگیرکەرانی زەویە گشتی و تایبەتیەکان و تۆمارە خانووبەرەساختەکراوەکان داگیرکەرانی موڵک وماڵی گشتی و تایبەت لە بەرژەوندی خۆیان.\n٭لەماوەی چەند کاتژمێر داهاتوو ،لیستی یەکەم ڕادەگەیەنین بۆ ناوی ئەو بەرپرسە باڵایانەی دەدرێنە دادگاکان وەک تەواوکاریەک بۆ ئەو لیستەی پێش هەفتەیەک ڕامانگەیاند کە هەزار فەرمانبەرمان گەیاند بەدادگا کە تێوەگلابوون بەگەندەڵی\nگەلی بەخشندە …\nڕۆژی پێنجەشمە داوا لەئەنجوومەنی نوێنەران دەکەین بۆ دەنگدان لەسەر گۆڕانکاری وزاری.\nئەنجوومەنی وەزیران ڕۆژی سێشەمی داهاتوو دەنگدەدات لەسەر کاندیدانی ئەنجوومەنی خزمەتی فیدڕاڵی،بۆ ئەوەی بنینێرینە ئەنجوومەنی نوێنەران و دەنگی لەسەربدەن.\nهەروەها پێش ۲٤ مانگ لیستەکانمان بۆکۆتایهێنان بە پلە تایبەتەکان و وەکالەتەکان پێشکەش دەکەین.\nسەڕاڕی هەموارەکانی پەیوەست بەیاسایی هەڵبژاردنەکان و ئەنجامدانی چەند گۆڕانکاریەکی دەستووری وبەپێ ئالیەتی دەستوور و یاسایی بودجەی ۲۰۲۰،وە چەندین یاسایی تری بنەڕەت کە وڵات پێویستێتی بۆ ئەوەی لە ڕێڕەوەی ڕاست بێت،ئەمەش پێویستی بەهەماهەنگی سەرجەم دەسەڵاتەکان و هێزەکان وفراکسێۆنەکان هەیە بەپێی یاسا و دەستوور، ئێمە بەردەوامین لە جێ بەجێکردنی کارنامەی حکومەت لەماوەی کۆتای ئەم مانگەدا ڕاپۆڕتی ئەو کارانەی ئەنجامدراوە یاخود نەدراوە ،لەماوەی کۆتایی نیسان تاوەکو کۆتایی تشرینی یەکەم.\nئێمە بەڵێنی کاڵ نادەین بەگەلەکەمان ، ناشڵێم ئەم هەنگاوانە کۆتایی ڕێگاکەیە ،بەڵکو سەرەتایەتی.\nبا هەموومان هەماهەنگی بکەین بۆ جێبەجێکردنی بەرژەوەندی گەلەکەمان بەتایبەت ،چینی هەژاران و گەنجان و نەوەکانمان کە داهاتووی وڵات پشتیان پێ دەبەستێت .\nهێزەئەمنیەکانمان لە سوپا و پۆلیس و حەشدی شەعبی وعەشایەری و پێشمەرگە سیستەمی سیاسیمان و مافی گەلەکەمان و ئاسایش نیشتیمان وسەرەوەری و سەقامگیری دەپاڕێزن ،پاڕێزەری گەورەش دوای خودای پاک وبێگەرد ،گەلی عێڕاقی ڕەسەنی وپاڵەوانە.\nبەڕاشکاوی دەڵێم:ئێمە لەم دۆخە قورسەمان-تۆمەتباری نە هیچ دەوڵەتێک دەکەین کەپەیوەندی دۆستانە و هەماهەنگی پێکەوەمان دەبەستێت،نەتۆمەتباری هیچ هێزێکی سیاسی و حزب و دەزگایەکی ڕاگەیاندن دەکەین،سەرجەم ئەمانە بەرژەوەندیان لە هێوربونەو سەقامگیری وڵات وپاراستنی ئاسایش وسیستەمی سیاسی وڵات هەیە،هەرچەندە تێڕوانیناکان جیاوازبن،لێرەوە سوپاسی ئەو دەوڵەت و دەزگا نێودەڵەتیانە دەکەم کە پەیوەندیانکرد و پشتگیریان بۆ گەل وحکومەتی عێڕاق دەربڕی ،بەتایبەت وڵاتانی دراوسێ:ئەردەن وسعودیە وکوەیت وئێران و تورکیا و سوریا.\nدووبارە سوپاسم بۆ هەمووئەوانەی پاڵپشتی عێڕاقیانکرد،لە مافەکانی گەلەکەی ، و دەستوور سیستەمە دیموکراتیەکەی، ئازادیە پارێزراوەکەی.\nخودا گەل و نیشتمانمان بپارێزە.\nهیوایی شیفایی بەپەلە بۆ برینداران دەخوازین.\nداواکارین لە خودا شەهیدانمان بخاتە بەر ڕەحمەتی فراوانی.\nخودا سەبووری کەسوکاریان ،سەبووری هەموومان بدات\nبژی عێڕاق ،بژی گەلە قوربانیدەرەکەی\nعێراق؛ لەسەرەتاى سەرهەڵدانى خۆپیشاندانەکانەوە 511 کەس کوژراون "لەنێو کوژراوەکاندا تەمەنى خوار 50 ساڵانى تێدایە"\nناس کورد زانیارى نوێ لەبارەى خێزانە هەڵەبجەییەکە و تۆمەتبارەکان بڵاودەکاتەوە\n15:02 شه‌ممه 07 کانونی یەکەم 2019


بەڕێوەبەری کۆمپانیایەکی دیاری پەرەپێدانی ئەپ لە ڕووداوە تێرۆرستیەکەی نیوزلەندا بووەتە قوربانی – کەی ئای تی ئێن\nگەرمترین 16, ئازار 2019\nزۆربەی بەکارهێنەرانی ویندۆز و ویندۆز فۆن لەوانەیە ئاشنابن بە ئەپی MetroTube کە لە لایەن کۆمپانیای Lazyworm Appsـەوە پەرەی پێدەدرێت و تایبەتە بە کارپێکردنی یوتیوب لەسەر ئەم دوو سیستەمە وەگەرخەرە.\nلە ڕاستیدا، بۆ زۆربەی خەڵکی کۆمپانیا و ئەو خەڵکانەی لە پشتی پەرەپێدانی ئەم ئەپەن گرنگ نییە، بەڵام Lazyworm Apps کۆمپانیایەکە لە بواری پەرەپێدانی ئەپ کە کاریان بۆ چەندین کۆمپانیا کردووە لە سەرتاسەری دونیا، بۆ نمونە Adduplex.\nبە داخەوە، لە ڕووداوەکەی دوێنێی شاری کرایست چێرچی نیوزلەندا، یەکێک لە قوربانییەکان بەڕێوەبەر و جێبەجێکاری كۆمپانیای ناوبراوە بە ناوی Atta Elayyan و خۆی پەرەپێدەری ئەپی MetroTubeـە. بەرپرسێکی باڵای مایکڕۆسۆفت دەڵێت: عطا هاندەرێکی سەرسەختی ویندۆز فۆن بوو، خۆی تایبەتکردبوو بۆ سیستەمەک و پەرەپێدانی ئەپی شێوە مێترۆ.\nناوبراو تەمەنی ٣٣ ساڵ بوو و تەنها لە جیهانی تەکنەلۆژیا ناوبانگی نەبوو، بەڵکو گۆڵپارێزی فوتساڵی نیوزلەنداش بووە. ئیتر لە کاتی هێرشە تێرۆرستیەکە بۆ سەر مزگەوتەکە، عطا سەرقاڵی نوێژکردن دەبێت و دەبێتە قوربانی هێرشێکی نامرۆڤانەی لەم شێوەیە.\nشایەنی باسە، یەکێک لە بەڕێوەبەرانی مایکڕۆسۆفت بە ناوی Keith Patton لەسەر هەژماری خۆی لە تویتەر دەنوسێت، کە دڵتەنگە بە لەدەستدانی ناوبراو و دەڵێت عطا یەکێک بووە لە بەخشەرە دیارەکانی سەکۆی ویندۆز فۆن.\nجێگەی باسە، تا ئەم خولەکە Lazyworm Apps لە لایەن خۆیانەوە هیچ ڕوونکردنەوەیەکیان لەبارەی لەدەستدانی ناوبراو بڵاونەکردووەتەوە.\nتاگەکان Atta Elayyan ChristChurch MetroTube microsoft NewZealand Windows